- ISA
- ←
- ۵
- →

۵
اوزوم باغي حاقّيندا نغمه ۱
قوي ائندي سِوگئلئمه بئر نغمه اوخويوم،
اونون اوزوم باغي باره‌ده محبّت نغمه‌سئني:
تورپاغين بار ورن بئر تپه‌سئنده،
سِوگئلئمئن بئر اوزوم باغي واري ائدي. ۲ او، تورپاغي بِل‌له‌يئب داشلاري کنارا آتدي،
سِچمه مِينه‌لر اَکدي،
اورتادا کشئکچي بورجو تئکدي،
اوزوم سيخماق اوچون بئر چوخور قازدي،
و باغين ياخشي اوزوم ورمه‌سئني گؤزله‌دي.
آمّا باغ، ياوا اوزوم گتئردي. ۳ “ائندي، ای اورشلئمده ياشايانلار، ای يهودا خالقي،
منئمله اوزوم باغيمين آراسيندا حؤکم ادئن! ۴ باغيم اوچون اتمه‌دئيئم نه قالدي؟
اوزوملويون باريني گؤزلَيَرکَن، نه اوچون باغيم ياوا اوزوم گتئردي؟ ۵ ائندي قوي من سئزه باغيملا نه اده‌جيئمي بئلدئرئم:
چَپَرئني سؤکه‌جيم و مِينه‌لرئني حيوانلار يِيئب-قورتاراجاق،
دوواريني ييخاجاغام و آياق آلتيندا تاپدالاناجاق. ۶ اوراني وئرانه‌لئيه چِوئره‌جيم،
اورا بودانماياجاق، بِل‌لَنمَيه‌جک.
اورادا تئکان و قانقال بئته‌جک،
بولودلارا دا امر اده‌جيم کي، اوستونه ياغيش ياغماسين.” ۷ چونکي قوشونلار ربّئنئن اوزوم باغي ائسرايئل نسلي‌دئر،
يهودا آداملاري دا اونون سِوئملي مِينه‌لرئدئر!
بلجه، او، عدالت گؤزله‌دي،
آمّا باخ، قان تؤکمک گؤردو،
او، صالحلئک گؤزله‌‌دي،
آمّا باخ، پرئشانليق فريادي اشئتدي!
واي پئس آداملارين حالينا ۸ واي او آداملارين حالينا کي، يِر قالمايانا قدر اِوي اِوه،
زَمئني زَمئيه بئرلَشدئرئرلر!
اِله کي، سئز بو تورپاغين اورتاسيندا تک ياشاياسينيز! ۹ قوشونلارين ربّئنئن بله آند ائچدئيئني اشئتمئشم:
“حتّا بؤيوک و ياراشيقلي اِولر ده بومبوش قالاجاق،
ائچئنده ياشايان اولماياجاق. ۱۰ اوزوملويون اون ساحه‌سئندن آنجاق بئر بَت شراب حاصئل اولوناجاق،
بئر حومِر
توخومدان، بئر اِفا
تاخيل عمله گله‌جک.” ۱۱ واي او آداملارين حالينا کي، سحر اِرکَن قالخيب عرق دالينا دوشورلر،
گجه ياريسيناجاق شراب ائچئب کِفله‌نئرلر! ۱۲ اونلارين ضئيافتلرئنده
طنبور، چنگ، دف و ني چالينير،
شراب ائچئلئر،
لاکئن اونلار ربّئن گؤردويو ائشلره دئقّت اتمئرلر، عمل‌لرئنه باخميرلار! ۱۳ بونا گؤره خالقيم معرئفتسئزلئيئندن اسئرلئيه گِدئر،
اونون آدلي-سانلي آداملاري آجيندان اؤلور،
عاوام دا سوسوزلوقدان يانير! ۱۴ بونا گؤره اؤلولر دئياري بوغازيني گِنئشله‌دئب،
آغزيني حددن آرتيق آچيب.
اورشلئمئن آدلي-سانلي‌لاري،
عاواملاري، سَس-کويله کِف ادن ائنسانلاري بو دئيارا اِنه‌جک. ۱۵ عاوام آدام آلچالديلاجاق،
آدلي-سانلي آدام دئزه دوشدوروله‌جک،
تکبّورلو باخيشلار دا آلچالديلاجاق. ۱۶ آمّا قوشونلارين ربّی عدالتده اوجالديلاجاق،
موقدّس تاري اؤزونو صالحلئکده موقدّس گؤرسده‌جک. ۱۷ او واخت قوزولار اؤز اوتلاقلارينداکي کئمي اوتلاياجاق،
وارلي‌لارين وئرانه قالان اِولرئني، ياد اِللی‌لر آلاجاق. ۱۸ واي او آداملارين حالينا کي، خاطاني يالانلا هؤرولموش ائپلرله چکئرلر،
گوناهي دا عارابا ائپلري ائله! ۱۹ اونلار ديئرلر: “قوي تاري تَلَس‌سئن،
اؤز عملئني تِز حياتا کچئرتسئن، بئز ده گؤرَک.
قوي ائسرايئلئن موقدّسئنئن نئيّتي عمله گتئرئلسئن کي، بونو بئلَک!” ۲۰ واي او آداملارين حالينا کي، پئسه ياخشي، ياخشييا پئس ديئرلر،
قارانليغي ائشيق، ائشيغي دا قارانليق ساييرلار،
آجييا شئرئن، شئرئنه ده آجي ديئرلر! ۲۱ واي او آداملارين حالينا کي، اؤزلرئني حئکمتلي سانيرلار،
اؤزلرئني زئرک ساييرلار! ۲۲ واي او آداملارين حالينا کي، شراب ائچمکده قهرمانديرلار،
ائچکئلري قاريشديريب ائچمکده قووّتلي‌دئرلر! ۲۳ واي او آداملارين حالينا کي، روشوت آليب تقصئرکارا برائت قازانديريرلار،
حاقلي‌لارين حاقّيني اَلئندن آليرلار! ۲۴ بلجه، نجه آلوو ساماني يِيئب بئتئرَر،
نجه کولَش اود ائچئنده بئردن آليشيب يوخ اولار،
اونلارين کؤکو ده اِله چورويوب گده‌جک،
چئچکلري توز کئمي هاوايا سوورولاجاق؛
چونکي قوشونلار ربّئنئن قانونونو ردّ ادئبلر،
ائسرايئلئن موقدّسئنئن سؤزونه حقارتله باخيبلار. ۲۵ بونا گؤره ده ربّئن قضبي اؤز خالقينين ضئدّئنه آلوولانيب،
اَلئني اونلارين ضئدّئنه اوزاديب و اونلاري ووروب.
داغلار تئتره‌‌يئب، مِيئتلري زئبئل کئمي کوچه‌لره سَرئلئب.
بوتون بونلار باش وردئيي حالدا، گئنه ده ربّئن قضبي سؤنمه‌يئب،
اَلي حله ده جزالانديرماغا قالخيب. ۲۶ رب اوزاقدا ياشايان مئلّتلره ده بئر بايراق قوراجاق،
فئت سَسي ائله اونلاري يِر اوزونون بوجاقلاريندان سَسلَيه‌جک.
باخ، بو مئلّتلر تزلئکله گله‌جکلر. ۲۷ آرالاريندا يورولاني، بودره‌يَني اولماياجاق،
نه ياتاني اولاجاق، نه ده يوخويا گده‌ني؛
بِلئنده‌کي کمر آچيلماميش قالاجاق،
آياق‌قابي باغي قيريلماميش دوراجاق. ۲۸ اونلارين اوخلاري ائتي، کامانلاري دا چکئلمئشدئر.
آتلارينين ديرناقلاري چاخماق داشينا بَنزَر،
دؤيوش عارابالارينين تَکَرلري فيرلانان يِل کئمئدئر. ۲۹ اونلارين نعره‌سي دئشي آصلان کئمي‌دئر، جاوان شئر کئمي باغيرير،
شئکاريني قاپيب گؤتورَرکَن خورولدايير،
کئمسه اوولاريني پنجه‌لرئندن قورتارمير. ۳۰ او گون اونلار ائسرايئلئن ضئدّئنه دهنزئن خورولتوسو کئمي گورلاياجاقلار.
کئم اؤلکه‌يه باخسا، باخ، ظولمت و پرئشانليق گؤره‌جک.
اونلارين بولودلاري ائله حتّا ائشيق اؤرتولوب ظولمت دوشه‌جک.

- ISA
- ←
- ۵
- →

© 2008 Bible Society of Azerbaijan