- JON
- ←
- ۲
- →

۲
يونوسون تؤوبه‌سي ۱ يونوس باليغين قارنيندان تاريسي ربّه دوعا ادئب ددي: ۲ “عذابيم ائچئنده ربّی چاغيرديم،
او منه جاواب وردی.
اؤلولر دئيارينين باغريندان فرياد اتدئم،
سن منئم سَسئمي اشئتدئن. ۳ سن منی درئنه، دهنزئن قوينونا آتدين،
سِللر منی آرايا آلدي،
سنئن بوتون لَپه‌لرئن و شَپه‌لرئن
اوستومدن کِچدي. ۴ من ددئم: «سنئن گؤزلرئنئن قاباغيندان قووولموشام.»
لاکئن گئنه سنئن موقدّس معبدئنئن طرفئنه نجه باخاجاغام؟ ۵ نَفَسئم کَسئلَنه قدر منی سولار بورودو،
درئن درئنلئکلر منی آرايا آلدي،
دهنزئن بئتکي‌لري باشيما ساريلدي. ۶ داغلارين دئبئنه قدر اِندئم،
يِر منی ابده‌جک اؤزونده حبس اتدي؛
لاکئن، يارب تاريم، سن جانيمي درئن چوخوردان چيخارديبسان. ۷ ائچئمده جانيم اوزولَنده ربّی خاطيرلاديم،
منئم دوعام سنه،
سنئن موقدّس معبدئنه چاتدي. ۸ پوچ اولان بوتلره سجده ادنلر،
او وفالي اولاني بوراخيب گِدئرلر. ۹ آمّا من سنه شوکور نغمه‌سي ائله قوربان گتئره‌جيم،
نذرئمي يرئنه يتئره‌جيم.
خئلاص ربدن گلئر!” ۱۰ او واخت رب باليغا امر اتدي و باليق يونوسو آغزيندان قورولوغا قوسدو.

- JON
- ←
- ۲
- →

© 2008 Bible Society of Azerbaijan