- PSA
- ←
- ۲۷
- →

۲۷
۱ رب منئم ائشيغيم‌دير،
رب منئم نئجاتيم‌دير،
کئمدن قورخاجاغام؟
حياتيمين قالاسي ربدئر،
کئمدن هراسيم اولاجاق؟ ۲ جانيمين اتئني يمک اوچون
پئس آداملار اوستومه يوگورنده-
او دوشمنلرئم، او خصملرئم-
اؤزلري سوروشوب ييخيلديلار. ۳ ضئدّئمه بئر قوشون دا دوزولسه،
اوره‌يئم قورخماز.
قاباغيما موحارئبه ده چيخسا،
گئنه آرخايينام. ۴ ربدن بئر شي آرزو ادئرم،
اونو آختاريرام:
کي، حياتيمين بوتون گونلرئنده ربّئن اوئنده ساکئن اولوم.
کي، ربّئن گؤزل‌لئيئني گؤروم،
اونون معبدئنده هئدايتئني آختاريم. ۵ چونکي يامان گونده او، مني اؤز خيمه‌سئنده گئزلده‌جک؛
چاديرينين گئزلي يرئنده منه پناه وره‌جک،
او مني قايا اوستونه اوجالداجاق. ۶ اونا گؤره باشيم،
دؤورمده اولان دوشمنلرئمئن اوستونه اوجالاجاق.
اونون چاديريندا شادليقلا قوربانلاريمي تقدئم اده‌جيم.
اوخوياجاغام،
ربّه پرستئش نغمه‌سي اوخوياجاغام. ۷ سني چاغيران واخت، سسئمي اشئت، يارب!
منه يازيغين گلسئن، منه جاواب ور. ۸ سنئن ددئيئنی دوشوندوم: “منئم اوزومو آختارين.”
ديئرم: سنئن اوزونو آختاريرام، يارب! ۹ اوزونو مندن گئزلتمه؛
قضبئنده بو قولونو قووما.
منئم کؤمه‌يئم همئشه سن اولوبسان.
مني آتما، مني بوراخما،
اي خئلاصيمين تاريسي! ۱۰ آتام و آنام مني بوراخسالار دا،
رب مني گؤتوره‌جک. ۱۱ يولونو منه گؤرسد، يارب،
دوشمنلرئمدن اؤتري مني دوز يولا هئدايت ات. ۱۲ مني دوشمنلرئمئن الئنه ورمه،
چونکي يالانچي شاهئدلر اوستومه قالخيبلار،
آغيزلاريندان ظولم چيخير. ۱۳ اگر ائنانماسايديم کي،
دئرئلر دئياريندا ربّئن ياخشيليغيني گؤره‌جيم،
اوره‌يئم جانيمدان چيخاردي. ۱۴ ربّه اومئد باغلا،
جسور اول، اوره‌يئن قووّتلنسئن،
ربّه اومئد باغلا.

- PSA
- ←
- ۲۷
- →

© 2008 Bible Society of Azerbaijan