- 1KI
- ←
- ۱
- →

1KI
۱
داوود پادشاهين آخير ائللري ۱ داوود پادشاه قوجاليب ياشلانميشدي؛ اونون اوستونو اؤرتوکلرله نه قدر اؤرتوردولر، گئنه ده قيزيشميردي. ۲ بونا گؤره اعيانلاري اونا ددئلر: “قوي آغاميز پادشاه اوچون جاوان باکئره بئر قيز آختارسينلار. قوي او، پادشاهين يانيندا قاليب اوندان پرستارليق اتسئن. و قوينوندا ياتسين کي، آغاميز پادشاه قيزيشسين.” ۳ اونلار ائسرايئلئن بوتون اراضئسئنده گؤزل بئر قيز آختارديلار و شونِملي اَبئشَگي تاپيب پادشاهين يانينا گتئردئلر. ۴ قيز چوخ گؤزل ائدي. او، پادشاهين پرستاري اولوب اونا خئدمت اتدي، آمّا پادشاه اونونلا ياخينليق اتمه‌دي.
اَدونئيانين پادشاهليق ائدّئعاسي ۵ داوودون خَگّئتدن اولان اوغلو اَدونئيا “من پادشاه اولاجاغام” ديئب اؤزونو اوجالتدي. او اؤزو اوچون دؤيوش عارابالاري، آتلي‌لار و اَلّي نفر حاضيرلادي کي، قاباغيندا قاچسينلار. ۶ آتاسي هچ واخت اونا آجيقلانيب دمه‌مئشدي کی، “نئيه بله ادئبسن؟” اَدونئيا چوخ ياراشيقلي ائدي. او، اَبشالومدان سونرا دونيايا گلمئشدي. ۷ اَدونئيا صِرويا اوغلو يوآب و کاهئن اِبياتارلا اَل‌بئر اولدو، اونلار دا اَدونئيايا کؤمک اتدئلر. ۸ آمّا کاهئن صادوق، يِهوياداع اوغلو بِنايا، پيغمبر ناتان، شئمعي، رِيعي و داوودون جنگاورلري اَدونئيانين طرفئنده ديئلدئلر. ۹ اَدونئيا عِين‌روگِلئن ياخينليغينداکي زوخِلِت قاياسيندا قويون، اؤکوز و بَسلَنمئش حيوانلار قوربان کسدي. بوتون قارداشلاريني، يعني پادشاهين اوغوللاريني و پادشاها قوللوق ادن بوتون يهودالي‌لاري چاغيردي، ۱۰ آمّا پيغمبر ناتاني، بِناياني، جنگاورلري و قارداشي سوليماني چاغيرمادي.
سوليمانين پادشاه اعلان ادئلمه‌سي ۱۱ او واخت ناتان سوليمانين آناسي بَتشِبَعدن سوروشدو: “مگر اشئتمه‌يئبسن کي، خَگّئت اوغلو اَدونئيا آغاميز داوودون خبري اولمادان پادشاه اولوب؟ ۱۲ ائندي گل، قوي سنه مصلحت ورئب هم سنئن هم ده اوغلون سوليمانين جا‌نيني حئفظ ادئم: ۱۳ درحال داوود پادشاهين يانينا گت و اونا دِه: “ای آغام پادشاه! مگر بو کنئزئنه آند ائچئب دِمه‌دئن کي، ‹مندن سونرا اوغلون سوليمان قطعن پادشاه اولاجاق و تختئمده او اوتوراجاق›؟ بس اوندا نه اوچون اَدونئيا پادشاه اولوب؟» ۱۴ باخ، سن اورادا پادشاهلا دانيشارکن من سندن سونرا گلئب، سؤزلرئني تصدئق اده‌جيم.” ۱۵ بَتشِبَع اوتاغا، پادشاهين يانينا گتدي. پادشاه چوخ قوجالميشدي و شونِملي اَبئشَگ اونا خئدمت ادئردي. ۱۶ بَتشِبَع پادشاهين قاباغيندا دئزه دوشوب تعظئم اتدي. پادشاه ددي: “نه ائسته‌يئرسن؟” ۱۷ بَتشِبَع اونا ددي: “منئم آغام! بو کنئزئنه تارين ربّئن حاقّي اوچون آند ائچئب ددئن کي، «مندن سونرا اوغلون سوليمان قطعن پادشاه اولاجاق و تختئمده او اوتوراجاق.» ۱۸ ائندي باخ، آغام پادشاه، اَدونئيا پادشاه اولوب و سنئن بوندان خبرئن يوخدور. ۱۹ او، چوخلو اؤکوز، بَسلَنمئش حيوان و قويون-کچي قوربان کسئب و پادشاهين بوتون اوغوللاريني، کاهئن اِبياتاري و قوشون باشچيسي يوآبي چاغيريب، آمّا قولون سوليماني چاغيرماييب. ۲۰ آغام پادشاه، بوتون ائسرايئلئن گؤزو سنده‌دئر؛ سن اونلارا بئلدئرمه‌لي‌سن کي، آغام پادشاهدان سونرا تختئنده کئم اوتوراجاق. ۲۱ يوخسا آغام پادشاه اؤلوب آتالاري ائله ياتديقدا، من و اوغلوم سوليمان موقصّئر ساييلاجاغيق.” ۲۲ بَتشِبَع حله پادشاهلا دانيشيردي کي، پيغمبر ناتان گلدي. ۲۳ پادشاها خبر وردئلر: “پيغمبر ناتان بورادادير.” ناتان پادشاهين حوضورونا گلدي و اوزو اوسته اَيئلئب تعظئم اتدي. ۲۴ ناتان ددي: “آغام پادشاه! آيا ديئبسن کي، «مندن سونرا اَدونئيا پادشاه اولاجاق و تختئمده او اوتوراجاق؟» ۲۵ اَدونئيا بو گون گدئب چوخلو اؤکوز، بَسلَنمئش حيوان و قويون قوربان کسئب و پادشاهين بوتون اوغوللاريني، قوشون باشچيلاريني و کاهئن اِبياتاري چاغيريب. باخ، اونلار اونون حوضوروندا يِيئب ائچئرلر و «ياشاسين پادشاه اَدونئيا!» ديئرلر. ۲۶ آمّا من قولونو، کاهئن صادوقو، يِهوياداع اوغلو بِنايا و قولون سوليماني چاغيرماييبدير. ۲۷ آيا بو ائش آغام پادشاهين امري ائله اولوب؟ و سن قوللارينا بئلدئرمه‌يئبسن کي، آغام پادشاهدان سونرا تختئنده کئم اوتوراجاق؟” ۲۸ او واخت داوود پادشاه ددي: “بَتشِبَعي يانيما چاغيرين!” بَتشِبَع پادشاهين حوضورونا گلئب قاباغيندا دوردو. ۲۹ پادشاه آند ائچئب ددي: “وار اولان ربّه کی، جانيمي بوتون دارليقلاردان قورتاريب، آند اولسون، ۳۰ نجه سنئن اوچون ائسرايئلئن تاريسي ربّه آند ائچئب ددئم کي، «مندن سونرا اوغلون سوليمان پادشاه اولاجاق و منئم يرئمده تختئمده او، اوتوراجاق.» بونو بو گون حقئقتن يرئنه يتئره‌جيم.” ۳۱ بَتشِبَع پادشاهين قاباغيندا اوزو اوسته يره اَيئلئب تعظئم اتدي و ددي: “آغام داوود پادشاه ابده‌جک ياشاسين!” ۳۲ سونرا داوود پادشاه ددي: “کاهئن صادوقو، پيغمبر ناتاني و يِهوياداع اوغلو بِناياني منئم يانيما چاغيرين.” اونلارين هاميسي پادشاهين حوضورونا گلدئلر. ۳۳ پادشاه اونلارا ددي: “آغانيزين اعيانلاريني يانينيزا آلين و اوغلوم سوليماني منئم قاطيريما مئندئرئب گئخون بولاغينا اِندئرئن. ۳۴ اورادا کاهئن صادوق و پيغمبر ناتان اونو ائسرايئلئن پادشاهي آديندا مسح اتسئنلر. کَره‌ناي چاليب ديئن: «ياشاسين پادشاه سوليمان!» ۳۵ سونرا اونون دالينجا قالخين، او دا گلئب تختئمده اوتورسون، چونکي منئم يرئمه پادشاه اولاجاق. اونو ائسرايئل و يهودايا حؤکمدار تعيئن اتمئشم.” ۳۶ يِهوياداع اوغلو بِنايا پادشاها جاواب ورئب ددي: “آمئن! آغام پادشاهين تاريسي رب بله ديئر. ۳۷ رب آغام پادشاها يار اولدوغو کئمي، سوليمانا دا يار اولسون و اونون تختئني آغام داوود پادشاهين تختئندن داها بؤيوک اتسئن.” ۳۸ کاهئن صادوق، پيغمبر ناتان، يِهوياداع اوغلو بِنايا، کِرِتلی‌لر و پِلِطلی‌لر آشاغي اِنئب سوليماني داوود پادشاهين قاطيرينا مئندئردئلر و اونو گئخونا قدر آپارديلار. ۳۹ کاهئن صادوق عئبادت چاديريندان ياغ بوينوزونو گؤتوروب سوليماني مسح اتدي. کَره‌نايي چالديلار و بوتون جاماعات ددي: “ياشاسين پادشاه سوليمان!” ۴۰ بوتون جاماعات اونون دالينجا قالخيب گتدئلر. اونلار نِي چالاراق اِله سِوئنئردئلر کي، سَسلرئندن ير تئتره‌يئردي. ۴۱ اَدونئيا و اونونلا اولان بوتون قوناقلار يمکلرئني قورتاراندا بو سَسي اشئتدئلر. يوآب کَره‌ناي سَسئني اشئدنده ددي: “شهردن نئيه بله گورولتو گلئر؟” ۴۲ او، سؤزونو قورتارماميش، بئردن کاهئن اِبياتارين اوغلو يوناتان گلدي. اَدونئيا اوندان سوروشدو: “گل، سن ائگئد آدامسان، ياخشي خبر گتئرَرسن.” ۴۳ يوناتان اَدونئيايا جاواب ورئب ددي: “يوخ، اله ديئل. آغاميز داوود پادشاه، سوليماني پادشاه ادئب. ۴۴ پادشاه کاهئن صادوقو، پيغمبر ناتاني، يِهوياداع اوغلو بِنايانی، کِرِتلی‌لري و پِلِطلی‌لري ده سوليمانلا بئرلئکده گؤندرئب. اونلار دا اونو پادشاهين قاطيرينا مئندئرئبلر. ۴۵ کاهئن صادوق و پيغمبر ناتان گئخوندا اونو پادشاه آديندا مسح ادئبلر و اورادان شادليقلا گدئبلر. بونا گؤره ده شهرده بله گورولتو وار. اشئتدئيئنئز سَس بودور. ۴۶ سوليمان حتّا پادشاهليق تختئنده اوتوروب. ۴۷ اوسته‌لئک پادشاهين اعيانلاري آغاميز داوود پادشاهين يانينا تبرئک اتميه گلئب ددئلر: «سنئن تارينين سوليمانين آديني سنئن آديندان داها بؤيوک، تختئني سنئن تختئندن داها اوجا اتسئن!» پادشاه دا ياتاغينين اوستونده اَيئلئب. ۴۸ پادشاه بونو دا ديئب: «ائسرايئلئن تاريسي رب موبارک اولسون کي، بو گون حله گؤزلرئم گؤرَرکَن، تختئمده اوتوران بئر نفر ورئب!»” ۴۹ اَدونئيانين بوتون قوناقلاري تشوئشه دوشوب قالخديلار و هر کس اؤز يولو ائله گتدي. ۵۰ اَدونئيا سوليماندان قورخوردو. قالخيب گتدي و قوربانگاهين بوينوزلاريندان ياپيشدي. ۵۱ بونو سوليمانا بئلدئرئب ددئلر: “اَدونئيا سوليمان پادشاهدان قورخور و قوربانگاهين بوينوزلاريندان ياپيشيب ديئر «قوي سوليمان پادشاه اوّلجه منه آند ائچسئن کي، بو قولونو قيلينج آغزينا ورميه‌جک.»” ۵۲ سوليمان ددي: “اگر او، دَيَرلي آدام اولسا، باشيندان بئر توک بله، يره دوشمَز، لاکئن اگر اوندا بئر پئسلئک تاپيلسا، اؤله‌جکدئر.” ۵۳ سوليمان پادشاه آدام گؤندرئب اَدونئياني قوربانگاهدان دوشورتدو. او دا گلئب سوليمان پادشاها تعظئم اتدي. سوليمان اونا ددي: “اِوئنه گت!”

- 1KI
- ←
- ۱
- →

© 2008 Bible Society of Azerbaijan