- HOS
- ←
- ۸
- →

۸
ائسرايئلئن بوتپرستلئيئ ۱
کَره‌ناي چالماغا حاضيرلاش!
ربّئن اِوئنئن اوستونه
دوشمن حاضيردير کی، کرکس کئمي هوجوم چکسئن.
چونکي ائسرايئللی‌لر منئم عهدئمي پوزوبلار،
منئم قانونوما عاصي چيخيبلار. ۲ اونلار منه باغيريرلار:
«تاريم، بئز ائسرايئللی‌لر سني تاني‌ييريق.» ۳ ائسرايئل ياخشيليغي ردّ ادئب،
دوشمن اونو تعقئب اده‌جک. ۴ اؤزلرئنه پادشاه قويدولار، آمّا منئم واسئطَمله يوخ.
من بئلمه‌دن اؤزلرئنه باشچيلار سِچدئلر.
اؤزلرئنه قيزيل و گوموشلرئندن،
اؤلوملرئنه يول آچان بوتلر دوزلتدئلر. ۵ ای سامئره، سنئن دانا بوتونو ردّ اتمئشم!
منئم قضبئم اونلارين ضئدّئنه آلوو چکئر.
نه واختا قدر معصوم اولماياجاقلار؟ ۶ چونکي بو بوت ائسرايئلئن ائشئدئر؛
اوستا بئري اونو دوزه‌لدئب،
اونا گؤره ده تاري ديئل.
سامئره‌ده‌کي دانا بوتو تئکه-تئکه اولاجاق. ۷ اونلار يِل اَکئرلر،
طوفان بئچه‌جکلر.
سونبول بئتئرمه‌ين بوغدا اون ورمز،
ورسه ده، يادلار اونو اودار. ۸ ائسرايئل اودولموشدور،
ائندي اونلار مئلّتلر آراسينداديرلار،
هچ کَسئن بَيَنمه‌دئيي بئر قاب کئمي اولوبلار. ۹ اونلار تک گزن وحشي اِششَک کئمي
آشورون طرفئنه گدئبلر.
اِفرايئم اوجرَتله اؤزونه اويناشلار توتوب. ۱۰ حتّا اگر مئلّتلر آراسيندا اوجرَتله اويناش توتسالار دا،
من ائندي اونلاري بئر يِره ييغاجاغام.
اونلار پادشاهين و باشچيلارين ظولموندن
آزالماغا باشلاياجاقلار. ۱۱ اِفرايئم گوناه تقدئمي اوچون،
چوخلو قوربانگاه تئکدئيئنه گؤره،
بونلار اونون گوناها باتيران قوربانگاهلاري اولوب. ۱۲ گرچي اونلار اوچون چوخلو قانون يازديم،
آمّا اونلار بونلاري ياد بئر شي حساب اتدئلر. ۱۳ منه کَسئلَن قوربانلارا گلئنجه،
اَتي منه قوربان گتئرئب اؤزلري يِيئرلر.
رب اونلاردان راضي ديئل.
ائندي اونلارين تقصئرلرئني يادا سالاجاق،
گوناهکارلاريني جزالانديراجاق.
اونلار مئصئره قاييداجاقلار. ۱۴ چونکي ائسرايئل يارادانيني ياددان چيخارديب،
اؤزونه سارايلار تئکئب.
يهودا دا چوخلو قالالي شهرلر بئنا ادئب،
لاکئن من اونون شهرلرئنه اود ياغديراجاغام کي،
سارايلاريني آلوو يِسئن.

- HOS
- ←
- ۸
- →

© 2008 Bible Society of Azerbaijan