- EZK
- ←
- ۲۴
- →

۲۴
پاسلانميش قازانلا موقايئسه ۱ اسئرلئيئمئزئن دوقّوزونجو ائلئنده، اونونجو آيين اونونجو گونو منه ربّئن بو سؤزو نازئل اولدو: ۲ “ای بشر اوغلو، بو گونون، همئن بو گونون تارئخئني ياز. چونکي بابئل پادشاهي محض بو گون اورشَلئمي موحاصئره‌يه آليب. ۳ بو عاصي خالقا بئر مثل دا‌نيشيب دِه کي، پروردئگار رب بله ديئر:
«قازاني اودا قوي، اودا قوي،
ائچئنه سو دا دولدور. ۴ اَتئن تئکه‌لرئني، لاپ ياخشي تئکه‌لرئني،
بودو و دؤشو اورايا ييغ.
اونو لاپ ياخشي سوموکلرله دولدور. ۵ سورودن لاپ ياخشي قويونلاري گؤتور،
قازانين آلتينا دا اودون ييغ.
قوي ائچئنده‌کي سو قايناسين کي،
قازانداکي سوموکلر ده پئشسئن.» ۶ بلجه پروردئگار رب بله ديئر:
«قان تؤکَن شهرئن واي حالينا!
او قازانا کي، پاسلانيب،
و پاسي اوندان تمئزلَنمه‌يئب.
پوشک آتمادان اَتي تئکه-تئکه قازاندان چيخاردين. ۷ چونکي اونون تؤکدويو قان حله ائچئنده‌دئر؛
اونو چيلپاق قايانين اوستونه قويدو،
اونو يِره تؤکمه‌دي کي، توزلا اوستو اؤرتولسون. ۸ من ده قضبي آلوولانديراراق قئصاص اوچون
اونون قانيني چيلپاق بئر قايانين اوستونه تؤکموشم کي،
اوستو اؤرلتولمه‌سئن.» ۹ بونا گؤره ده پروردئگار رب بله ديئر:
«قان تؤکَن شهرئن واي حالينا!
من ده اودون قالاغيني بؤيوده‌جيم. ۱۰ اودونلاري ييغ، اودو آلوولاندير،
اَتي ياخشي پئشئر،
اَدوئيّاتيني قات،
قوي سوموکلر يانسين. ۱۱ سونرا قازاني اونون کؤزلري اوستونه
قوي کي، قيزسين،
بورونجو قيزارسين،
کثئفلئيي اونون ائچئنده اَرئسئن،
پاسيندان تمئزلَنسئن. ۱۲ مشقّتله اؤزونو طاقتدن ساليب،
آمّا حله ده قالين پاسي اوندان تمئزلَنمه‌يئب.
قوي پاسي اود ائچئنده قالسين! ۱۳ عئفّتسئزلئک سنئن کثئفلئيئنده‌دئر،
چونکي سني تمئزله‌مئش اولارديم،
آمّا سن حله ده کثئفلئيئندن تمئز ديئلسن.
سنئن باشينا قضبئمي تؤکمه‌ينه قدر
اؤز کثئفلئيئندن تمئزلَنميه‌جکسن. ۱۴ من، رب، بونو دِمئشم؛ او واخت گلئر و من بونا عمل اده‌جيم. چکئنميه‌جيم، آجيماياجاغام، پِشمان اولماياجاغام؛
يوللارينا و عمل‌لرئنه گؤره سني موحاکئمه اده‌جيم.»
پروردئگار رب بله ديئر.”
حِزقيالين آروادينين اؤلومو ۱۵ منه ربّئن بو سؤزو نازئل اولدو: ۱۶ “ای بشر اوغلو، باخ، گؤزونده چوخ دَيَرلي اولان بئر نفري بئر ضربه ائله اَلئندن آلاجاغام. آمّا سن ياس توتماياجاقسان، آغلاماياجاقسان، گؤز ياشي دا تؤکمه‌يه‌جکسن. ۱۷ سَس‌سئز ناله چک؛ اؤلولر اوچون ياس توتما. عمّامه‌ني باشينا قوي، چاريغيني دا آياغينا گِي. اوزونون بوغونو اؤرتمه، ياس توتانلارين چؤره‌يئني ده يِمه.” ۱۸ من سحر خالقا بو سؤزلري ددئم. آخشام‌اوستو آرواديم اؤلدو. او گونون صاباحي، سحر منه امر اولوناني يرئنه يتئردئم. ۱۹ خالق منه ددي: “اتدئيئن بو شيلرئن بئزه نه دخلي وار؟ بئزه بئلدئرمَزسن؟” ۲۰ او واخت اونلارا ددئم: “منه ربّئن بو سؤزو نازئل اولدو: ۲۱ ائسرايئل نسلئنه دِه کي، پروردئگار رب بله ديئر: «باخ، قووّتئنئزئن فخرئني، گؤزونوزده لاپ عزئز اولان شيي، اوره‌يئنئزئن آرزوسو اولان موقدّس مکانيمين نجئسلَنمه‌سئنه ائجازه وره‌جيم. آرخادا قويدوغونوز اوغوللارينيز و قيزلارينيز قيلينجدان کچئرئله‌جکلر. ۲۲ من نه اتدئم، سئز ده اِله اده‌جکسئنئز؛ اوزونوزون بوغونو اؤرتميه‌جکسئنئز، ياس توتانلارين چؤره‌يئني يِميه‌جکسئنئز. ۲۳ عمّامه‌لرئنئز باشينيزدا، چاريغينيز آياغينيزدا اولاجاق. ياس توتماياجاقسينيز، آغلاماياجاقسينيز، آنجاق تقصئرلرئنئزئن ائچئنده کوفسه‌يئب يوخ اولاجاقسينيز، باش-باشا ورئب ناله چکه‌جکسئنئز. ۲۴ حِزقيال سئزه بئر علامت اولاجاق: او نه اده‌جک، سئز ده اونو اده‌جکسئنئز؛ بو حادئثه‌لر باش ورنده بئله‌جکسئنئز کي، پروردئگار رب منم.» ۲۵ سن، ای بشر اوغلو، قالالاريني، شادليق و عئزّتلرئني، گؤزلرئندن عزئز اولان شيي، اورَکلرئنئن آرزوسونو، اوغوللاري ائله قيزلاريني اونلاردان آلديغيم واخت- ۲۶ او گون فلاکتدن قاچيب قورتولان آدام مگر سنه بو خبري بئلدئرميه‌جک؟ ۲۷ او گون بو قاچاغين يانيندا دئلئن آچيلاجاق، دانيشاجاقسان و آرتيق دئلسئز قالماياجاقسان. بلجه اونلار اوچون بئر علامت اولاجاقسان. اونلار دا بئله‌جکلر کي، رب منم.”

- EZK
- ←
- ۲۴
- →

© 2008 Bible Society of Azerbaijan