- EZR
- ←
- ۵
- →

۵
معبدئن تئکئلمه‌سئنئن داوام اتدئرئلمه‌سئ ۱ پيغمبرلردن پيغمبر خَگّه‌ي ائله عئدّو اوغلو زِکَريا يهودادا و اورشلئمده ياشايان يهودئلره ائسرايئل تاريسينين آدي ائله کي، اونلارلا ائدي، پيغمبرلئک اتدئلر. ۲ او زامان سِعَلتي‌اِل اوغلو زِروبّابئل و يوصاداق اوغلو يوشَع ائشه باشلاييب، تارينين اورشلئمده‌کي معبدئنئن تزه‌دن تئکئلمه‌سئني باشلاديلار. تارينين پيغمبرلري ده اونلارلا ائدئلر و اونلارا کؤمک ادئردئلر. ۳ او واختلار تَتِنه‌ي کي، فَرات چايينين قرب تورپاقلارين والئسي ائدي، شِتَربوزِنه‌ي و يولداشلاري ائله اونلارين يانينا گلئب بله ددي: “کئم سئزه فرمان صادئر اتدي کي، معبدي تزه‌دن تئکه‌سئنئز و اونون بئناسيني تامالاياسينيز؟ ۴ او واخت بئز اونلارا بو بئناني تئکَنلرئن آدلاريني بئلدئردئک. ۵ تارينين نظري يهودي آغساقّاللارينين اوستونده ائدي. اونا گؤره بو ائشئن سوراغي داريوشا چاتاناجاق و بو باره‌ده مکتوبلا جاواب قاييداناجاق، اونلار يهودئلرئن ائشئني دايانديرماديلار. ۶ فَرات چايينين قرب تورپاقلارينين والئسي تَتِنه‌ي، شِتَربوزِنه‌ي و يولداشلاري کي، پادشاهين فَرات چايينين قرب تورپاقلارينداکي مأمورلار ائدئلر، داريوش پادشاها بو صورتده مکتوب يوللاديلار. ۷ اونا يوللاديقلاري مکتوبدا بله يازيلميشدي: “داريوش پادشاها صمئمي قلبدن سالاملار اولسون! ۸ پادشاها معلوم اولسون کي، بئز يهودا وئلايتئنده‌کي بؤيوک تارينين معبدئنه گتدئک. معبد بؤيوک داشلاردان تئکئلئر، دووارلارين ائچَرئسئنه دئرَکلر قويولور. بو ائش چوخ دئقّتله گؤرولور و اونلارين اَلئنده ياخشي قاباغا گدئر. ۹ اورانين آغساقّاللاريندان سوروشوب بله ددئک: «کئم سئزه فرمان صادئر اتدي کي، معبدي تزه‌دن تئکه‌سئنئز و اونون بئناسيني تامالاياسينيز؟» ۱۰ هم ده اونلاردان بو ائشئن باشچيلارينين آديني سوروشدوق کي، بونلاري يازيب سئزه بئلدئرَک. ۱۱ اونلار بئزه بله جاواب وردئلر: “بئز گؤيلرئن و يرئن تاريسينين قوللاري‌ييق. او معبدي تئکئرئک کي، بوندان چوخ ائل قاباق تئکئلمئشدي. ائسرايئلئن بؤيوک بئر پادشاهي اونو تئکئب باشا چاتديرميشدي. ۱۲ لاکئن آتالاريميز گؤيلرئن تاريسيني قضبلَندئردئيي اوچون، تاري اونلاري بابئل پادشاهي کَلده‌لي نِبوکَدنِصّره تسلئم اتدي. او دا بو معبدي خارابايا چِوئردي و خالقيني بابئله اسئر آپاردي. ۱۳ لاکئن بابئل پادشاهي کوروشون حاکئمئيّتئنئن بئرئنجي ائلئنده، کوروش پادشاه فرمان صادئر اتدي کي، تارينين معبدي تزه‌دن تئکئلسئن. ۱۴ همچئنئن کوروش پادشاه، او قيزيل و گوموش قابلاري کی، نِبوکَدنِصّرتارينين اورشلئمده‌کي معبدئندن گؤتوروب بابئل معبدئنه آپارميشدي، بابئلده‌کي معبددن چيخارتدي. اونلاري والي تعيئن اتدئيي شِشبَصّر آدلي بئر آداما وردی. ۱۵ اونا ددي: ‹بو قابلاري گؤتوروب گت، اورشلئمده‌کي معبده قوي. تارينين معبدي قوي اؤز يرئنده تزه‌دن تئکئلسئن.› ۱۶ او زامان همئن شِشبَصّر گلئب تارينين اورشلئمده‌کي معبدئنئن پايالاريني قويدو. او زاماندان ائندئيه قدر بو معبد تئکئلئر، لاکئن حله تاماملانماييب.» ۱۷ ائندي اگر پادشاهين خوشونا گلسه، قوي پادشاهين بابئل سارايينداکي دفترلر آختاريلسين و تارينين اورشلئمده‌کي معبدئنئن تئکئلمه‌سي اوچون کوروش پادشاهين وردئيي امر اوزه چيخاريلسين. سونرا دا بو ائش باره‌ده پادشاه اؤز ائراده‌سئني بئزه بئلدئرسئن.”

- EZR
- ←
- ۵
- →

© 2008 Bible Society of Azerbaijan