- JER
- ←
- ۲۸
- →

۲۸
يالانچي پيغمبر خَنَنيا ۱ همئن ائل يهودا پادشاهي صئدقئيانين پادشاهليغينين اوّلئنده دؤردونجو ائلئن بِشئنجي آييندا عَزّور اوغلو گئبعونلو خَنَنيا پيغمبر، ربّئن معبدئنده، کاهئنلرئن و بوتون خالقين قاباغيندا منه ددي: ۲ “ائسرايئلئن تاريسي اولان قوشونلار ربّی بله ديئر: «بابئل پادشاهينين يوغونو قيراجاغام. ۳ ائکي ائل عرضئنده بابئل پادشاهي نِبوکَدنِصّرئن ربّئن معبدئندن گؤتوروب بابئله آپارديغي بوتون اشيالاري بو يِره قايتاراجاغام. ۴ يهودا پادشاهي يِهوياقئم اوغلو يهوياکئني و بابئله اسئر اولونموش باشقا يهودالي‌لاري دا بو يِره قايتاراجاغام.» رب بويورور، «چونکي بابئل پادشاهينين يوغونو قيراجاغام.»” ۵ او زامان اِرِميا پيغمبر کاهئنلرئن و ربّئن معبدئنده دايانان بوتون خالقين قاباغيندا خَنَنيا پيغمبره جاواب ورئب ۶ ددي: “آمئن! قوي رب بله اتسئن! قوي رب اؤز اِوئنئن اشيالاريني، اسئر اولونموش بوتون آداملاري بابئلدن بورايا قايتاراراق ددئيئن نبئلئک سؤزلرئني يرئنه يتئرسئن! ۷ لاکئن ائندي سنئن و بوتون خالقين قولاغينا گؤر نه اشئتدئرمه‌لي‌يم: ۸ قدئم زامانلاردان بَري مندن و سندن قاباق ياشايان پيغمبرلر بئر چوخ اؤلکه‌لرئن و بؤيوک پادشاهليقلارين ضئدّئنه موحارئبه، فلاکت و وبا اولاجاغيني نبئلئک ادئبلر. ۹ آمّا سالاماتليق اولاجاغيني دئيَن پيغمبرئن سؤزو اگر دوغرو چيخارسا، اونون ربّئن طرفئندن گؤنده‌رئلدئيي حقئقي پيغمبر اولدوغو بئلئنَر.” ۱۰ او زامان خَنَنيا پيغمبر، اِرِميا پيغمبرئن بوينوندان يوغو گؤتوروب قيردي. ۱۱ خَنَنيا بوتون خالقين قاباغيندا ددي: “رب بله ديئر: «ائکي ائل عرضئنده بابئل پادشاهي نِبوکَدنِصّرئن يوغونو بوتون مئلّتلرئن بوينوندان گؤتوروب بلجه قيراجاغام.»” بو واخت اِرِميا اؤز يولونا داوام وردی. ۱۲ خَنَنيا پيغمبر يوغو اِرِميا پيغمبرئن بوينوندان گؤتوروب قيرديقدان بئر آز سونرا، اِرِميايا ربّئن بو سؤزو نازئل اولدو: ۱۳ “گت و خَنَنيايا دِه: رب بله ديئر: «سن تخته يوغو قيردين، لاکئن اونون يرئنه دمئر يوغ دوزلتمه‌لي اولاجاقسان.” ۱۴ ائسرايئلئن تاريسي اولان قوشونلار ربّی بله ديئر: “بوتون بو مئلّتلرئن بوينونا دمئر يوغ تاخاجاغام کي، بابئل پادشاهي نِبوکَدنِصّره قوللوق اتسئنلر و اونلار اونا خئدمت اده‌جکلر. حتّا چؤلون وحشي حيوانلاري دا اونون ائختئيارينا وره‌جيم.»” ۱۵ سونرا اِرِميا پيغمبر خَنَنيا پيغمبره ددي: “اشئت، ای خَنَنيا! سني رب گؤنده‌رمه‌يئب. سن بو خالقي قانديريبسان کي، يالانا بِل باغلاسينلار. ۱۶ بونا گؤره ده رب بله ديئر: «باخ، من سني ير اوزوندن محو اده‌جيم. بو ائل اؤله‌جکسن، چونکي خالقا ربّئن ضئدّئنه عوصيان اتمه‌يي ديئبسن.»” ۱۷ خَنَنيا پيغمبر همئن ائلئن يدّئنجی آييندا اؤلدو.

- JER
- ←
- ۲۸
- →

© 2008 Bible Society of Azerbaijan