- 1KI
- ←
- ۱۷
- →

۱۷
ائليانين قوراقليق باره‌ده خبردارليغي ۱ گئلعاد ساکئنلرئندن اولان تئشبِلي ائليا اَخابا ددي: “حوضوروندا دوردوغوم ائسرايئلئن تاريسي وار اولان ربّه آند اولسون کي، منئم سؤزوم اولمايينجا، بو ائل‌لرده شح و ياغيش اولماياجاق.” ۲ اونا ربّئن بو سؤزو نازئل اولدو: ۳ “بورادان گت و شرقه طرف دؤن، اوردون چايينين شرقئنده اولان کِرِت آرخينين يانيندا گئزلَن. ۴ اورادا آرخدان سو ائچه‌جکسن، قارغالارا دا امراتمئشم کي، سني اورادا يِدئرتسئنلر.” ۵ او، ربّئن سؤزونه عمل اتدي و اوردون چايينين شرقئنده اولان کِرِت آرخينين يانينا گدئب اورادا قالدي. ۶ قارغالار اونا هر سحر و آخشام چؤرک و اَت گتئرَردئلر، آرخدان دا سو ائچَردي. ۷ بئر مودّت سونرا آرخ قورودو، چونکي اؤلکه‌ده ياغيش ياغميردي.
ائليا و صارِفَتلي آرواد ۸ سونرا ائليايا ربّئن بو سؤزو نازئل اولدو: ۹ “قالخ صئدونون صارِفَت شهرئنه گت و اورادا قال. باخ، اورادا بئر دول آروادا امراتمئشم کي، سنه يمک ورسئن.” ۱۰ او قالخيب صارِفَته گتدي. شهرئن دروازاسينا چاتاندا بئر دول گؤردو کي، اودون ييغيردي. اونو چاغيريب ددي: “خاهئش ادئرم منه بئر قابدا آزجا سو گتئر، ائچئم.” ۱۱ آرواد سو گتئرميه گدنده اونو چاغيريب ددي: “خاهئش ادئرم بئر تئکه چؤرک ده گتئر.” ۱۲ آرواد ددي: “وار اولان تارين ربّه آند اولسون کي، پئشمئش هچ نه‌يئم يوخدور، آنجاق کوپده بئر اوووج اون، قابدا دا بئر آز زيتون ياغي وار. باخ، من بئر آز اودون ييغيرام کي، ائچَري گئرئب اؤزومله اوغلوم اوچون بونلاردان يمک حاضيرلاييم. بئز اونو يئيه‌جيئک، سونراسي دا اؤله‌جيئک.” ۱۳ ائليا اونا ددي: “قورخما، گت ددئيئن کئمي ات. آمّا اوّلجه منئم اوچون اوندان کئچئک بئر کؤکه دوزلت و منه گتئر، اؤزونله اوغلون اوچون سونرا حاضيرلايارسان. ۱۴ چونکي ائسرايئلئن تاريسي رب بله ديئر: «رب تورپاق اوستونه ياغيش وره‌جيی گونه قدر، نه کوپده اون قورتاراجاق، نه ده قابدا زيتون ياغي.»” ۱۵ آرواد گدئب ائليانين سؤزونه عمل اتدي. آرواد و اونون عايئله‌سي ائليا ائله بئرلئکده اوزون مودّت عرضئنده يمک يدئلر. ۱۶ ائليا واسئطه‌سئله ربّئن ددئيي سؤزه گؤره نه کوپده اون قورتاردي، نه ده قابدا زيتون ياغي. ۱۷ بوندان سونرا اِو صاحئبي آروادين اوغلو ناخوشلادي، ناخوشلوغو چوخ آغير اولدو، بله کي، اوندا هچ نفس قالماميشدي. ۱۸ آرواد ائليايا ددي: “من سنه نه اتدئم مگر، ای تاري آدامي؟ يانيما گلئبسن کي، تقصئرئمي خاطيرلاداسان و اوغلومو اؤلدوره‌سن؟” ۱۹ ائليا اونا ددي: “اوغلونو منه ور.” اوشاغي آروادين قوجاغيندان گؤتوروب اؤزونون قالديغي يوخاري اوتاغا چيخارتدي و اونو اؤز ياتاغينين اوستونه اوزانديردي. ۲۰ او، ربّی چاغيريب ددي: “ای تاريم رب، يانيندا قالديغيم دول آروادين اوغلونو اؤلدورمکله اونون باشينا بلا گتئرئبسن؟” ۲۱ سونرا اوشاغين اوستونه اوچ دفه اوزاندي و ربّی چاغيريب ددي: “ای تاريم رب، سنه يالواريرام، قوي بو اوشاغين جاني اؤزونه قاييتسين.” ۲۲ رب ائليانين سَسئني اشئتدي: اوشاغين جاني اؤزونه قاييتدي و او دئرئلدي. ۲۳ ائليا اوشاغي گؤتوروب يوخاري اوتاقدان اِوه دوشورتدو و اونو آناسينا ورئب ددي: “باخ، اوغلون صاغدير.” ۲۴ آرواد ائليايا ددي: “ائندي بئلدئم کي، سن تاري آدامي‌سان و سنئن آغزيندا ربّئن سؤزو حقئقتدئر.”

- 1KI
- ←
- ۱۷
- →

© 2008 Bible Society of Azerbaijan