- ISA
- ←
- ۱۰
- →

۱۰
۱ واي شر قايدالار قورانلارين حالينا،
دايئمن عدالتسئز قانون قويانلارين، ۲ يوخسوللاردان عدالتي اسئرگه‌‌‌يَنلرئن،
خالقيمين کاسيبلارينين حاقّيني اَل‌لرئندن آلانلارين،
دول آروادلاري سويانلارين،
يِتئملرئن ماليني تالان ادنلرئن. ۳ جزا گونو اوزاقلاردان باشينيزا بلا گلنده نه اده‌جکسئنئز؟
کؤمک اوچون کئمئن يانينا قاچاجاقسينيز؟
مال-دؤولتئنئزي هارادا ساخلاياجاقسينيز؟ ۴ اسئرلر آراسيندا اَيئلمکدن
و يا اؤلدورولَنلر آراسيندا ييخيلماقدان
آيري بئر چاره قالمايير.
بوتون بونلار باش ورن حالدا، گئنه ده ربّئن قضبي سؤنمور،
اَلي حله ده جزالانديرماغا قالخيب.
تارينين آشورا وردئيي جزا ۵ “واي، آشورون حالينا، او منئم قضب عصام،
اونلارين اَلئنده‌کي دَيَنَک ده منئم قِيضئمدئر! ۶ آشورو نجئس مئلّتئن اوستونه گؤندره‌جيم؛
قضبلَندئيئم خالقين اوستونه هوجوم اتمه‌يه،
قارت اتمه‌يه، تالان مالي گؤتورميه گؤنده‌ره‌جيم.
اونلاري کوچه‌لرده‌کي پالچيق کئمي تاپدالاماغا امر وره‌جيم. ۷ آمّا آشور پادشاهي بوندان دا پئسئني دوشونور،
محو ادئب بئر-بئر چوخ مئلّتئن کؤکونو کَسمه‌يي فئکئرله‌شئر. ۸ او ديئر: «مگر سرکرده‌لرئمئن هاميسي پادشاهلار ديئل؟ ۹ مگر کَلنو، کَرکِمئش کئمي ديئل؟
خَمات، اَرپَد کئمي،
سامئره ده دَمَشق کئمي؟ ۱۰ بوتپرست مملَکتلري نجه اَله کچئردئم،
او مملکتلري کي، اورشلئمله سامئره‌دن داها چوخ اويما بوتلري وارلاري ائدي. ۱۱ سامئره‌يه و اونون بوتلرئنه نه اتدئم،
مگر اورشلئمه و اونون بوتلرئنه ده اِله اتمه‌رم؟»” ۱۲ پروردئگار صحيون داغيندا و اورشلئمده ائشئني بئتئرندن سونرا بله دئيه‌جک:
“آشور پادشاهيني، کئبئرلي اوره‌يئنه گؤره،
تکبّورلو باخيشلارينا گؤره جزالانديرجاغام. ۱۳ چونکي ديئب:
«بونو من اَلئمئن گوجو ائله، حئکمتئمئن قووّتي ائله اتدئم.
چونکي عاغيليم وار،
خالقلارين سرحدلرئني يوخ اتدئم،
خزئنه‌لرئني ده تالان اتدئم،
گوجلو بئر جنگاور کئمي اونلارين ساکئنلرئني يِره ييخديم. ۱۴ قوش يوواسينا چاتان کئمي، اَلئم خالقلارين وار-دؤولتئنه چاتدي.
يئيه‌سئز يومورتالاري ييغان بئر شخص کئمي،
بوتون دونياني ضبط اتدئم.
قاناد چيرپان، آغزيني آچيب سَسئني چيخاردان بِله، اولمادي.»” ۱۵ بالتا مگر اونو ائشلَده‌نئن قاباغيندا فخر اِدَر؟
اَره مگر اونو قالديرانين قاباغيندا کئبئرله‌نَر؟
سانکي دَيَنَک اونو گؤتوره‌ني ائشله‌دئر،
اِله بئل آغاجدان دوزه‌لمئش دَيَنَک جانليني حرکت اتدئرئر. ۱۶ بونا گؤره قوشونلار پروردئگاري رَب،
آشورون گوجلو عسگرلرئنه اؤلومجول مرض گؤندره‌جک،
اونون جلالي آلتيندا بئر اود توتوشوب آلوولانار. ۱۷ ائسرايئلئن نورو اود،
ائسرايئلئن موقدّسي آلوو اولاجاق.
آشورون تئکانلار و قانقاللاريني بئر گونده يانديريب يوخ اده‌جک. ۱۸ گؤزل مِشه‌لرئني، بار ورن باغلاريني،
کامئل وئران اده‌جک،
آغير ناخوشلوغا توتولان ائنسانين بوتون جاني کئمي اَرئيئب گده‌جک. ۱۹ مِشه‌لرئنده قالان آغاجلارين سايي او قدر آزا اولاجاق کي،
بئر اوشاق اونو سايا بئلر.
ائسرايئلئن صاغ قالانلاري ۲۰ او گون ائسرايئلئن صاغ قالانلاري، يعقوبون نسلئندن خئلاص اولوب صاغ قالانلار، آرتيق اونلاري هلاک ادنلره بِل باغلاماياجاقلار.
لاکئن، حقئقتن، ربّه، ائسرايئلئن موقدّسئنه بِل باغلاياجاقلار. ۲۱ صاغ قالانلار
يعقوب نسلئندن صاغ قالانلار قودرتلي تارييا طرف دونه‌جکلر. ۲۲ ای ائسرايئل، خالقين دهنز قومو قدر چوخ اولسا بِله،
اونلارين آراسيندان آنجاق بئر آزي دؤنه‌جک.
توکَنمَز عدالتله داغيديلما حؤکمو ورئلئب. ۲۳ قوشونلار پروردئگاري رب، داغيديلما حؤکمونو بوتون دونيادا يرئنه يتئره‌جک.
رب آشوري جزالانديراجاق ۲۴ بونا گؤره ده قوشونلار پروردئگاري رب بله ديئر:
“ای صحيوندا ياشايان خالقيم،
مئصئرلی‌لرئن سنه اتدئيي کئمي،
سني دَيَنَکله ووران،
اوستونه دَيَنَک قالديران آشورلولاردان قورخما. ۲۵ چونکي بو ياخيندا قضبئم سؤنه‌جک، حئدّتئم آشورلولارين محوئنه سبب اولاجاق.” ۲۶ قوشونلار ربّي، مئديانلي‌لاري عورِب قاياسيندا ووردوغو کئمي، اونلاري دا شاللاقلا ووراجاق. دَيَنه‌يي مئصئرلی‌لرئن ضئدّئنه نه جور دهنزئن اوستونه اوزاتدي، ائندي ده اِله اده‌جک. ۲۷ او گون آشورون يوکو چئينئزدن، يوغو بوينونوزدان گؤتوروله‌جک. ياغدان اؤتری يوغ قيريلاجاق.
ائشغالچيلارين هوجومو ۲۸ اونلار عَيّت شهرئنئن ضئدّئنه گلئبلر،
مئگرونو کِچئبلر؛
مئکماسدا يوکلرئني بوشالديبلار. ۲۹ اونلار کِچئدي کِچئبلر، و ديئرلر:
«گِبَع بئزئم گجه قالاجاغيميز يِر اولاجاق،
راما شهري دهشته دوشوب، شاعولون شهري گئبعه‌ده ياشايانلار قاچيبلار. ۳۰ ای گلّئم قيزي، سَسئني اوجالت!
ای لَيشا، قولاق آس، ای بِچارا عَناتوت! ۳۱ مَدمِنا ساکئنلري قاچيب،
گِبئم ساکئنلري سيغيناجاق يِر آختارير. ۳۲ آمّا بو گون ائشغالچيلار نوبدا قالاجاقلار،
صحيون شهرئنئن قورولدوغو داغا، اورشلئم تپه‌سئنه يومروق گؤرسه‌دئر. ۳۳ باخ، قوشونلار پروردئگاري رب،
دوشمنی وار گوجو ائله بوداقلار کئمي کَسه‌جک،
لاپ اوجا آغاجلاري يِره سَره‌جک،
کئبئرلی‌لري آلچالداجاق. ۳۴ مِشه‌ده‌کي کوللوقلاري بالتا ائله کَسئب يِره سَره‌جک.
لوبنان عظمتلي اولانين اَلي ائله ييخيلاجاق.

- ISA
- ←
- ۱۰
- →

© 2008 Bible Society of Azerbaijan