- JAS
- ←
- ۴
- →

۴
تارييا تابع اولون ۱
آرانيزدا اولان داعوالار و ائختئلافلار هارادان باش آلير؟ مگر او هاوا-هوسلرئنئزدن ديئل کي، عوضولرئنئزده داعوا ادئر؟ ۲ آرزو ادئرسئنئز، لاکئن يوخونوزدور. بونون اوچون آدام اؤلدورورسونوز. پاخيلّيق ادئرسئنئز، آمّا اَله گتئره بئلمئرسئنئز. بونا گؤره ده ساواشيب، داعوا ادئرسئنئز. يوخونوزدور، چونکي طلب اتمئرسئنئز. ۳ طلب ادئرسئنئز، لاکئن آلميرسينيز. چونکي سهو نئيّتلر​له طلب ادئرسئنئز، اِله کي، اونو اؤز هاوا-هوسلرئنئز اوچون صرف اده​سئنئز. ۴ سئز، زئناکارلار! مگر بئلمئرسئنئز کي، دونيا ائله دوستلوق اتمک، تارينين ضئدّئنه دوشمنچئلئکدئر؟! بونون اوچون کئم دونيانين دوستو اولماق ائسته‌سه، اؤزونو تارينين دوشمني ادئر. ۵ يوخسا موقدّس يازينين بوش يره بونو يازديغيني دوشونورسونوز کي، “تاري، ائچئمئزده ساکئن اولمالي موقدّس روحو، قيرتله آرزو ادئر”؟ ۶ لاکئن تاري داها بؤيوک فيض عطا ادئر. بو سببدن ديئر: “تاري مغرور آداملارا ضئدّ دورور، لاکئن باشي‌آشاغي آداملارا فيض عطا ادئر.” ۷ پس، تارييا موطئع اولون. شيطانين قاباغيندا موقاوئمت ادئن و او سئزدن قاچار. ۸ تارييا ياخينلاشين، او دا سئزه ياخينلاشار. سئز گوناهکارلار، اللرئنئزي تمئزله‌يئن؛ سئز موتردّئدلر، اورکلرئنئزي طاهئر ادئن. ۹ قوصّه ييئن، ياس توتون، آغلايين. قويون گولوشونوز ياسا، شادليغينيز دا قمه دؤنسون. ۱۰ ربّئن حوضوروندا اؤزونوزو آلچالدين و او سئزي اوجالدار. ۱۱ قارداشلار، بئربئرئنئزي پئسلمه‌يئن. قارداشينين ضئدّئنه دانيشان يا دا قارداشيني موحاکئمه اِدن، شرئعتئن ضئدّئنه دانيشير و شرئعتي موحاکئمه ادئر. آمّا اگر شرئعتي موحاکئمه اده​سئنئز، شرئعته عمل ادن يوخ، اونو موحاکئمه​يه چکنسئنئز. ۱۲ آنجاق بئر شرئعت ورن و بئر قاضي وار. هم نئجات ورمه‌يه، هم ده هلاک اتمه‌يه قادئر اولان اودور. آمّا سن کئمسن کي، اؤز قونشونو موحاکئمه اده​سن؟! ۱۳ ائندي باخين، سئزلر کي، ديئرسئنئز “بو گون يا دا صاباح فئلان و بهمان شهره گده‌رئک و اورادا بئر ائل تئجارته مشغول اولوب، قازانج ييغاريق.” ۱۴ حال بو کي، حياتينين صاباح نه جور اولدوغونو بئلمئرسئنئز. سئز بوخار کئمئسئنئز کي، آز بئر مودّت گؤرونور و سونرا ائتئب​ ​گدئر. ۱۵ بونون عوضئنه سئز گرک دئيه​سئنئز: “اگر رب ائسته‌سه، ياشاياريق، بونو و اونو دا اِده​رئک.” ۱۶ آمّا نجه کي، وار، سئز تکبّورونوزه فخر ادئرسئنئز؛ بوتون بله فخرلر پئسدئر. ۱۷ بونا گؤره، هر کس کي، دوروست ائشي بئلئر، لاکئن اونو يرئنه يتئرمئر، گوناه ادئر.

- JAS
- ←
- ۴
- →

© 2008 Bible Society of Azerbaijan