- 1SA
- ←
- ۲۷
- →

۲۷
داوود فئلئسطلی‌لر آراسيندا ۱ داوود اوره‌يئنده دوشوندو: “بئر گون شاعولون اَلئنده اؤله‌جيم. منئم اوچون فئلئسطلی‌لرئن اؤلکه‌سئنه قاچماقدان ياخشي چاره يوخدور. شاعول دا منی بوتون ائسرايئل تورپاغيندا آختارماق فئکرئندن اَل چکَر و من اونون اَلئندن قورتارارام.” ۲ داوود دوروب يانينداکي آلتي يوز کئشي ائله گَت پادشاهي ماعوک اوغلو آکئشئن طرفئنه کچدي. ۳ داوود هم اؤزو، هم ده آداملارينين هر بئري اِو اهلي ائله، داوودون ائکي آروادي يِزرِعِللي اَخئنوعَم و کَرمِل‌لي نابالين دول آروادي اَبئگائلله بئرلئکده گَتده، آکئشئن يانيندا قالدي. ۴ داوودون گَته قاچديغيني شاعولا خبر وردئلر و او دا بئر داها اونو آختارمادي. ۵ داوود آکئشه ددي: “اگر ائندي سنئن گؤزونده لوطف تاپميشام، قوي اطراف شهرلرئن بئرئنده منه ير ورئلسئن و من ده اورادا قاليم. آخي نه اوچون بو قولون پادشاه شهرئنده سنئن يانيندا قالسين؟” ۶ او گون آکئش اونا صئقلَگ شهرئني وردی. بو گونه قدر صئقلَگ يهودا پادشاهلارينا عاييددير. ۷ داوودون فئلئسطلی‌لرئن اؤلکه‌سئنده قالديغي مودّت بئر ائل دؤرد آي ائدي. ۸ داوودلا آداملاري گلئب گِشورلولارا، گئرزلی‌لره و عَمالِقلی‌لره هوجوم اتدئلر. بو خالقلار قدئم زامانلاردان بَري شورا چاتاناجاق، مئصئر اؤلکه‌سئنه قدر اولان اَراضئده مسکن سالميشديلار. ۹ داوود بو يره هوجوم اتدي و اورادا هچ آرواد يا کئشئني دئري بوراخمادي. اونلارين قويون-کچئلرئني، اؤکوزلرئني، اِششَکلرئني، دوه‌لرئني و پالتارلاريني گؤتوروب آکئشئن يانينا قاييتدي. ۱۰ آکئش اوندان سوروشدو: “بو گون هارايا هوجوم اتدئنئز؟” داوود جاواب وردی: “يهودانين، يِرَخمِه‌اِللئلرئن و قِنلئلرئن جنوب بؤلگه‌سئنه هوجوم اتدئک.” ۱۱ داوود هچ کئشي و آروادي صاغ بوراخمادي کي، گَته خبر گتئرسئنلر و ديئردي: “يوخسا بئزئم حاقّيميزدا خبر ورئب دئيَرلر: «فئلئسط بؤلگه‌سئنده ياشاياندان داوود بله ادئب و بله ياشاييب.»” ۱۲ آکئش داوودا ائنانيب ددي: “آرتيق او اؤز خالقي ائسرايئلئن گؤزوندن کامئل دوشوب و بوندان سونرا همئشه‌لئک قولوم اولاجاق.”

- 1SA
- ←
- ۲۷
- →

© 2008 Bible Society of Azerbaijan