- EZK
- ←
- ۲۰
- →

۲۰
عاصي ائسرايئل ۱ اسئرلئيئمئزئن يدّئنجی ائلئنده، بِشئنجي آيين اونونجو گونو ائسرايئلئن بعضی آغساقّاللاري ربدن مصلحت آلماق اوچون گلئب قاباغيمدا اوتوردولار. ۲ منه ربّئن بو سؤزو نازئل اولدو: ۳ “ای بشر اوغلو، ائسرايئل آغساقّاللارينا ديئب بئلدئر کي، پروردئگار رب بله ديئر: «آيا سئز مندن مصلحت آلماق اوچون گلدئنئز؟ وارليغيما آند اولسون کي، مندن مصلحت آلماغي سئزه ائجازه ورميه‌جيم.» پروردئگار رب بويورور. ۴ آيا اونلاري موحاکئمه اده‌جکسن، ای بشر اوغلو، موحاکئمه اده‌جکسن؟ اونلارا آتالارينين ائيرنج ائشلرئني بئلدئرئب دِه کي، ۵ پروردئگار رب بله بويورور: «او گون من ائسرايئلي سِچدئيئم زامان، يعقوب نسلئنئن اؤولادلارينا آند ائچدئم و مئصئر تورپاغيندا اؤزومو اونلارا آشکار اتدئم؛ اونلارا ‹تارينيز رب منم› ديئب آند ائچدئم. ۶ او گون اونلارا آند ائچدئم کي، اونلاري مئصئر تورپاغيندان او اؤلکه‌يه گتئرئم کي، اونلار اوچون نظرده توتموشدوم؛ بوتون اؤلکه‌لردن گؤزل اولان، سود و بال آخان اؤلکه‌يه. ۷ من اونلارا ددئم: ‹سئزلردن هر بئرئنئز، گؤزونه خوش گلن ائيرنج شيلري آتسين. اؤزونوزو مئصئر بوتلري ائله نجئسلَمه‌يئن، تارينيز رب منم.› ۸ آمّا اونلار منئم ضئدّئمه عاصي اولدولار و قولاق آسماق ائستمه‌دئلر. هچ بئري گؤزونه خوش گلن ائيرنج شيلري آتمادي و مئصئر بوتلرئندن اَل چکمه‌دي. اونا گؤره من ددئم: ‹مئصئر تورپاغيندا قضبئمي اوستلرئنه تؤکه‌جيم، حدسئز قِيضئمي اونلارا گؤرسده‌جيم.› ۹ آنجاق من اؤز آديمين خاطئرئنه اِله اتدئم کي، آرالاريندا ياشاديقلاري مئلّتلرئن گؤزونده آديم لَکه‌لَنمه‌سئن، چونکي بو مئلّتلرئن گؤزو قاباغيندا ائسرايئل اؤولادلاريني مئصئردن چيخارتماقلا اؤزومو اونلارا گؤرستدئم. ۱۰ بونا گؤره اونلاري مئصئر تورپاغيندان چيخارديب صحرايا گتئردئم. ۱۱ اونلارا قايدالاريمي ورئب حؤکملرئمي بئلدئردئم کي، اونلارا عمل ادن هر کس، اونلارين واسئطه‌سئله ياشايار. ۱۲ بوندان علاوه، اونلارا اؤز سَبّت گونلرئمي ده وردئم کي، منئمله اونلارين آراسيندا علامت اولسون و بئلسئنلر کي، من، اونلاري تقدئس ادن ربّم. ۱۳ لاکئن ائسرايئل نسلی صحرادا منئم ضئدّئمه عوصيان قالديرديلار. قايدالاريما گؤره رفتار اتمه‌دئلر، حؤکملرئمي ردّ اتدئلر کي، اونلارا عمل ادن هر کس، اونلارين واسئطه‌سئله ياشايار. اونلار منئم سَبّت گونلرئمي ده نجئس اتدئلر. او واخت ددئم: ‹صحرادا قضبئمي اونلارين اوستلرئنه تؤکه‌جيم کي، اونلاري کامئل محو اِدئم.› ۱۴ آنجاق من اؤز آديمين خاطئرئنه اِله اتدئم کي، مئلّتلرئن گؤزونده آديم لَکه‌لَنمه‌سئن، چونکي بو مئلّتلرئن گؤزو قاباغيندا ائسرايئل اؤولادلاريني مئصئردن چيخارتميشديم. ۱۵ بوندان علاوه، صحرادا اونلارا آند ائچدئم کي، اونلاري بوتون اؤلکه‌لردن گؤزل اولان، اونلارا وردئيئم سود و بال آخان تورپاغا گتئرميه‌جيم. ۱۶ چونکي اونلار حؤکملرئمي ردّ اتدئلر، قايدالاريما گؤره رفتار اتمه‌دئلر و سَبّت گونلرئمي ده نجئس اتدئلر؛ اونا گؤره کي، اونلارين اورَکلري بوتلرئنه طرف چکئلئردي. ۱۷ آنجاق منئم اونلارا يازيغيم گلدي، اونلاري هلاک اتمه‌دئم و صحرادا قيريب تؤکمه‌دئم. ۱۸ صحرادا اونلارين اؤولادلارينا ددئم: ‹آتالارينيزين قايداسينا گؤره رفتار اتمه‌يئن، حؤکملرئني رئعايت اتمه‌يئن و اونلارين بوتلري ائله اؤزونوزو نجئسلَمه‌يئن. ۱۹ تارينيز رب منم؛ منئم قايدالاريما گؤره رفتار ادئن و دئقّت ادئن کي، منئم حؤکملرئمدن ائطاعت اده‌سئنئز. ۲۰ سَبّت گونلرئمي موقدّس ساخلايين کي، منئمله سئزئن آرانيزدا علامت اولسون و بئله‌سئنئز کي، تارينيز رب منم.› ۲۱ لاکئن اؤولادلار دا منئم ضئدّئمه عوصيان قالديرديلار. قايدالاريما گؤره رفتار اتمه‌دئلر. حؤکملرئمدن ائطاعت اتميه دئقّت اتمه‌دئلر کي، اونلارا عمل ادن هر کس اونلارين واسئطه‌سئله ياشايار؛ اونلار منئم سَبّت گونلرئمي ده نجئس اتدئلر. اونا گؤره من ددئم: ‹صحرادا قضبئمي اوستلرئنه تؤکه‌جيم و حدسئز قِيضئمي اونلارا گؤرسده‌جيم.› ۲۲ آنجاق من اونلاردان اَل گؤتوردوم و بونو اؤز آديمين خاطئرئنه اتدئم کي، مئلّتلرئن گؤزونده آديم لَکه‌لَنمه‌سئن. چونکي بو مئلّتلرئن گؤزو قاباغيندا ائسرايئل اؤولادلاريني چيخارتميشديم. ۲۳ بوندان علاوه، صحرادا اونلارا آند ائچئب ددئم کي، اونلاري مئلّتلر آراسينا ياياجاغام، اونلاري اؤلکه‌لر آراسينا سَپه‌لَيه‌جيم. ۲۴ چونکي منئم حؤکملرئمدن ائطاعت اتمه‌دئلر، قايدالاريمي ردّ اتدئلر، سَبّت گونلرئمي نجئس اتدئلر و گؤزلري آتالارينين بوتلرئنه دئکئلدي. ۲۵ من ده اونلارا خيئرلي اولمايان قايدالار و حيات وره بئلمه‌يَن حؤکملر وردئم. ۲۶ ائمکان وردئم کي، هر ائلک دوغولان اؤولادي اوددان کچئرتسئنلر و قوربان اتدئکلري هدئيّه‌لرله اؤزلرئني نجئسله‌سئنلر. بونو اتدئم کي، اونلار دهشته گلئب بئلسئنلر کي، رب منم.» ۲۷ بونا گؤره، ای بشر اوغلو، ائسرايئل نسلئنه دانيش و اونلارا دِه کي، پروردئگار رب بله ديئر: «آتالارينيز بوندا دا خيانت اده‌رک منه کوفر ددئلر. ۲۸ من اونلاري، وره‌جيئم حاقدا آند ائچدئيئم تورپاغا گتئرندن سونرا، هر اوجا تپه‌ني گؤردوکده، هر سيخ يارپاقلي آغاجي گؤردوکده، قوربانلاريني اورادا کَسدئلر، منئم قضبئمه سبب اولان قوربانلاريني اورادا تقدئم اتدئلر؛ عطئرلي تقدئملرئني اورادا گؤيه قالديرديلار و مايع تقدئملرئني اورادا سَپدئلر. ۲۹ اونا گؤره من اونلارا ددئم: ‹گتدئيئنئز پرستئشگاهلار نه‌دئر؟› بونا گؤره اونا ائندئيه قدر باما ديئلئر.» ۳۰ بونا گؤره ده ائسرايئل نسلئنه دِه کي، پروردئگار رب بله ديئر: «سئز مگر آتالارينيزين يولو ائله گده‌جکسئنئز و اونلارين ائيرنج ائشلري ائله عئفّتسئزلئک ادئب اؤزونوزو مگر نجئس اده‌جکسئنئز؟ ۳۱ او زامان کي، هدئيّه‌لرئنئزي تقدئم ادئب اوغوللارينيزي اوددا قوربان ادئرسئنئز، اؤزونوزو بوتون بوتلرئنئزله بو گونه قدر نجئس ادئرسئنئز. حله بونونلا دا مندن مصلحت آلماغا گلئرسئنئز، ای ائسرايئل نسلي؟» پروردئگار رب بويورور: «وارليغيما آند اولسون کي، مندن سوروشماغينيزا ائجازه ورميه‌جيم. ۳۲ فئکرئنئزده اولان شي هچ واخت باش ورميه‌جک. سئز ديئرسئنئز: ‹مئلّتلر، ياداِللي طايفالار کئمي، گلئن، بئز ده آغاجا و داشا سئتايئش اده‌جيئک.›» ۳۳ پروردئگار رب بويورور: «وارليغيما آند اولسون کي، سئزئن اوستونوزده قووّتلي اَل‌له، اوزانان قول‌لا و گوجلو قضبله قطعن پادشاهليق اده‌جيم. ۳۴ من سئزي قووّتلي اَل‌له، اوزانان قول‌لا و گوجلو قضبله خالقلار آراسيندان چيخارداجاغام، سَپه‌لَندئيئنئز اؤلکه‌لردن سئزي بئر يِره ييغاجاغام. ۳۵ سئزي خالقلارين صحراسينا گتئرئب اورادا سئزي اوز-اوزه موحاکئمه اده‌جيم. ۳۶ آتالارينيزي مئصئر تورپاغينين صحراسيندا نجه موحاکئمه اتدئم، سئزي ده اِلَجه موحاکئمه اده‌جيم،» پروردئگار رب بله بويورور. ۳۷ «سئزي عصانين آلتيندان کچئردئب سئزي عهد آلتينا سالاجاغام. ۳۸ سئزئن آرانيزدان منئم ضئدّئمه عاصي اولانلاري و گوناه ادنلري آييراجاغام. اونلاري مووقّتي قالديقلاري اؤلکه‌دن چيخارداجاغام، آمّا ائسرايئل تورپاغينا گئرميه‌جکلر. او واخت بئله‌جکسئنئز کي، رب منم.» ۳۹ پروردئگار رب بله ديئر: «سئز، ای ائسرايئل نسلي، گدئن، هر بئرئنئز اؤز بوتلرئنئزه قوللوق ادئن. آنجاق بوندان سونرا منه قولاق آساجاقسينيز، هدئيّه‌لرئنئز و بوتلرئنئزله بئر داها موقدّس آديمي لَکه‌لَمَيه‌جکسئنئز.» ۴۰ پروردئگار رب بويورور: «موقدّس داغيم اولان ائسرايئلئن اوجا داغيندا، همئن اؤلکه‌ده هامي-بوتون ائسرايئل نسلی منه قوللوق اده‌جک. اورادا اونلاري قبول اده‌جيم، اورادا بوتون موقدّس شيلرئنئزله بئرلئکده، تقدئملرئنئزي و لاپ سِچمه هدئيّه‌لرئنئزي سئزدن قبول اده‌جيم. ۴۱ سئزي خالقلار آراسيندان چيخارتديغيم و سَپه‌لَندئيئنئز اؤلکه‌لردن ييغديغيم زامان، عطئرلي تقدئم کئمي سئزدن راضي اولاجاغام. مئلّتلرئن گؤزو قاباغيندا سئزئن آرانيزدا تقدئس اولوناجاغام. ۴۲ سئزي ائسرايئل تورپاغينا، آتالارينيزا ورمه‌سئني آند ائچدئيئم تورپاغا گتئردئيئم زامان بئله‌جکسئنئز کي، رب منم. ۴۳ اورادا عمل‌لرئنئزي و بوتون ائشلرئنئزي کي، اونلارلا اؤزونوزو نجئس اتدئنئز، يادا سالاجاقسينيز. اتدئيئنئز بوتون پئسلئکلره گؤره اؤزونوزدن ائيرَنه‌جکسئنئز. ۴۴ ای ائسرايئل نسلي، او زامان کي، سئزئنله پئس عمل‌لرئنئزه موطابئق يوخ، فاسئد ائشلرئنئزه موطابئق يوخ، اؤز آديمين خاطئرئنه سئزئنله رفتار ادئرم، بئله‌جکسئنئز کي، رب منم.» پروردئگار رب بله بويورور.” ۴۵ منه گئنه ربّئن سؤزو نازئل اولدو: ۴۶ “ای بشر اوغلو، اوزونو جنوبا طرف چِوئر؛ جنوبون ضئدّئنه دانيش و نِگِب مِشه‌سئنئن ضئدّئنه نبئلئک ات. ۴۷ نِگِب مِشه‌سئنه دِه کي، ربّئن سؤزونو اشئت: پروردئگار رب بله ديئر: «باخ، من سنئن ائچئنده بئر اود يانديراجاغام و بو اود سنده اولان بوتون ياشيل و قورو آغاجلاري يانديريب ياخاجاق. آليشان آلوو سؤنميه‌جک، بوتون اوزلر جنوبدان شئمالا قدر اوددا قوورولاجاق. ۴۸ بوتون بشر گؤره‌جک کي، اودو آليشديران، من رَبّم و او، سؤنميه‌جک.»” ۴۹ او واخت من ددئم: “آه، ای پروردئگار رب! اونلار منئم بارَمده ديئرلر: «مگر بو آدام اِله مثل‌لرله دانيشان ديئل؟»”

- EZK
- ←
- ۲۰
- →

© 2008 Bible Society of Azerbaijan