- JER
- ←
- ۲۱
- →

۲۱
ربّئن صئدقئيانين سؤزونو ردّ اتمه‌سي ۱ پادشاه صئدقئيا مَلکئيا اوغلو پَشخورو و مَعَسِيا اوغلو کاهئن صِفَنياني اِرِميا‌نين يانينا گؤنده‌ره‌نده، ربّئن سؤزو اِرِميايا نازئل اولدو. اونلار دِمئشدئلر: ۲ “گل، بئزئم طرفئمئزدن ربدن سوروش. چونکي بابئل پادشاهي نَبوکَدنِصّر بئزه هوجوم گتئرئر. بلکه رب کِچمئشده اتدئيي مؤجوزه‌لره بَنزَر بئزه بئر شي اِدَر و نَبوکَدنِصّر بئزدن اَل چکر؟” ۳ لاکئن اِرِميا اونلارا جاواب وردی: “صئدقئيايا ديئن کي، ۴ ائسرايئلئن تاريسي رب بله بويورور: «اَلئنئزده اولان موحارئبه سئلاحلاريني کي، اونونلا دووارلارين او طرفئنده سئزي موحاصئره‌يه آلان بابئل پادشاهي و کَلدانئلرله ساواشيرسينيز، گری ساخلاياجاغام. سئلاحلارينيزي بو شهرئن اورتاسينا بئر يِره ييغاجاغام. ۵ من اؤزوم سئزئن ضئدّئنئزه اَل قالديراجاغام، گوجلو قولوملا، قِيض، قضب و بؤيوک حئدّتله سئزئنله ووروشاجاغام. ۶ بو شهرده ياشايان ائنساني دا، حيواني دا محو اده‌جيم. اونلار شئدّتلي وبادان اؤله‌جکلر.» ۷ رب بويورور: «بوندان سونرا يهودا پادشاهي صئدقئياني و اعيانلاريني، هم ده بو شهرده وبادان، قيلينجدان و آجليقدان صاغ قالانلاري بابئل پادشاهي نَبوکَدنِصّره و جانلاريني آلماق ائسته‌ين دوشمنلرئنه تسلئم اده‌جيم. او، اونلاري قيلينج آغزينا وره‌جک، اونلارا نه رحم، نه شَفقَت، نه ده مرحمت گؤرسده‌جک.» ۸ بوندان علاوه، بو خالقا دِه: رب بله ديئر: «باخ، حيات يولونو و اؤلوم يولونو قاباغينيزا قويورام. ۹ بو شهرده قالان قيلينج، آجليق و وبادان اؤله‌جک. لاکئن کئم باييرا چيخيب سئزي موحاصئره‌يه آلان کَلدانئلره تسلئم اولسا، صاغ قالاجاق، هچ اولماسا اؤز جا‌نيني قورتاراجاق. ۱۰ بو شهره ياخشيليق يوخ، پئسلئک اتمه‌يه نئيّت اتمئشم.» رب بويورور. «بورا بابئل پادشاهينا تسلئم ادئله‌جک، او دا بوراني يانديريب ياخاجاق.»
ظالئم پادشاهلاري مزمّت ۱۱ يهودا پادشاهينين عايئله‌سئنه دِه:
ربّئن سؤزونو اِشئدئن؛ ۱۲ ای داوود نسلي، رب بله ديئر:
«هر سحر عدالتله رفتار ادئن،
مظلومو ظالئمئن اَلئندن قورتارين.
يوخسا پئس عمل‌لرئنئزه گؤره
قضبئم اود کئمي چيخيب يانديراجاق،
اونو سؤندورن اولماياجاق.» ۱۳ رب بويورور:
«من سنه ضئدّم،
ای وادئنئن اوستونده‌کي يايلادا اولان قايادا اوتوران اورشلئم!»
سئز ديئرسئز:
«اوستوموزه کئم گله بئلر؟
ياشاديغيميز يِرلره کئم گئره بئلر؟» ۱۴ رب بويورور:
«من سئزي عمل‌لرئنئزئن بهره‌سئنه موطابئق جزالانديرجاغام.
مِشه‌لرئنئزه بئر اود سالاجاغام کي،
اطرافينداکي هر شيي يانديريب يوخ اده‌جک.»”

- JER
- ←
- ۲۱
- →

© 2008 Bible Society of Azerbaijan