- MIC
- ←
- ۴
- →

۴
رب بوتون دونيادا اَمئن-آمانليقلا حؤکم سوره‌جک
(اِش. ۲: ۱- ۴) ۱
آخير گونلرده ربّئن اِوي اولان داغ
داغلارين لاپ اوجاسي،
تپه‌لرئن لاپ اوجاسي اوجالاجاق.
خالقلار اونا ساري گله‌جکلر. ۲ چوخ مئلّتلر گلئب دئيه‌جکلر:
“گلئن، ربّئن داغينا،
يعقوبون تاريسينين اِوئنه قالخاق،
قوي رب بئزه اؤز يوللاريني اؤيرَتسئن،
و بئز اونون طَرئقلري ائله گِدَک.”
چونکي شرئعت صَحيوندان،
ربّئن سؤزو اورشَلئمدن ياييلاجاق. ۳ رب چوخ خالقلار آراسيندا حؤکم اده‌جک،
گوجلو اوزاق مئلّتلر حاقّيندا قرار چيخارداجاق.
اونلار قيلينجلاري کَچوجلارلا دؤيوب اونلاردان کوتان،
نئزه‌لردن ده حَرَس اَره‌سي دوزه‌لده‌جکلر.
مئلّت، مئلّتئن ضئدّئنه قيلينج قالديرماياجاق،
آرتيق موحارئبه اتمه‌يي اؤيرَنميه‌جک. ۴ هر کس اؤز اوزوم آغاجينين،
اؤز انجئر آغاجينين آلتيندا اَيلَشه‌جک،
اونلاري قورخودان اولماياجاق.
چونکي قوشونلار ربّئنئن آغزي بله ديئب. ۵ بوتون خالقلار،
اؤز آللاهلارينين آدي ائله ياشاسالار بِله،
بئز، ابددن ابده‌جک تاريميز ربّئن آدي ائله ياشاياجاغيق.
اسئرلئکدن قاييتماغين وعده‌سي ۶ رب بويورور:
“او گون من شئکَستلري ييغاجاغام،
قوودوغوم، ذلئل اتدئيئم خالقي بئر يِره ييغاجاغام. ۷ شئکَستلري صاغ قالان خالق اده‌جيم،
قووولانلاري گوجلو مئلّته چِوئره‌جيم.
رب اونلارا صحيون داغيندان،
ائندئدن ابده‌ کئمي حؤکم اده‌جک.” ۸ سنه گلئنجه، ای سورويه نظارت ادن بورج،
ای صحيون قيزينين قالاسي،
اوّلکي حاکئمئيّت سنه تزه‌دن ورئله‌جک،
اورشَلئم قيزينين سلطنتي گله‌جک. ۹ ائندي نه اوچون اوجا سَسله باغيريرسان؟
نئيه دوغان آرواد کئمي آغري چکئرسن؟
مگر سنئن يانيندا پادشاه يوخدور؟
مصلحت وره‌نئن مگر هلاک اولوب؟ ۱۰ ای صحيون قيزي، آغريدان قوورول،
دوغان آرواد کئمي بَرکدن قيشقير،
چونکي ائندي شهري ترک ادئب، چؤلده قالاجاقسان،
بابئله قدر گده‌جکسن.
اورادا قورتولوش تاپاجاقسان؛
اورادا رب سني دوشمنلرئنئن اَلئندن ساتين آلاجاق. ۱۱ آمّا ائندي چوخ مئلّتلر
سنئن ضئدّئنه بئرله‌شئب ديئرلر:
“قوي صحيون روسواي اولوب نجئسلَنسئن!
بونو اؤز گؤزوموزله گؤرَک!” ۱۲ لاکئن اونلار ربّئن دوشونجه‌لرئني بئلمئرلر،
اونون مقصدئني آنلاميرلار؛
چونکي رب اونلاري، خرمنده ييغيلان دَرزلر کئمي
بئر يِره ييغيب. ۱۳ رب بله ديئر: “ای صحيون قيزي،
قالخ، خرمنده‌کي تاخيليني دؤي!
چونکي سنئن بوينوزونو دمئر کئمي،
ديرناقلاريني بورونج کئمي اده‌جيم.
اِله کي، چوخ خالقلاري اَزه‌سن،
اونلارين حاقسيزليقلا آلان قنئمتئني،
مال-دؤولتئني بوتون يِر اوزونون پروردئگارينا وقف اده‌سن.

- MIC
- ←
- ۴
- →

© 2008 Bible Society of Azerbaijan