- HOS
- ←
- ۷
- →

۷
۱ ائسرايئله شفا ورمک ائسته‌د‌ئيئمده،
اِفرايئمئن گوناهلاري،
سامئره‌نئن پئسلئکلري اورتايا چيخير.
چونکي حئيله ائله رفتار ادئرلر.
اِولره اوغرو گئرئر،
کوچه‌ده حرامي دسته‌سي سويغونچولوق ادئر. ۲ اورَکلرئنده دوشونمورلر کي،
من اونلارين بوتون پئسلئکلرئني يادا ساليرام.
ائندي عمل‌لري اونلاري دؤوره‌له‌يئب؛
گؤزومون قاباغينداديرلار. ۳ پادشاهي پئسلئکلري ائله،
باشچيلاري يالانلاري ائله سِوئندئرئرلر. ۴ هاميسي زئناکارديرلار،
چؤرک پئشئره‌نئن يانان تندئري کئمي‌دئرلر؛
يوغرولان خمئر آجييانا قدر،
تندئرچي اودونو قوردالاماغا احتئياج گؤرمور. ۵ پادشاهيميزين آد گونونده
باشچيلار شرابين ائستئسئندن ناخوشلاديلار،
پادشاه دا ائستِهزاچيلارلا اَل-اَله وردی. ۶ کمئنده ياتارکَن
اورَکلري کوره کئمي قيزار؛
قضبلري بوتون گجه توستوله‌نَر،
سحر ده آلوولو اود کئمي يانار. ۷ اونلارين هاميسي کوره کئمي قيزميشدير.
اؤز حاکئملرئني يانديريب ياخيرلار،
بوتون پادشاهلاري ييخيليب.
هچ بئري منی چاغيرمير. ۸ اِفرايئم باشقا خالقلارا قاريشير،
اِفرايئم بئر اوزو قيزارمايان فطئر کئمي‌دئر. ۹ اونون گوجونو اؤزگه‌لر يِيئر،
آمّا او بئلمئر،
ساچينا آغ دوشوب،
لاکئن او بئلمئر. ۱۰ گرچي ائسرايئلئن تکبّورو اونون ضئدّئنه شهادت ورئر،
حله ده اؤزلرئنئن تاريسي ربّه طرف دؤنمه‌يئبلر،
بوتون بونلار اوچون اونو آختارماييبلار. ۱۱ بلجه اِفرايئم سَفِه اولوب، درّاکه‌سئز بئر گؤيرچئن کئمي اولوب.
گاه مئصئرلی‌لري چاغيريرلار،
گاه آشورا گِدئرلر. ۱۲ اونلار گِدن زامان،
من اونلارين باشينا تورومو آتاجاغام.
گؤيده‌کي قوشلار کئمي
اونلاري ووروب يِره سالاجاغام.
مجلئسلرئنده اعلان اولوندوغو کئمي
اونلاري تنبه اده‌جيم. ۱۳ واي اونلارين حالينا!
چونکي مندن اوزاقلاشيبلار!
باشلارينا هلاکت گلسئن!
چونکي منئم ضئدّئمه عوصيان ادئبلر.
من ائسته‌يئردئم کی، اونلاري قورتاريم،
آمّا اونلار منئم حاقّيمدا يالان دانيشيرلار. ۱۴ ياتاقلارينين ائچئنده اولايان واخت،
اورَکدن منه باغيرميرلار.
تاخيل و تزه شراب اوچون بئر يِره ييغيليرلار.
مندن اوز دؤنده‌رئرلر. ۱۵ گرچي اونلاري من يِتئشدئردئم،
قوللارينا گوج وردئم،
لاکئن حله ده منئم ضئدّئمه شر قورورلار. ۱۶ دؤنورلر،
لاکئن اوجالاردا اولانا طرف يوخ.
هدفي اَيري ووران کامان کئمي‌دئرلر.
دئل‌لرئنئن عارسيزليغي اوزوندن
باشچيلاري قيلينج آغزينا دوشه‌جک.
مئصئر اؤلکه‌سئنده کئنايه هدفي اولاجاقلار.

- HOS
- ←
- ۷
- →

© 2008 Bible Society of Azerbaijan