- NUM
- ←
- ۱۰
- →

۱۰
ائکي گوموش کَره‌ناي ۱ سونرا رب موسا ائله دانيشيب اونا بله ددي: ۲ “اؤزونه ياستيلانميش گوموشدن ائکي کَره‌ناي دوزلت. بونلاري، جاماعاتي چاغيرماق و دوشَرگه‌ده‌کئلرئن يولا دوشمه‌سي اوچون ائشلَت. ۳ ائکي کَره‌ناي چالينارسا، بوتون جاماعات سنئن يانينا، حوضور چاديرينين گئرئشئنه ييغيلسين. ۴ اگر تَک بئري چالينارسا، رهبرلر، ائسرايئلئن طايفا باشچيلاري سنئن يانينا ييغيلسينلار. ۵ ائخطار ورن کئمي چاليناندا، شرقي دوشَرگه‌ده‌کئلر يولا دوشسونلر. ۶ گئنه ده ائخطار ورن کئمي چاليناندا، جنوبي دوشَرگه‌ده‌کئلر يولا دوشسونلر. اونلاري يولا سالماق اوچون گرک کَره‌ناي ائخطار ورن کئمي چالينسين. ۷ جاماعاتي ييغماق لازيم اولاندا چالين، آنجاق ائخطار ورن کئمي چالمايين. ۸ بوندان علاوه، کَره‌نايلاري هارون اوغوللاري اولان کاهئنلر چالسينلار. بو، نسئلدن-نسله سئزئن اوچون ابدی قايدا اولسون. ۹ او زامان کي، تورپاغينيزدا سئزه هوجوم گتئرن دوشمنئن ضئدّئنه جنگه چيخيرسينيز، کَره‌نايلاري ائخطار ورن کئمي چالين کي، تارينيز ربّئن حوضوروندا خاطيرلانيب، دوشمنلرئنئزدن خئلاص اولاسينيز. ۱۰ شاد گونونوزده، تعيئن اولونان بايراملارينيزدا، و آيلارينيزين بئرئنجي گونونده، يانديرما و باريش قوربانلارينيزي تقدئم اِدَرکَن کَره‌ناي چالين؛ تارينيزين قاباغيندا بو سئزئن اوچون بئر خاطئره اولسون. تارينيز رب، منم.”
ائسرايئل اؤولادلاري سئناني ترک ادئرلر ۱۱ ائکئنجي ائلئن ائکئنجي آييندا، آيين ائيئرمئنجي گونونده شهادت خيمه‌سئنئن اوستوندن بولود چکئلدي. ۱۲ ائسرايئل اؤولادلاري کؤچلرئنه گؤره سئنا صحراسيندان يولا دوشدولر. بولود پاران صحراسيندا داياندي. ۱۳ بلجه اونلار ائلک دفه اولاراق، ربّئن موسايا امر اتدئيي کئمي يولا دوشدولر. ۱۴ هاميدان اوّل يهودانين قوشون دسته‌لري اؤز بايراقلاري آلتيندا يولا دوشدولر. بو قوشونا عَمّئناداب اوغلو نَخشون رهبرلئک ادئردي. ۱۵ يئسّاکار قبئله‌سئنئن قوشونونا صوعار اوغلو نِته‌نِل رهبرلئک ادئردي. ۱۶ زِبولون قبئله‌سئنئن قوشونونا دا خِلون اوغلو اِلئآب رهبرلئک ادئردي. ۱۷ سونرا خيمه سؤکولدو؛ و خيمه‌ني داشييان گِرشون و مِراري اؤولادلاري يولا دوشدولر. ۱۸ رِعوبئنئن قوشون دسته‌لري اؤز بايراقلاري آلتيندا يولا دوشدولر. بو قوشونا شِدِه‌اور اوغلو اِلئصور رهبرلئک ادئردي. ۱۹ شَمعون قبئله‌سئنئن قوشونونا صورئشَدّاي اوغلو شِلومئيِل رهبرلئک ادئردي. ۲۰ جاد قبئله‌سئنئن قوشونونا دِعواِل اوغلو اِلياصاف رهبرلئک ادئردي. ۲۱ موقدّس اشيالاري داشييان قوحاتلي‌لار يولا دوشدولر؛ او بئرئلر گلنه‌جک خيمه‌ني قورارديلار. ۲۲ اِفرايئمئن قوشون دسته‌لري اؤز بايراقلاري آلتيندا يولا دوشدولر. بو قوشونا عَمّئهود اوغلو اِلئشاماع رهبرلئک ادئردي. ۲۳ مِنَسّه قبئله‌سئنئن قوشونونا پِدَهصور اوغلو گَملي‌اِل رهبرلئک ادئردي. ۲۴ بِنيامئن قبئله‌سئنئن قوشونونا دا گئدعوني اوغلو اَبئدان رهبرلئک ادئردي. ۲۵ آمّا لاپ آخيردا دانين قوشون دسته‌لري اؤز بايراقلاري آلتيندا يولا دوشدولر. بو قوشونا عَمّئشَدّاي اوغلو اَخئعَزَر رهبرلئک ادئردي. ۲۶ آشِر قبئله‌سئنئن قوشونونا عوکران اوغلو پَگعي‌اِل، ۲۷ نَفتالي قبئله‌سئنئن قوشونونا عِينان اوغلو اَخئرَع رهبرلئک ادئردي. ۲۸ ائسرايئلئن قوشون دسته‌لري بو نئظاملا يولا دوشدولر. ۲۹ موسا قايين‌آتاسي مئديانلي رِعواِل اوغلو خوبابا ددي: “ربّئن «سئزه وره‌جيم» ددئيي يره يولا دوشوروک؛ بئزئمله گل، بئز سنه ياخشيليق اده‌رئک. چونکي رب ائسرايئله ياخشيليق اده‌جَيئنه سؤز ورئب.” ۳۰ لاکئن حوباب اونا ددي: “گده بئلمه‌رم. من اؤز تورپاغيما و قوحوملاريمين يانينا گده‌جيم.” ۳۱ موسا ددي: “خاهئش ادئرم، بئزي ترک اتمه، چونکي صحرادا دوشَرگه سالاجاغيميز يرلري سن بئلئرسن. سن بئزه گؤز اولارسان. ۳۲ اگر بئزئمله گده‌سن، ربّئن بئزه اده‌جَيي ياخشيليغي بئز ده سنه اده‌رئک.” ۳۳ بلجه ائسرايئل اؤولادلاري ربّئن داغيندان آيريليب، اوچ گون يول گتدئلر. ربّئن عهد سانديغي دا اوچ گون اونلارين قاباغيندا گدئردي کي، دئنجَله‌جکلري يري اونلارا گؤرسدسئن. ۳۴ دوشَرگه سالديقلاري يردن يولا دوشدوکلري واخت، ربّئن بولودو گوندوز اونلارين اوستونده ائدي. ۳۵ سانديق يولا دوشَنده موسا ددي:
“يارب قالخ!
قوي دوشمنلرئن داغيلسين،
سندن نئفرت ادنلر سنئن حوضوروندان قاچسين.” ۳۶ سانديق داياناندا بله ددي:
“يارب، ائسرايئل طايفالارينين اون‌مئنلر مئنلرئنئن يانينا قاييت.”

- NUM
- ←
- ۱۰
- →

© 2008 Bible Society of Azerbaijan