- GEN
- ←
- ۲۴
- →

۲۴
ائسحاق و رئبقا ۱ ائبراهئم قوجاليب ياشلي اولموشدو. رب هر شيده اونا برکت ورمئشدي. ۲ بئر گون ائبراهئم اِوئنده‌کي لاپ ياشلي قولونا کي، بوتون ائشلري ائداره ادئردي، ددي: “اَلئني بودومون آلتينا قوي. ۳ ائسته‌يئرم گؤيون و يرئن تاريسي ربّئن آدينا منه آند ائچه‌سن کي، اوغلوما آرالاريندا ياشاديغيم کَنَعانليلارين قيزلاريندان آرواد آلماياجاقسان، ۴ لاکئن منئم اؤلکه‌مه، قوحوملاريمين يانينا گدئب، اوغلوم ائسحاق اوچون اونلاردان آرواد آلاجاقسان.” ۵ نؤکر اونا ددي: “بلکه قيز راضي اولمادي کي، منئمله بئرلئکده بو اؤلکه‌يه گلسئن؟ آيا او واخت اوغلونو سنئن چيخديغين اؤلکه‌يه آپاريم؟” ۶ ائبراهئم اونا ددي: “باخ، مبادا اوغلومو اورايا آپاراسان. ۷ گؤيلرئن تاريسي رب کي، مني آتامين اِوئندن و دوغولدوغوم يردن چيخارتدي و منئمله دانيشيب آند ائچدي کي “بو تورپاغي سنئن نسلئنه وره‌جيم”، اؤز مَله‌يئني سنئن قاباغيندا گؤندره‌جک و سن اورادان اوغلوما آرواد آليب گتئره‌جکسن. ۸ اگر او آرواد سنئنله گلمک ائستمه‌سه، سن بو آنددان آزاد اولورسان. آمّا منئم اوغلومو اورايا آپارما.” ۹ نؤکر اَلئني آغاسي ائبراهئمئن بودو آلتينا قويوب بو ائشه گؤره اونا آند ائچدي. ۱۰ نؤکر آغاسينين دَوه‌لرئندن اون دوه گؤتوروب آغاسينين لاپ ياخشي هدئيّه‌لرئله گتدي و اَرام نَخه‌ره‌يئم، ناخورون شهرئنه گلدي. ۱۱ نؤکر آخشام دوه‌لري شهرئن اشئيئنده اولان قويونون يانيندا ياتيرتدي. آروادلار بو واخت سو چکمَک اوچون بورايا گلردئلر. ۱۲ سونرا دوعا اتدي: “يارب، آغام ائبراهئمئن تاريسي، يالواريرام، بو گون ائشئمي آواند اِله و آغام ائبراهئمه محبّت گؤرسد. ۱۳ باخ، من بو بولاغين يانيندا دورورام؛ شهر ساکئنلرئنئن قيزلاري سو چکمَک اوچون بورايا گلئرلر. ۱۴ قوي اِله اولسون کي، او قيزا کي، ديئرم “خاهئش ادئرم، سهنگئني اندئر، سو ائچئم”، و او دا ديئر کي، “ائچ، دوه‌لرئنه ده وره‌رم.”، قوي او قيز قولون ائسحاق اوچون تعيئن اتدئيئن آرواد اولسون؛ بوندان بئله‌رم کي، آغاما محبّت ادئرسن.” ۱۵ او، سؤزونو بئتئرمه‌مئشدي کي، بِتوعِلئن قيزي رئبقا کي، ائبراهئمئن قارداشي ناخورون آروادي مئلکادان دوغولموشدو، چئينئنده سهنگ اورايا گلدي. ۱۶ قيز چوخ گؤزل و باکئره ائدي. هچ کس اونونلا ياخينليق اتمه‌مئشدي. او، بولاغا اِندي و سهنگئني دولدوروب يوخاري قالخدي. ۱۷ نؤکر اونون پئشوازينا قاچيب ددي: “خاهئش ادئرم، سهنگئندن بئر آز سو ور، ائچئم.” ۱۸ قيز ددي: “آغام، بويور ائچ”. قيز تز سهنگئني اَلي اوستونه اِندئردي و اونا سو وردی. ۱۹ اونا سو ورندن سونرا ددي: “دوه‌لرئن اوچون ده سو چکرم کي، ائچئب دويسونلار.” ۲۰ قيز تز سهنگئني تَکنه‌يه بوشالتدي، سو چکمَک اوچون قويونون يانينا گري قاچدي و نؤکرئن بوتون دوه‌لري اوچون سو چکدي. ۲۱ بو آرادا او آدام ساکئت دوروب دئقّتله قيزا باخيردي کي، ربّئن اونون سفرئني باشاريليغا چاتديريب چاتديرماماغيني بئلسئن. ۲۲ دوه‌لر سو ائچئب قورتاراندا او آدام چکئده بئر بِکا اولان قيزيل بورون حالقاسي، قيزين قوللاري اوچون و چکئده اون شِکِل اولان ائکي قولباق گؤتوروب ددي: ۲۳ “لوطفن منه دِه گؤروم، سن کئمئن قيزيسان؟ آيا آتانين اِوئنده بئزه گجه‌ني قالماق اوچون يِر تاپيلار؟” ۲۴ قيز اونا ددي: “من مئلکانين ناخورا دوغدوغو بِتوعِلئن قيزييام.” ۲۵ گئنه ددي: “بئزده سامان دا، يِم ده چوخدور و قالماق اوچون يِر ده وار.” ۲۶ او آدام اَيئلئب ربّه سجده اتدي. ۲۷ سونرا ددي: “آغام ائبراهئمئن تاريسي رب موبارک اولسون کي، محبّت و وفاسيني آغامدان قييمادي: رب مني بئرباش آغامين قارداشينين اِوئنه گتئردي.” ۲۸ قيز قاچيب، آناسينين طايفاسيندا بو باره‌ده دانيشدي. ۲۹ رئبقانين بئر قارداشي وار ائدي، آدي لابان ائدي. لابان چيخيب او آدامين يانينا، بولاغين باشينا قاچدي. ۳۰ او، باجيسينين بورون حالقاسيني و قوللارينداکي قولباغي گؤرنده، باجيسي رئبقانين “بو آدام منئمله بله دانيشدي” سؤزلرئني اشئدنده او آدامين يانينا گلدي. او، بولاق باشيندا دوه‌لرئن يانيندا دايانميشدي. ۳۱ لابان ددي: “اي ربّئن برکت وردئيي آدام، ائچَري گئر. نه اوچون اشئکده دورورسان؟ من سنه اِوي و دوه‌لره يِر حاضيرلاميشام.” ۳۲ او آدام اِوه گئردي. لابان دوه‌لرئن يوکونو بوشالتدي، اونلارا سامان و يِم وردی، و سو گتئردي کي، او و اونونلا بئرلئکده اولانلار آياقلاريني يوسونلار. ۳۳ اونلارين قاباغينا يِمک گتئرئلدي، لاکئن بو آدام ددي: “مقصدئمي دانيشمايينجا يميه‌جيم.” لابان ددي: “دانيش.” ۳۴ او ددي: “من ائبراهئمئن نؤکرئيم. ۳۵ رب آغاما چوخلو برکت ورئب، اِله کي، وارلي بئر آدام اولوب. اونا سورولر و رَمه‌لر، قيزيل و گوموش، نؤکرلر و کنئزلر، دوه‌لر و اششکلر ورئب. ۳۶ آغامين آروادي سارا قوجا ائکن آغاما بئر اوغول دوغدو. آغام اؤزونه مخصوص اولان هر شيي بو اوغولا وردی. ۳۷ سونرا دا منی آند ائچدئرئب ددي: “اؤلکه‌لرئنده ياشاديغيم کَنَعانليلارين قيزلاريندان اوغلوما آرواد آلماياجاقسان، ۳۸ لاکئن آتامين طايفاسينا، قوحوملاريمين يانينا گدئب، اورادان اوغلوما بئر آرواد آلاجاقسان.” ۳۹ من آغاما ددئم: “بلکه او آرواد منئمله گلمه‌دي.” ۴۰ او منه ددي: “يولونو گتدئيئم رب سنئنله اؤز مَله‌يئني گؤندره‌جک، او دا سنه يول آچاجاق و قوحوملاريمين آراسيندان، آتامين طايفاسيندان اوغلوما بئر آرواد آلاجاقسان. ۴۱ طايفامين يانينا گتدئيئن زامان، منه ائچدئيئن آنددان آزاد اولاجاقسان. اگر او قيزي سنه ورمسه‌لر، ائچدئيئن آنددان آزاد اولاجاقسان.” ۴۲ من ده بو گون بولاغين يانينا گلئب ددئم: “اي آغام ائبراهئمئن تاريسي رب، يالواريرام، گتدئيئم يولو آچ. ۴۳ باخ، ائندي من بولاغين يانيندا دورورام؛ او قيز کي، سو چکمه‌يه گلئر و من اونا ديئرم “خاهئش ادئرم، منه سهنگئندن بئر آز سو ور، ائچئم”، ۴۴ او دا منه ديئر “سن ده ائچ، دوه‌لرئنه ده سو چکئم”، قوي او قيز آغامين اوغلو اوچون ربّئن تعيئن اتدئيي آرواد اولسون.” ۴۵ من اوره‌يئمده دوعا اتمه‌يي قورتارماميشديم کي، رئبقا سهنگي چئينئنده گلدي و بولاغا اِنئب سو چکدي. اونا ددئم: “خاهئش ادئرم، منه سو ور.” ۴۶ او تز سهنگئني چئينئندن اِندئرئب ددي: “سن ائچ، گدئم دوه‌لرئنه ده سو ورئم.” من ائچدئم، او دا دوه‌لره سو وردی. ۴۷ اوندان سوروشدوم: “سن کئمئن قيزيسان؟” او ددي: “مئلکانين ناخورا دوغدوغو بِتوعِلئن قيزييام.” من ده اونون بورنونا حالقا و قوللارينا دا قولباق تاخديم. ۴۸ سونرا اَيئلئب ربّه سجده اتدئم. ربّه، آغام ائبراهئمئن تاريسينا شوکور اتدئم کي، آغامين قارداشي نوه‌سئني اوغلونا آلماق اوچون منه دوغرو يولو گؤرستدي. ۴۹ اگر منئم آغاما محبّت و صداقتله رفتار اده‌جکسئز، ائندي منه ديئن. اگر اتميه‌جکسئنئز ده، منه ديئن. اِله کي، من ده نه يولا گده‌جيئمي بئلئم.” ۵۰ لابان و بِتوعِل اونا بله جاواب وردئلر: “بو ائش ربدن اولدو؛ سنه نه ياخشي، نه ده پئس سؤز دئيه بئله‌رئک. ۵۱ باخ، رئبقا حوضوروندادير: اونو گؤتور گت و قوي او، ربّئن ددئيي کئمي آغانين اوغلونا آرواد اولسون.” ۵۲ ائبراهئمئن نؤکري اونلارين سؤزلرئني اشئدنده يِره قاپانيب ربّه پرستئش اتدي. ۵۳ نؤکر قيزيل-گوموش شيلر و پالتارلار چيخارديب رئبقايا وردی. اونون قارداشينا و آناسينا دا قئيمتلي شيلر وردی. ۵۴ اؤزو و اونونلا بئرلئکده اولان آداملار ييئب-ائچدئلر و گجه‌ني سحر اتدئلر. سحر اونلار قالخاندا نؤکر ددي: “منی آغامين يانينا گؤنده‌رئن.” ۵۵ قيزين قارداشي ائله آناسي ددئلر: “قوي قيز بئر نچه گون، هچ اولماسا اون گون قالسين، سونرا گدر.” ۵۶ نؤکر اونلارا ددي: “ائندي کي رب منه يول آچدي، منی يوباتمايين، بوراخين آغامين يانينا گدئم.” ۵۷ اونلار ددئلر: “قوي قيزي چاغيريب اؤز دئلئندن اشئدک.” ۵۸ رئبقاني چاغيريب اوندان سوروشدولار: “آيا بو آداملا گدئرسن؟” او دا “گدئرم” ددي. ۵۹ اونلار باجيلاري رئبقاني، اونون دايه‌سئني، ائبراهئمئن نؤکرئني و اونونلا اولان آداملاري يولا سالديلار. ۶۰ رئبقايا برکت ورئب ددئلر:
“اي باجيميز،
مئنلرجه، اون مئنلرجه اؤولادا آنا اولاسان!
قوي نسلئن عاصئلرئن يوردونا صاحئب اولسون!” ۶۱ رئبقا و قوللوقچولاري قالخيب دوه‌لره مئندئلر و او آداملا بئرلئکده گتدئلر. بلجه، نؤکر رئبقاني گؤتوروب گتدي. ۶۲ بو واخت ائسحاق بئرلَخايي رويئدن گلمئشدي، چونکي او، نِگِب تورپاغيندا ياشاييردي. ۶۳ آخشام دوشنده ائسحاق گزمک اوچون چؤللويه گتدي. باشيني قالديريب باخاندا گؤردو کي، دوه‌لر گلئر. ۶۴ رئبقا دا باشيني قالديريب ائسحاقي گؤرنده دوه‌دن دوشدو.. ۶۵ او، نؤکردن سوروشدو: “بو آدام کئمدئر کی، بئزئم پئشوازيميز اوچون چؤللويه گلئر؟” نؤکر ددي: “آغامدير.” رئبقا روبندئني اوزونه چکئب اؤرتوندو. ۶۶ نؤکر باش ورمئش بوتون ائشلر باره‌ده ائسحاقا دانيشدي. ۶۷ ائسحاق رئبقاني آناسي سارانين ياشاديغي چاديرا آپاردي و رئبقاني آرواد آلدي و ائسحاق اونو سودي. بلجه ائسحاق آناسينين اؤلوموندن سونرا تسلّي تاپدي.

- GEN
- ←
- ۲۴
- →

© 2008 Bible Society of Azerbaijan