- GEN
- ←
- ۱۵
- →

۱۵
تارينين اَبراملا عهدی ۱ بئر مودّت سونرا اَبراما رؤيادا ربّئن بو سؤزو نازئل اولدو: “اي اَبرام، قورخما. سنئن قالخانين منم. اَجرئن چوخ بؤيوک اولاجاق.” ۲ اَبرام ددي: “اي پروردئگار رب، منه نه وره‌جکسن؟ منئم اؤولاديم يوخدور، اِوئمئن وارئثي بو دَمَشقلي اِلئعِزِردئر.” ۳ اَبرام سؤزونه داوام وردی: “سن منه اؤولاد ورمه‌دئيئن اوچون، باخ، اِوئمده دوغولان نؤکر منئم وارئثئمدئر.” ۴ او واخت اونا ربّئن بو سؤزو نازئل اولدو: “او سنئن وارئثئن اولماياجاق، اؤز بِلئندن گلن اؤولادين، سنئن وارئثئن اولاجاقدير.” ۵ رب اونو اشئيه چيخارديب ددي: “گؤيه باخ، اگر اوراداکي اولدوزلاري سايا بئلرسن، ساي.” گئنه ددي: “نسلئن او قدر اولاجاق.” ۶ اَبرام ربّه ائمان گتئردي و رب بونو اونا صالحلئک سايدي. ۷ رب اَبراما ددي: “من او ربّم کي، سني کَلده‌لئلرئن اور شهرئندن چيخارتديم کی، بو تورپاغي سنه مئراث ورئم.” ۸ اَبرام سوروشدو: “يا پروردئگار رب، نجه بئلئم کی، اونو مئراث آلاجاغام؟” ۹ رب اونا ددي: “منئم اوچون بئر اوچ ياشلي ائنَک، بئر اوچ ياشلي کِچي، بئر اوچ ياشلي قوچ، هم ده بئر قومري و بئر گؤيرچئن بالاسي گتئر.” ۱۰ اَبرام بونلارين هاميسيني گؤتوروب کسدي و ائکي بؤلدو، هر قئسمتي او بئرئنئن موقابئلئنه قويدو، آمّا قوشلاري کسمه‌دي. ۱۱ کَرکَسلر لِشلرئن اوستونه اوچوب گلدئلر، آمّا اَبرام اونلاري قوودو. ۱۲ گونش باتان واخت اَبراما آغير يوخو گلدي. بئردن اونون اوستونه دهشت و آغير قارانليق دوشدو. ۱۳ رب اَبراما ددي: “يقئن بئل کي، نسلئن ياد اؤلکه‌ده قرئب اولاجاق، و دؤرد يوز ائل اورادا اولان مئلّته قوللوق اده‌جک و اونلارا ظولم ادئله‌جکدئر. ۱۴ لاکئن اونلارين قوللوق اده‌جکلري خالقي جزالانديراجاغام. سونراسي اونلار بؤيوک ثروتله اورادان چيخاجاقلار. ۱۵ آمّا سن آرامليق ائچئنده آتالارينين يانينا گده‌جکسن؛ ياخشي بئر عؤمور سورندن سونرا باسديريلاجاقسان. ۱۶ سونرا سنئن دؤردونجو نسلئن بورايا قاييداجاق، چونکي اِمورلولارين گوناهي حله کامئل حدّئنه چاتماييب.” ۱۷ گونش باتيب قارانليق دوشنده، باخ، توستو چيخان بئر تندئر و آلوولانان مشعل گؤرونوب پارچالانميش حيوانلارين آراسيندان کچدي. ۱۸ او گون رب اَبراملا عهد باغلاييب ددي: “بو تورپاقلاری کی، مئصئر چاييندان بؤيوک چاي فَراتا قدر اوزانيب؛ ۱۹ قِنلئلرئن، قِنئزلئلرئن، قَدمونلولارين، ۲۰ خئتلئلرئن، پِرئزلئلرئن، رِفالي‌لارين، ۲۱ اِمورلولارين، کَنَعانلي‌لارين، گئرگاشلي‌لارين و يِبوسلولارين تورپاغيني من سنئن نسلئنه ورئرم.”

- GEN
- ←
- ۱۵
- →

© 2008 Bible Society of Azerbaijan