- PRO
- ←
- ۲
- →

۲
حئکمتئن دَيَري ۱
اوغلوم، اگر منئم سؤزلرئمي قبول اده‌سن،
اگر وردئيئم امرلري اوره‌يئنده ساخلاياسان، ۲ اله کي، حئکمته قولاق آسيب،
اوره‌يئني فراست الئنه وره‌سن. ۳ هم ده اگر آنلاق اوچون باغيريب،
فراست اوچون سسئني اوجالداسان. ۴ اگر اونو گوموش کئمي،
گئزله‌دئلمئش بئر خزئنه کئمي آختاراسان؛ ۵ او زامان ربدن قورخماغي آنلايارسان
و تاريني تانييارسان. ۶ چونکي حئکمتي رب ورئر،
معرئفت و فراست اونون آغزيندان گلئر. ۷ صالح ائنسانلار اوچون شوعور ساخلايير،
دوغرولوقلا گزنلر اوچون سئپردئر. ۸ عدالت يولونو قورويور،
مؤمئنلرئنئن يولونو حئفظ ادئر. ۹ او زامان صالحلئک و عدالتي،
ائنصاف و هر ياخشي يولو آنلايارسان. ۱۰ چونکي حئکمت اوره‌يئنه گئرر،
جانين معرئفتدن خوشلانار، ۱۱ دوشونجه سني حئفظ ادر،
فراست سني قورويار. ۱۲ اله کي، سني پئس آدامين يولوندان،
ترسه دانيشان آدامين الئندن قورتارار. ۱۳ او آداملاردان کي، دوز يوللاري بوراخيب،
قارانليق يوللاريندا گزئرلر. ۱۴ او آداملاردان کي، پئس ائشلردن سوئنئرلر،
پئس آدامين ترسه سؤزلرئندن کف ادئرلر. ۱۵ او آداملاردان کي، يوللاري اَيري‌دئر،
يوللاري دولاشيقدير. ۱۶ اله کي، سني عئفّتسئز آرواددان،
اونون آلداتان يومشاق سؤزلرئندن قورتارار. ۱۷ او آرواددان کي، جاوانليغيندا گدن اَري بوراخير،
تارينين عهدئني ياددان چيخاردير. ۱۸ چونکي اونون اِوي اؤلومه،
اونون يوللاري اؤلولره گدئر. ۱۹ يانينا گدنلردن هچ بئري دؤنه بئلمز،
حيات طرئقلرئنه ده آرتيق چاتا بئلمز. ۲۰ بلجه، ياخشي آداملارين يولوندا گزر‌سن،
صالحلرئن طرئقلرئني توتارسان. ۲۱ چونکي صالح ائنسانلار يرده ساکئن اولاجاقلار،
کامئل ائنسانلار اوندا قالاجاقلار. ۲۲ لاکئن پئس آداملار ير اوزوندن کسئله‌جک،
خائنلرئن ده کؤکو قوپاريلاجاق.

- PRO
- ←
- ۲
- →

© 2008 Bible Society of Azerbaijan