- NUM
- ←
- ۱۷
- →

۱۷
هارونون عصاسي ۱ سونرا رب موسا ائله دانيشيب اونا ددي: ۲ “ائسرايئل اؤولادلارينا دِه و هر قبئله اوچون اونلاردان بئر عصا آل؛ اون ائکي عصا اونلارين بوتون قبئله‌لري اوچون. هر بئرئنئن آديني اؤز عصاسي اوستونه ياز. ۳ هارونون آديني لاوي عصاسي اوستونه ياز کي، هر قبئله باشچيسي اوچون بئر عصا اولسون. ۴ عصالاري سئزئنله گؤروشدويوم يره، حوضور چاديرينداکي شهادت سانديغينين قاباغينا قوي. ۵ او زامان سچه‌جيئم آدامين عصاسي تومورجوقلاياجاق و ائسرايئل اؤولادلارينين سئزه ضئدّ ديئنمه‌لرئنه آخير قوياجاغام.” ۶ موسا ائسرايئل اؤولادلاري ائله دانيشيب اونلارا بونو ددی. اونلارين بوتون رهبرلري اونا بئر عصا وردئلر. هر قبئله رهبري اوچون بئر عصا، اون ائکي عصا اولدو کي، هارونون عصاسي دا اونلارين عصالاري آراسيندا ائدي. ۷ موسا عصالاري شهادت چاديريندا ربّئن حوضورونا قويدو. ۸ صاباحي گون موسا شهادت چاديرينا گئردي و گؤردو کي، لاوي نسلئني تمثئل ادن هارونون عصاسي تومورجوقلاييب. تومورجوق قؤنچه‌له‌مئش، چئچک آچميش و بادام يتئشدئرمئشدي. ۹ موسا عصالارين هاميسيني ربّئن حوضوروندان بوتون ائسرايئل اؤولادلارينين قاباغينا چيخارتدي. عصالارا باخديلار و هر کس اؤز عصاسيني گؤتوردو. ۱۰ آمّا رب موسايا ددي: “هارونون عصاسيني شهادت سانديغينين قاباغينا قوي کي، عوصيان ادنلرئن ضئدّئنه علامت اولوب ساخلانسين. بلجه اونلارين منئم بارَمده ضئدّ ديئنمه‌لرئنه آخير قويارسان و اؤلمزلر.” ۱۱ موسا ربّئن امر اتدئيئنه عمل اتدي. ۱۲ او زامان ائسرايئل اؤولادلاري موسا ائله دانيشيب اونا ددئلر: “يوخ اولاجاغيميز بَلّي‌دئر! هلاک اولاجاغيق! هاميميز هلاک اولاجاغيق! ۱۳ ربّئن خيمه‌سئنه ياخينلاشان هر کس اؤلور. دوغوردان مگر هاميميز اؤله‌جَيئک؟”

- NUM
- ←
- ۱۷
- →

© 2008 Bible Society of Azerbaijan