- HAB
- ←
- ۱
- →

HAB
۱
۱ بو حَبَقوق پيغمبره رؤيا ائله نازئل اولان ائخطاردير.
حَبَقوقون شئکايتي ۲ يارب، نه واختا قدر سني ائمدادا چاغيريم،
و سن اشئتميه‌سن؟
سنه “قدّارليق وار!” ديئب فرياد اِدَم،
و سن قورتارماياسان؟ ۳ نئيه منه عدالتسئزلئيي گؤرسه‌دئرسن،
نه اوچون منی حاقسيزليغا باخماغا چکئرسن؟
هارايا نظر سالسام،
اورادا هلاکت و قدّارليق وار،
داعوالارين، چکئشمه‌لرئن آخيري يوخدور. ۴ بونا گؤره قايدا-قانون قووّه‌دن دوشوب،
عدالت هچ واخت قاباغا گتمئر.
پئس آداملار صالحلري دؤوره‌يه آليرلار،
اِله کي، عدالت تحرئف اولونسون.
ربّئن جاوابي ۵ او بئري مئلّتلره باخين،
گؤردوکلرئنئزه کامئل مات قالين.
چونکي سئزئن گونلرئنئزده اِله ائشلر گؤره‌جيم کي،
سئزه دانيشسايديلار دا، ائنانمازدينيز. ۶ چونکي باخ، من قدّار و آمانسيز مئلّتي-
دونيانين دؤرد طرفئنه قوشون چکن،
باشقالارينين تورپاقلاريني ضبط ادن کَلدانئلری
سئزئن ضئدّئنئزه قالديريرام. ۷ اونلار دهشتلي و قورخولو بئر خالقديرلار،
کئبئرلي و اؤزباشيناديرلار. ۸ آتلاري پلنگدن چابوک،
اؤزلري ده گجه گَزَن قورددان داها آزغينديرلار،
آتلي‌لاري يري دِشه‌رَک اوزاقدان گلئرلر،
شئکاريني يِميه جومان قارتال کئمي اوچورلار. ۹ قدّارليق اوچون اونلارين هاميسي گلئر،
قوشونلاري صحرادان اَسن يِل کئمي قاباغا گدئر،
اسئرلري قوم کئمي ييغير. ۱۰ پادشاهلارا رئشخند ادئرلر،
حؤکمدارلارا گولورلر،
هر قالالي شهره لاغ ادئرلر،
دووارلارين قاباغيندا
تورپاقدان تپه قوروب اونو اَله کچئرئرلر. ۱۱ اونلار يِل کئمي کِچئب-گدئرلر.
بو آداملار کی، اونلارين آللاهي گوجلري‌دئر،
تقصئرکارديرلار.
حَبَقوق گئنه ده ربّه شئکايت ادئر ۱۲ يارب، ازلدن بَري وار اولان مگر سن ديئلسن؟
يارب، تاريم، موقدّس اولانيم،
بئز اؤلميه‌جَيئک.
يارب، سن کَلده‌لئلره ائجازه ورئبسن کي،
حؤکمو يرئنه يتئرسئنلر.
ای قاياميز، اونلاري تعيئن ادئبسن کي، جزالانديرسينلار. ۱۳ سنئن گؤزلرئن طاهئردئر،
شري گؤرَن گؤزون يوخدور،
پئس عمل‌لره گؤز دئکه بئلمزسن.
بس خيانتکارلارا نجه باخا بئلرسن؟
پئس آدام اوندان داها صالح اولانين باشيني يئيَنده
آخي نئيه سوسورسان؟ ۱۴ سن ائنسانلاري سانکي دهنز باليقلارينا،
باشچيلاري اولمايان سورونن جانلي‌لارا چِوئرئبسن. ۱۵ دوشمن اونلارين هاميسيني چَنگل‌له چکئر،
تورونا سالير،
سَردئيي تورونا سالير،
بونا سِوئنئب-شادلانير. ۱۶ بونا گؤره تورلاري اوچون قوربان کَسئر،
تورلاري اوچون بوخور يانديرير،
چونکي بو تورلاري ائله،
بوللوق ائچئنده ياشايير
و لذّتلي يمکلردن بهره آلير. ۱۷ اونلار مگر تورلاريني دورمادان بوشالتماغا،
مئلّتلري آمانسيزجاسينا قيرماغا داوام وره‌جکلر؟

- HAB
- ←
- ۱
- →

© 2008 Bible Society of Azerbaijan