- GEN
- ←
- ۱۶
- →

۱۶
هاجر و ائسماعئل ۱ اَبرامين آروادي سارايين اوشاغي اولموردو. اونون هاجر آديندا مئصئرلي بئر کنئزي وار ائدي. ۲ ساراي اَبراما ددي: “باخ، رب منئم بطنئمي باغلاييب کي، اوشاغيم اولماسين. کنئزئمله ياخينليق ات، بلکه اوندان اوشاق صاحئبي اونلارام.” اَبرام سارايين سؤزونه قولاق آسدي. ۳ اَبرامين آروادي ساراي، کنئزي مئصئرلي هاجري گؤتوروب اَري اَبراما وردی کی، اونا آرواد اولسون؛ بو احوالات او زامان باش وردی کي، اَبرام کَنَعان تورپاغيندا اون ائل ياشاميشدي. ۴ اَبرام هاجرله ياخينليق اتدي و هاجر بويلو اولدو. هاجر بويلو اولدوغونو گؤرنده خانيمينا حقارتله باخماغا باشلادي. ۵ ساراي اَبراما ددي: “منئم تحقئر اولونماغيما سن سبب اولدون. من کنئزئمي سنئن قوينونا وردئم، او دا بويلو اولدوغونو گؤرنده منه حقارتله باخماغا باشلادي. قوي سنئنله منئم آرامدا رب حؤکم اتسئن.” ۶ اَبرام سارايا ددي: “کنئزئني سنئن ائختئيارينا ورئرم، اونا نه ائسته‌يئرسن، ات.” ساراي کنئزي ائله ياوا رفتار اتميه باشلادي و کنئزي اونون يانيندان قاچدي. ۷ ربّئن مله‌يي اونو چؤلده بئر بولاغين يانيندا، شور يولونداکي بولاغين يانيندا تاپدي. ۸ مَلَک اونا ددي: “اي سارايين کنئزي هاجر، هارادان گلئب، هارايا گدئرسن؟” هاجر ددي: “من خانيميم سارايين يانيندان قاچيرام.” ۹ ربّئن مله‌يي اونا ددي: “خانيمينين يانينا قاييت و اوندان ائطاعت ات.” ۱۰ ربّئن مله‌يي سؤزونه داوام وردی: “سنئن نسلئني لاپ چوخالداجاغام، اِله کي، سايي-حسابي بئلئنميه‌جک.” ۱۱ سونرا ربّئن مله‌يي اونا ددي:
“باخ، سن بويلوسان،
بئر اوغول دوغاجاقسان.
اونون آديني ائسماعئل قويارسان،
چونکي رب سنئن ذلئل‌لئيئني اشئدئب. ۱۲ او، وحشي اِششَک کئمي بئر ائنسان اولاجاق:
او هامييا،
هامي دا اونا ضئدّ چيخاجاق،
بوتون قارداشلاري ائله چکئشمه ائچئنده ياشاياجاق.” ۱۳ هاجر اونونلا دانيشان ربّه ددي؛ “سن مني گؤرن تاريسان.” چونکي او دمئشدي: “آيا من دوغرودان مني گؤرن تاريني گؤرموشم؟” ۱۴ بونا گؤره ده بو بولاق “بئر لَخايي رويی” آدلانير. او، قِدِشله بِرِدئن آراسيندا يرلشئر. ۱۵ هاجر اَبراما بئر اوغول دوغدو و اَبرام هاجرئن دوغدوغو اوغولون آديني ائسماعئل قويدو. ۱۶ هاجر ائسماعئلي اَبراما دوغاندا، اَبرامين هَشتاد آلتي ياشي وار ائدي.

- GEN
- ←
- ۱۶
- →

© 2008 Bible Society of Azerbaijan