- NUM
- ←
- ۳۴
- →

۳۴
کَنَعان اؤلکه‌سئنئن سرحدلري ۱ سونرا رب موسا ائله دانيشيب ددي: ۲ “ائسرايئل اؤولادلارينا امر ات و اونلارا دِه: «کَنَعان اؤلکه‌سئنه گئره‌جَيئنئز، ائرث اولاراق سئزه دوشه‌جک تورپاق، يعني کَنَعان تورپاغي سرحدلرئنه گؤره بودور: ۳ جنوب طرفئنئز سئن صحراسيندان اِدوم سرحدي بويونجا اوزاناجاق. جنوب سرحدئنئز شرقه طرف دوز دهنزئنئن اوجوندان باشلاياجاق. ۴ سرحدئنئز جنوبدان عَقره‌بّئم گردنه‌سئنه طرف دؤنوب، سئن صحراسينا کچه‌جک و اورادان قِدِش‌بَرنِعه‌نئن جنوبونا قدر اوزاناجاق. اورادان خَصَره‌دّارا اوزانيب، عَصمونا کچه‌جک. ۵ سرحد عَصموندان مئصئر دره‌سئنه قدر گده‌جک و اونون اوجو دهنزئن يانيندا اولاجاق. ۶ قرب سرحدئنئز بؤيوک دهنزي و اونون کناري اولاجاق، قرب سرحدئنئز بله اولاجاق. ۷ شئمال سرحدئنئز بو اولاجاق: بؤيوک دهنزدن هور داغينا قدر سرحد نئشاني قوياجاقسينيز. ۸ هور داغيندان دا لِبو‌خَمات گردنه‌سئنه قدر نئشان قوياجاقسينيز. سرحدئن اوجو صِدادا اولاجاق. ۹ سرحد زئفرونا قدر اوزاناجاق و اونون آخيري خَصَر‌عِيناندا اولاجاق. بو، شئمال سرحدئنئز اولاجاق. ۱۰ شرق سرحدئنئزه خَصَر عِيناندان شِفاما قدر نئشان قوياجاقسينيز. ۱۱ سرحد شِفامدان عَيئنئن شرق طرفئنده اولان رئبلايا اِنه‌جک؛ و اورادان کئنّرِت دهنزئنئن شرق کنارينداکي ياماجا چاتاجاق. ۱۲ سونرا سرحد اوردون چايي بويونجا اِنه‌جک و اونون اوجو دوز دهنزئنئن يانيندا اولاجاق. هر طرفدن اؤلکه‌نئزئن سرحدلري بونلار اولاجاق.»” ۱۳ بلجه موسا ائسرايئل اؤولادلارينا امر ادئب ددي: “بو او تورپاقدير کي، سئز اونو پوشکله بؤلمه‌لي‌سئنئز. ربّئن امري ائله اونو دوقّوز ياريم قبئله آراسيندا بؤلمه‌لي‌سئنئز. ۱۴ چونکي رِعوبئن اؤولادلارينين قبئله‌سي، جاد اؤولادلارينين قبئله‌سي، و مِنَسّه قبئله‌سئنئن او بئري ياريسي اؤز ائرثئني آليبلار. ۱۵ بو ائکي ياريم قبئله اَرئحانين موقابئلئنده، اوردون چايينين شرق طرفئنده ائرثلرئني آليبلار.” ۱۶ سونرا رب موسا ائله دانيشيب ددي: ۱۷ “بودور او آداملارين آدلاري کي، تورپاقلاري سئزه ائرث بؤله‌جکلر: کاهئن اِلعازار و نون اوغلو يوشَع. ۱۸ تورپاقلاري بؤلمَک اوچون هر قبئله‌دن بئر نفر رهبر گؤتورون. ۱۹ بو آداملار بونلاردير: يهودا قبئله‌سئندن يِفونّه اوغلو کالئب؛ ۲۰ شَمعون اؤولادلارينين قبئله‌سئندن عَمّئهود اوغلو شَموئل؛ ۲۱ بِنيامئن قبئله‌سئندن کئسلون اوغلو اِلئداد؛ ۲۲ دان اؤولادلارينين قبئله‌سئندن رهبر اولان يوگلي اوغلو بوقي؛ ۲۳ يوسئف اوغوللاريندان: مِنَسّه اؤولادلارينين قبئله‌سئندن رهبر اولان اِفود اوغلو خَنّي‌اِل؛ ۲۴ اِفرايئم اؤولادلارينين قبئله‌سئندن رهبر اولان شئفطان اوغلو قِمواِل؛ ۲۵ زِبولون اؤولادلارينين قبئله‌سئندن رهبر اولان پَرناک اوغلو اِلئصافان؛ ۲۶ يئسّاکار اؤولادلارينين قبئله‌سئندن رهبر اولان عَزّان اوغلو پَلطي‌اِل؛ ۲۷ آشِر اؤولادلارينين قبئله‌سئندن رهبر اولان شِلومي اوغلو اَخئهود؛ ۲۸ نَفتالي اؤولادلارينين قبئله‌سئندن رهبر اولان عَمّئهود اوغلو پِده‌‌هِل.» ۲۹ بونلار ربّئن امر اتدئيي آداملاردير کي، کَنَعان تورپاغيندا ائسرايئل اؤولادلارينا تورپاقلاري ائرث بؤله‌جک ائدئلر.

- NUM
- ←
- ۳۴
- →

© 2008 Bible Society of Azerbaijan