- NEH
- ←
- ۱۲
- →

۱۲
زِروبّابئل‌له گلن کاهئنلر و لاوئلی‌لر ۱ سِألتئيِل اوغلو زِروبّابئل و يوشَعله قاييدان کاهئنلر و لاوئلی‌لر بونلار ائدئلر: سِرايا، اِرِميا، عِزرا، ۲ اَمَريا، مَلّوک، خَطّوش، ۳ شِکَنيا، رِخوم، مِرِموت، ۴ عئدّو، گئنّتوي، اَبئيا، ۵ مئيامئن، مَعَديا، بئلگا، ۶ شِمَعيا، يويارئب، يِدَعيا، ۷ سَلّو، عاموق، خئلقئيا، يِدَعيا. بونلار يوشَعئن دؤورونده کاهئنلرئن و قارداشلارينين باشچيلاري ائدئلر. ۸ لاوئلی‌لر: يوشَع، بئنّوي، قَدمي‌اِل، شِرِبيا، يهودا، مَتّنيا. مَتّنيا قارداشلاري ائله بئرلئکده شوکور نغمه‌لري اوچون مسعوليّت داشي‌ييردي. ۹ اونلارين قارداشلاري بَقبوقيه ائله عونّي عئبادته اونلارين قاباغيندا دوردولار. ۱۰ يوشَعدن يوياقئم گلدي، يوياقئمدن اِلياشئب گلدي، اِلياشئبدن يوياداع گلدي. ۱۱ يوياداعدان يوناتان گلدي، يوناتاندان يَدّوعَع گلدي. ۱۲ يوياقئمئن دؤورونده نسئل باشچيلاري اولان کاهئنلر بونلار ائدئلر: سِرايا نسلئندن مِرايا، اِرِميا نسلئندن خَنَنيا، ۱۳ عِزرا نسلئندن مِشولّام، اَمَريا نسلئندن يِهوخانان، ۱۴ مَلّوک نسلئندن يوناتان، شَبَنيا نسلئندن يوسئف، ۱۵ خارئم نسلئندن عَدنا، مِرايوت نسلئندن خِلقاي، ۱۶ عئدّو نسلئندن زِکَريا، گئنّتون نسلئندن مِشولّام، ۱۷ اَبئيا نسلئندن زئکري، مئنيامئن نسلئندن، موعَديا نسلئندن پئلطاي، ۱۸ بئلگا نسلئندن شَمّوعَع، شِمَعيا نسلئندن يَهوناتان، ۱۹ يويارئب نسلئندن مَتّنه‌ي، يِدَعيا نسلئندن عوزّي، ۲۰ سَلّه‌ي نسلئندن قَلّاي، عاموق نسلئندن عِبِر، ۲۱ خئلقئيا نسلئندن خَشَبيا، يِدَعيا نسلئندن نِته‌نِل. ۲۲ اِلياشئب، يوياداع، يوخانان و يَدّوعَعئن گونلرئنده لاوئلي نسئل باشچيلاري و کاهئنلر فارس پادشاهي داريوشون حؤکمرانليغي زامان قيد ادئلمئشدئلر. ۲۳ لاوئلي نسئل باشچيلاري، اِلياشئب اوغلو يوخانانين گونلرئنه قدر سالنامه‌لر کئتابيندا يازيلدي. ۲۴ لاوئلی‌لرئن باشچيلاري خَشَبيا، شِرِبيا و قَدمي‌اِل اوغلو يوشَع بئر طرفده، قارداشلاري دا او بئري طرفده دايانيب تاري آدامي داوودون تشرئحئنه موطابئق بئربئرئنئن جاوابيندا حمدلر و شوکورلر ادئردئلر. ۲۵ مَتّنيا، بَقبوقيا، عوبَديا، مِشولّام، طَلمون و عَقّوب قاپيچيليق ادئب دروازالارداکي آنبارلاري قورويوردولار. ۲۶ بونلار يوصاداق اوغلو يوشَع اوغلو يوياقئمئن گونلرئنده، والي نِحِميا و شرئعت شوناس کاهئن عِزرا‌نين دؤورونده ياشاييرديلار.
اورشلئم دووارينين تقدئس ادئلمه‌سي ۲۷ اورشلئم دووارينين تقدئس‌اتمه مراسئمئنده لاوئلی‌لر ياشاديقلاري هر يردن چاغيريليب اورشلئمه گتئرئلدئلر کي، تقدئس اتمه مراسئمئني شادليقلا، شوکورله، نغمه‌لرله، سئنج، چنگ و طنبورلار کچئرتسئنلر. ۲۸ اورشلئمئن اطرافينداکي ساحه‌دن و نِطوَفالي‌لارين کَندلرئندن، ۲۹ بِيت‌گئلگالدان و گِبَعله عَزماوِت چؤللرئندن نغمه‌چئلر ييغيلديلار. چونکي نغمه‌چئلر اورشلئم اطرافيندا اؤزلري اوچون کَندلر تئکمئشدئلر. ۳۰ کاهئنلر و لاوئلی‌لر اؤزلرئني طاهئر اتدئلر، خالقي، دروازالاري و دوواري دا طاهئر اتدئلر. ۳۱ او واخت من يهودا ريئسلرئني دووارين اوستونه چيخارتديم و شوکور نغمه‌لري اوخويان ائکي بؤيوک دسته تعيئن اتدئم. اونلاردان بئري دووارين اوستو ائله صاغ طرفدن پِيئن دروازاسينا طرف گدئردي. ۳۲ اونلارين دالينجا هوشَعيا و يهودا ريئسلرئنئن ياريسي، ۳۳ عَزَريا، عِزرا، مِشولّام، ۳۴ يهودا، بِنيامئن، شِمَعيا، اِرِميا، ۳۵ کاهئن اوغوللاريندان بعضئلري ده کَره‌ناي اَللرئنده، يعني آساف اوغلو زَکّور اوغلو مئکايا اوغلو مَتّنيا اوغلو شِمَعيا اوغلو يوناتان اوغلو زِکَريا، ۳۶ قوحوملاري شِمَعيا، عَزَرِل، مئله‌له‌ي، گئله‌له‌ي، ماعه‌ي، نِته‌نِل، يهودا، خَناني، تاري آدامي داوودون موسئقي آلَتلري ائله گدئردئلر. شرئعت شوناس عِزرا اونلارين قاباغيندا گدئردي. ۳۷ چشمه دروازاسي يانيندا و اونلارين قاباغيندا دووار يوخوشوندا داوودون شهرئنئن پئلّه‌کَنلري ائله چيخيب، داوودون سارايينين اوست طرفئندن شرقه طرف، سو دروازاسينا قدر گتدئلر. ۳۸ شوکور نغمه‌لري اوخويانلارين او بئري دسته‌سي، دووارين اوستو ائله سول طرفه گدئردي. من خالقين ياريسي ائله اونلارين دالينجا يِرئيئردئم. تَندئرلر بورجوندن کچئب گِنئش دووارا قدر، ۳۹ اِفرايئم دروازاسينين اوستوندن کؤهنه دروازا، باليقلار دروازاسي، خَنه‌نِل بورجو، يوز بورجو و قويون دروازاسينا قدر گتدئک. اونلار کشئکچئلر دروازاسيندا دايانديلار. ۴۰ شوکور نغمه‌لري اوخويانلارين ائکي دسته‌سي تاري معبدئنئن يانيندا آياق ساخلادي. من ده حؤکومت مأمورلارين ياريسي ائله دايانديم. ۴۱ کَره‌ناي چالان کاهئنلر بونلار ائدئلر: اِلياقئم، مَعَسِيا، مئنيامئن، مئکايا، اِليوعِنه‌ي، زِکَريا و خَنَنيا؛ ۴۲ مَعَسِيا، شِمَعيا، اِلعازار، عوزّي، يِهوخانان، مَلکئيا، عِيلام و عِزِر. نغمه‌چئلر يئزرَخيانين رهبرلئيي آلتيندا نغمه اوخودولار. ۴۳ او گون بؤيوک قوربانلار کَسئلدي و شادليق اولدو، چونکي تاري خالقا بؤيوک شادليق ورمئشدي. آروادلار و اوشاقلار دا سِوئنئردئلر و اورشلئمئن شَنلئيي اوزاقلاردان اِشئدئلئردي.
معبد عئبادتي اوچون تأمئنات ۴۴ اِله او گون آداملار تعيئن اولوندو کي، ائعانه‌لرئن، ائلک محصولون و اوندا بئر حئصّه‌لرئن ييغيلاجاغي آنبارلاري حئفظ اتسئنلر. بوتون بونلار شرئعتده کاهئنلر و لاوئلی‌لر اوچون نظرده توتولان شهرلرئن اطرافينداکي زَمئلردن آنبارلارا گتئرئلمه‌لي ائدي. چونکي يهودالي‌لار عئبادت ادن کاهئنلرله لاوئلی‌لردن راضي ائدئلر. ۴۵ اونلار، نغمه‌چئلرله معبد قاپيچيلاري داوود و اوغلو سوليمانين امرئنه اَساسن، اؤز تاريلارينا خئدمت ادئب طاهئر اولما مراسئمئني يرئنه يتئردئلر. ۴۶ چونکي قدئم زامانلاردا، داوودون و آسافين گونلرئنده نغمه‌چئلر باشچيلاري وار ائدي و تارييا حمد و شوکور نغمه‌لري اوخونوردو. ۴۷ بلجه زِروبّابئلئن و نِحِميانين دؤورونده بوتون ائسرايئللی‌لر هر گون نغمه‌چئلري و معبد قاپيچيلاريني گونده‌لئک پايلارلا تأمئن اتدئلر. اونلار لاوئلی‌لره دوشَن پايي آييرديلار. لاوئلی‌لر ده هارون اؤولادلارينا دوشَن پايي آييرديلار.

- NEH
- ←
- ۱۲
- →

© 2008 Bible Society of Azerbaijan