- PSA
- ←
- ۴۵
- →

۴۵
۱ اوره‌يئم گؤزل سؤزلرله قاينايير؛
يازديقلاريمي پادشاهين شرفئنه ديئرم،
دئلئم اوستا بئر کاتئبئن قلمي‌دئر. ۲ سن ائنسانلارين لاپ گؤزلي‌سن؛
سنئن دوداقلاريندان فيض تؤکولور،
چونکي تاري سنه ابده کئمي برکت ورئب. ۳ قيلينجيني بلئنه باغلا، اي پهلوان،
جلال و شؤوکتئنله. ۴ شؤوکتئنله ظفر قازان؛
حقئقتئن، حلئملئيئن، و صالحلئيئن خاطئرئنه.
آتينا مئن؛
قوي سنئن صاغ الئن سنه هيبتلي ائشلر گؤرسدسئن. ۵ سنئن اوخلارين ائتي‌دئر،
پادشاهين دوشمنلرئنئن اوره‌يئنده سنئن اوخلارين ائتي‌دئر؛
خالقلار سنئن آياغين آلتينا ييخيليرلار. ۶ اي تاري، سنئن تختئن ابددن ابده‌جکدئر.
پادشاهليغينين عصاسي ائنصاف عصاسي‌دير. ۷ سن صالحلئيي سوئرسن،
پئسلئکدن نئفرت ادئرسن؛
اونون اوچون ده تاري، سنئن تارين،
شادليق ياغي ائله يولداشلارينين ائچئندن سني مسح ادئب. ۸ سنئن بوتون پالتارلارين مور ائيي،
عؤد ائيي، دارچين ائيي ورئر.
فئل دئشي ائله بَزَنمئش سارايلاريندان ساز سسلري سني سوئندئرئر. ۹ پادشاهين قيزلاري سنئن حؤرمتلي آروادلارين آراسيندادير،
ملکه سنئن صاغ الئنده اوفئر قيزيل‌لاري ائچئنده دورور. ۱۰ اشئت، اي قيز،
باخ، قولاغيني آچ؛
خالقيني، آتان اوئني ياددان چيخارت کي، ۱۱ پادشاه سنئن گؤيچکلئيئنه موشتاق اولسون؛
اونا سجده ات،
چونکي او، سنئن آغان‌دير. ۱۲ صور خالقي پئشکش‌له اورادا اولاجاق،
خالقين وارلي‌لاري سنئن لوطفونه يالواراجاقلار. ۱۳ شاهزاده قيز سارايين ائچئنده بوتون شؤوکتده‌دئر؛
پالتاري قيزيللا توخونوب. ۱۴ الوان شئنل‌لرله پادشاهين حوضورونا آپاريلاجاق؛
داليسيجا باکئره قيزلار، اونون دوستلاري،
سنئن حوضورونا گتئرئله‌جکلر. ۱۵ شادليقلا، مسرّتله گتئرئله‌جکلر،
پادشاهين سارايينا گئره‌جکلر. ۱۶ آتالارينين يرئني اوغوللارين آلاجاق،
سن اونلاري بوتون ير اوزونه حاکئم اده‌جکسن. ۱۷ سنئن آديني بوتون نسئللرده خاطيرلانديراجاغام،
اله کي، خالقلار ابده کئمي سنه حمد اده‌جک، ابده کئمي.

- PSA
- ←
- ۴۵
- →

© 2008 Bible Society of Azerbaijan