- JER
- ←
- ۸
- →

۸
۱ رب بويورور: “او واخت يهودا پادشاهلارينين و باشچيلارينين، کاهئنلرئنئن، پيغمبرلرئن و اورشلئمده ياشايانلارين سوموکلرئني قبئرلرئندن چيخارديب آتاجاقلار. ۲ اونلارين سوموکلري سِودئکلري، قوللوق اتدئکلري، طرفداري اولدوقلاري، آختارديقلاري، و سجده اتدئکلري گونشئن، آيين و بوتون گؤي جئسئم‌لرئنئن قاباغينا تؤکوله‌جک. اونلار بئر يِره ييغيليب باسديريلماياجاق؛ تورپاغين اوستونده پِيئن کئمي اولاجاق. ۳ بو پئس طايفادان صاغ قالانلارين هاميسي، آتديغيم هر يرده حياتي يوخ، اؤلومو سِچه‌جک.” قوشونلارين ربّی بله بويورور.
خالقين دؤنوکلويو ۴ اونلارا دئيه‌جکسن: رب بله ديئر:
“مگر ييخيلانلار قالخمازلار؟
يولدان آزان مگر گری قاييتماز؟ ۵ بس نه اوچون بو خالق يولدان آزيب؟
نه اوچون اورشلئم دائم دؤنوکلوک ادئر؟
اونلار يالاني بَرک توتوبلار،
دؤنمک ائسته‌مئرلر. ۶ من قولاق آسيب اشئتمئشم:
دوز دانيشماييبلار،
«نه اتدئم؟» ديئب هچ کس اؤز پئسلئيئندن تؤوبه اتمئر.
هر بئري دؤيوشه آتيلان آت کئمي،
اؤز يولونا طرف دؤنوب. ۷ حتّا گؤيده اوچان لِيلَک ده اؤز واختيني بئلئر،
قومرو، قارانقوش، و دورنا دا
اوچوب گله‌جکلري واختي ساخلايير،
آمّا منئم خالقيم ربّئن حؤکملرئني بئلمئر. ۸ نجه دئيه بئلرسن کي، «بئز حئکمتلي‌يئک،
ربّئن قانونو بئزده‌دئر؟»
باخ، کاتئبلرئن حئيله‌گَر قلمي،
اونو بئر يالانا چِوئرئب. ۹ حئکمتلی‌لر روسواي اولورلار،
چاشيب تورا دوشورلر؛
باخ، اونلار ربّئن سؤزونو ردّ ادئبلر.
بس اونلارين حئکمتي نه‌ده‌دئر؟ ۱۰ بونا گؤره ده آروادلاريني باشقا آداملارا،
زَمئلرئني ده باشقا صاحئبلره وره‌جيم،
اونا گؤره کي بؤيوکدن کئچئيه قدر،
هر کس حارام قازانج دالينجا قاچير.
پيغمبردن کاهئنه قدر، هر کس حئيله قورور. ۱۱ خالقيمين قيزينين ياراسيني سؤزده ياخشيلاشديريرلار.
«صولح، صولح» ديئرلر،
لاکئن صولح يوخدور. ۱۲ اتدئکلري ائيرنج ائشلر اوچون مگر اوتانيرديلار؟
يوخ، هچ اوتانميرديلار،
اوتانيب-قيزارماق دا بئلمئردئلر.
بونا گؤره ده ييخيلانلار آراسيندا اونلار دا اولاجاقلار.
جزالانديريلديقلاري واخت، يِره سَرئله‌جکلر.”
رب ديئر. ۱۳ “اونلاري قطعن قيراجاغام.”
رب بله بويورور.
“تَنَک اوزوم گتئرميه‌جک،
انجئر آغاجي بار ورميه‌جک،
يارپاق سولاجاق.
من اونلارا نه وردئم،
هاميسي اَللرئندن آليناجاق.” ۱۴ «نه اوچون يِرئمئزده اوتورموشوق؟
ييغيلين، قوي گدئب قالالي شهرلره گئرَک،
قوي اورادا هلاک اولاق،
چونکي تاريميز رب بئزي هلاک اولماغا تسلئم ادئب،
بئزه زَهَرلي سو ائچئردئب،
اونا گؤره کي، ربّئن ضئدّئنه گوناه اتمئشئک. ۱۵ صولح گؤزله‌يئردئک، آمّا هچ خيئر گلمه‌دي.
شفا واختيني گؤزله‌‌دئک،
آمّا باخ، دهشت گلدي. ۱۶ داندان اونلارين آتلارينين فينخيرتيسي اِشئدئلئر،
آتلارينين کئشنَمه‌ سَسئندن بوتون اؤلکه تئتره‌يئر.
اونلار گلئرلر،
تورپاغي و اورادا اولان هر شيي،
شهري و اورادا ياشايانلاري يِيئب-قورتاريرلار. ۱۷ باخين، من اوستونوزه ائلانلار،
اووسونلا رام اولمايان افعئلر گؤنده‌ره‌جيم،
اونلار سئزي سانجاجاقلار.” رب بله بويورور.
اِرِميا‌نين خالقين طالِعي اوچون ناراحاتليغي ۱۸ قوصّم منی اؤزونده بوغور،
اوره‌يئم سئنَمده طاقتسئزدئر. ۱۹ باخين، قولاق آسين!
اوزاق اؤلکه‌دن خالقيمين قيزينين فرياديني اِشئدئرم:
«مگر رب صحيوندا يوخدور؟
اونون پادشاهي مگر اورادا ديئل؟
اونلار نه اوچون اويما بوتلري ائله،
ياد بوتلري ائله منی قضبلندئرئبلر؟ ۲۰ «بئچئن آخيرا چاتدي، ياي قورتاردي،
بئز خئلاص اولماديق.» ۲۱ خالقيمين قيزينين ياراسيندان من ده يارالانديم،
ياس توتموشام، دهشت منی بورويوب. ۲۲ مگر گئلعاددا مَلحم يوخدور؟
مگر اورادا حَکئم يوخدور؟
اگر وار،
بس خالقيمين قيزينا نه اوچون شفا ورئلمه‌دي؟

- JER
- ←
- ۸
- →

© 2008 Bible Society of Azerbaijan