- JHN
- ←
- ۸
- →

۸
زئنادا ياخالانان آرواد ۱
عئسا زيتون داغينا گتدي. ۲ و سحر ارکن گئنه معبده گلدي و بوتون خالق اونون اطرافينا ييغيلدي. عئسا دا اوتوروب اونلارا تعلئم ورئردي. ۳ فرئسئلر و شرئعت موعلّئملري زئنا عملئنده ياخالانميش بئر آروادي گتئردئلر و اورتادا دوردوروب، ۴ عئسايا ددئلر: “اوستاد، بو آرواد زئنا عملئنده ياخالانيب. ۵ موسا شرئعتده بئزه امر ادئب کي، بله بئر آروادي داشلاياق. سن نه ديئرسن؟” ۶ اونلار بو سوآللا عئساني ائمتاحان ادئردئلر کي، اونا بؤهتان وورماق اوچون بلکه بئر سبب تاپسينلار. آمّا عئسا ايئلئب بارماغي​ ائله يره يازي يازيردي. ۷ لاکئن اونلارين دايانمادان بو سوآلي سوروشدوقلارينا گؤره، قالخيب اونلارا ددي: “آرانيزدا کئم گوناهسيزدير، قويون بئرئنجي داشي او آتسين.” ۸ و گئنه اَيئلئب يره يازي يازماغا باشلادي. ۹ خالق بو سؤزو اشئدنده آغساقّاللاردان توتموش لاپ کئچئيئنه قدر بئر-بئر اورادان گتدئلر. و عئسا تک قالدي. او آرواد دا اورتادا دورموشدو. ۱۰ عئسا قالخيب اوندان سوروشدو: “آرواد، سندن شئکايت ادنلره نه اولدو؟ کئمسه سني محکوم اتمه‌دي؟” ۱۱ آرواد ددي: “خير، آغا.” عئسا اونا ددي: “من ده سني محکوم اتمئرم. گت و داها گوناه اتمه.”
عئسا، دونيانين نورو ۱۲ عئسا گئنه خالقا خئطاب ادئب ددي: “دونيانين نورو منم. منئم داليمجا گلن قارانليقدا گزميه​جک و اوندا حيات نورو اولاجاق.” ۱۳ او زامان فرئسئلر اونا ددئلر: “سن اؤز حاقّيندا شهادت ورئرسن. بو شهادتئن اعتئباري يوخدور.” ۱۴ عئسا جاوابيندا اونلارا ددي: “حتّا اگر اؤز حاقّيمدا دا شهادت ورسم، شهادتئم اعتئبارلي‌دير، چونکي هارادان گلدئيئمي و هارايا گده‌جَيئمي بئلئرم. آمّا سئز منئم هارادان گلدئيئمي و هارايا گده​جه‌يئمي بئلمئرسئنئز. ۱۵ سئز ائنسان گؤزو ائله حؤکم ادئرسئنئز. آمّا من کئمسه​يه حؤکم اتمئرم. ۱۶ لاکئن حؤکم اتسم ده بله، منئم حؤکموم دوغرودور. چونکي تک ديئلم، منم و مني گؤنده‌رن آتا. ۱۷ سئزئن شرئعتئنئزده ده ائکي آدامين شهادتئنئن اعتئبارلي اولدوغو يازيليب. ۱۸ من اؤز حاقّيمدا شهادت ورئرم و مني گؤنده‌رن آتا دا منئم حاقّيمدا شهادت ورئر.” ۱۹ او واخت عئسادان سوروشدولار: “سنئن آتان هارادادير؟” عئسا جاواب وردي: “سئز نه مني تاني‌ييرسينيز نه ده آتامي. اگر مني تانيسايدينيز، منئم آتامي دا تانيياردينيز.” ۲۰ عئسا بو سؤزلري معبدده، خزانه صانديغي اولان يرده خالقا ددي و هچ کئم اونو توتمادي. چونکي اونون واختي حله يتئشمه‌مئشدي. ۲۱ عئسا گئنه اونلارا ددي: “من گدئرم و سئز مني آختاراجاقسينيز و گوناهلارينيزين آلتيندا اؤله​جکسئنئز. من گدن يره سئز گله​بئلمزسئنئز.” ۲۲ او واخت يهودئلر ددئلر: “مگر اؤزونو اؤلدوره​جک کي، «من گدن يره سئز گله​بئلمزسئنئز» ديئر؟!” ۲۳ عئسا اونلارا ددي: “سئز آشاغيدانسينيز، من يوخاريدانام. سئز بو دونيادانسينيز، من بو دونيادان ديئلم. ۲۴ بوندان اؤتري سئزه ددئم کي، گوناهلارينيزين آلتيندا اؤله​جکسئنئز. چونکي اگر ددئيئم آدام اولدوغوما ائنانماياسينيز، گوناهلارينيزين آلتيندا اؤله‌جکسئنئز.” ۲۵ او واخت اوندان سوروشدولار: “سن کئمسن؟” عئسا اونلارا ددي: “من همئن اويام کي، اوّلدن سئزه ديئرم. ۲۶ سئزئن حاقّينيزدا دئيه​جک و حؤکم اده​جک چوخ شيلرئم وار. آمّا مني گؤنده‌رن حاقدير و من اوندان اشئتدئکلرئمي دونيايا ديئرم.” ۲۷ اونلار آنلاماديلار کي، عئسا بو سؤزلري آتانين باره​سئنده ديئردي. ۲۸ اوندان اؤتري عئسا ددي: “ائنسان اوغلونو قالديراندان سونرا بئله​جکسئنئز کي، من اويام و اؤزومدن بئر شي اتمئرم و نجه کي، آتادان اؤيرنمئشم، سئزه ديئرم. ۲۹ و مني گؤنده‌رن منئمله‌دئر. او، مني تک قويماييب، چونکي همئشه اونون خوشونا گدن ائشلري گؤرورم.” ۳۰ بو سؤزلري دئين زامان، چوخ آدام اونا ائمان گتئردي.
حقئقت سئزي آزاد اده‌جک ۳۱ عئسا اونا ائمان گتئرمئش يهودئلره ددي: “اگر سؤزومو ساخلاياسينيز، حقئقتن منئم شاگئردلرئمسئنئز. ۳۲ و حقئقتي تانيياجاقسينيز و حقئقت سئزي آزاد اده​جک.” ۳۳ اونلار عئسايا ددئلر: “بئز ائبراهئم اؤولادي​ييق و کئمسه​نئن نؤکري اولماميشيق. نجه اولور کي، «آزاد اولاجاقسينيز» ديئرسن؟” ۳۴ عئسا اونلارا جاواب وردي: “دوغروسونو سئزه ديئرم، گوناه ادن هرکس گوناهين نؤکري‌دئر. ۳۵ نؤکر ابده کئمي عايئله​دن بئري ديئل. آمّا اوغول همئشه عايئله​دن بئري‌دئر. ۳۶ اونون اوچون اگر اوغول سئزي آزاد اتسه، دوغرودان آزاد اولارسينيز. ۳۷ ائبراهئم اؤولادي اولدوغونوزو بئلئرم. آمّا مني اؤلدورمک ائسته‌يئرسئنئز، اوندان اؤتري کي، منئم سؤزومو قبول اتمئرسئنئز. ۳۸ من آتامين يانيندا گؤردوکلرئمي ديئرم و سئز آتانيزدان اشئتدئکلرئنئزي ادئرسئنئز.” ۳۹ اونلار جاوابدا عئسايا ددئلر: “بئزئم آتاميز ائبراهئمدئر.” عئسا اونلارا ددي: “اگر ائبراهئمئن اؤولادلاريسينيز، ائبراهئمئن ائشلرئني يرئنه يتئرئن. ۴۰ آمّا ائندي مني اؤلدورمک ائسته‌يئرسئنئز، من کي، تاريدان اشئتدئيئم حقئقتي سئزه دمئشم. ائبراهئم بله ائشلر گؤرمه‌دي. ۴۱ سئز آتانيزين ائشلرئني گؤرورسونوز.” اونلار عئسايا ددئلر: “بئز زئنادان دوغولماميشيق. بئر آتاميز وار، او دا تاري‌دير.” ۴۲ عئسا اونلارا ددي: “اگر تاري آتانيز اولسايدي، مني سِوَردئنئز. چونکي من تارينين طرفئندن گلمئشم و ائندي بورادايام. اؤزومدن گلمه‌مئشم، او، مني گؤنده‌رئب. ۴۳ ​ددئکلرئمي نئيه آنلاميرسينيز؟ چونکي سؤزومه قولاق آسا بئلمئرسئنئز. ۴۴ سئز آتانيز ائبلئسدنسئنئز و آتانيزين ائسته‌دئيئني يرئنه يتئرمک ائسته‌يئرسئنئز. او، باشلانيشدان قاتئل ائدي و حقئقت اوستونده دايانمادي، چونکي اوندا هچ دوغرولوق يوخدور. يالان دانيشان زامان ذاتيندان يالان دانيشير. چونکي او، يالانچي‌دير و يالانلارين آتاسي​دير. ۴۵ آمّا حقئقتي ددئيئم اوچون سئز منه ائنانميرسينيز. ۴۶ سئزدن کئم منئم گوناهکار اولدوغومو ائثبات اده​بئلر؟ اگر من حقئقتي ديئرم، نئيه منه ائنانميرسينيز؟ ۴۷ تارينينکي اولانلار تارينين سؤزلرئني اشئدرلر. سئز بو سببدن اشئتمئرسئنئز، چونکي تارينينکي ديئلسئنئز.” ۴۸ يهودئلر جاواب ورئب، عئسايا ددئلر: “سامئره​لي و دلي اولدوغونو دمکده دوغرو دمئردئک؟!” ۴۹ عئسا ددي: “من دلي اولماميشام. من آتاما عئزّت ورئرم و سئز منه ذئلّت ورئرسئنئز. ۵۰ من اؤزوم، اؤزوم اوچون عئزّت آختارميرام، منئم اوچون عئزّت آختاران وار و حؤکم ادن ده اودور. ۵۱ دوغروسونو سئزه ديئرم، منئم سؤزومو ساخلايان آدام اصلا اؤلوم اوزو گؤرمه‌يه​جک.” ۵۲ يهودئلر اونا ددئلر: “ائندي بئلدئک کي، دلي اولوبسان. ائبراهئم و پيغمبرلر اؤلدولر و سن ديئرسن «منئم سؤزومو ساخلايان آدام اصلا اؤلميه‌جک.» ۵۳ مگر سن آتاميز ائبراهئمدن ده اوستونسن؟ ائبراهئم اؤلدو، پيغمبرلر ده اؤلدولر. سن اؤزونو کئم ساييرسان؟” ۵۴ عئسا جاواب وردي: “اگر من اؤزومو عئزّتلندئرم، بو عئزّت هچدئر. مني عئزّتلندئرن منئم آتامدير کي، سئز اونا «تاريميز​دير» ديئرسئنئز. ۵۵ سئز اونو تانيماييبسينيز. آمّا من اونو تاني‌ييرام. و اگر اونو «تانيميرام» دسم، سئزئن کئمي يالانچينين بئري اولارام. آمّا اونو تاني‌ييرام و اونون سؤزونو ساخلاييرام. ۵۶ آتانيز ائبراهئم منئم گونومو گؤره​جه‌يي اوچون شاد اولدو. او، بو گونو گؤردو و سوئندي.” ۵۷ يهودئلر اونا ددئلر: “سنئن حله الّي ياشين يوخدور، ائبراهئمي گؤروبسن؟!” ۵۸ عئسا اونلارا ددي: “دوغروسونو سئزه ديئرم؛ ائبراهئم اولماميشدان من وارام.” ۵۹ بو سؤزو اشئدن واخت، يهودئلر اونو داشلاماق اوچون داشلار گؤتوردولر، آمّا عئسا گئزله‌نئب معبددن اشئيه چيخدي.

- JHN
- ←
- ۸
- →

© 2008 Bible Society of Azerbaijan