- ISA
- ←
- ۲۴
- →

۲۴
ربّئن دونيايا وره‌جيی جزا ۱
باخ، رب يِر اوزونو بوش قويوب خاراباليغا چِوئرئر،
دونياني آلت-اوست ادئر،
ساکئنلرئني داغيدير. ۲ خالقلا کاهئن آراسيندا، نؤکرله آغاسي آراسيندا،
کنئزله خانيمي آراسيندا، آليجي ائله ساتيجي آراسيندا،
بورج ورنله بورج آلانين آراسيندا،
سَلَمچي ائله بورج آلان آراسيندا هچ بئر فرق قويولماياجاق. ۳ ير اوزو کامئل بوش قاليب خاراباليغا چِورئله‌جک.
چونکي رب بله ديئب. ۴ دونيا ساراليب سولور،
ير اوزو قورويوب سولور.
دونيانين اوستون‌منصبلي آداملاري ضعئف اولور. ۵ دونيا دا ساکئنلرئنئن وسئله‌سي ائله نجئس اولدو،
چونکي اونلار تارينين قانونلارينا عوصيان اتدئلر،
قايدالاريني آياق آلتينا قويدولار،
ابدی عهدي پوزدولار. ۶ بو سببه گؤره، لعنت يِر اوزونو محو ادئر.
يِر اوزونون ساکئنلري گوناهلارينين جزاسيني چکئر،
بونا گؤره يِر اوزونون ساکئنلري يانير،
و چوخ آز آدام صاغ قالير. ۷ تزه شراب ماتم توتور، مِينه‌لر سولور،
بوتون فَرَحلَنَن آداملار کَدَردن آه چکئر. ۸ دَفلرئن شَن سَسي کَسئلئب،
شَنلئک نئداسي اِشئدئلمئر،
طنبورلارين نغمه‌سي گلمئر. ۹ بئر داها نغمه اوخويوب شراب ائچمئرلر،
ائچکئنئن دادي، ائچَنه آجي گلئر. ۱۰ نئظامسيز شهر، خارابا قاليب؛
بوتون اِولر قيفيل‌لانيب،
هچ کئم اورايا گئره بئلمئر. ۱۱ شراب اوچون کوچه‌لرده قيشقير-باغير وار،
بوتون سِوئنج نورو ظولمته چِورئلئب.
دونيانين شَنلئيي کَسئلئب. ۱۲ شهر وئران بوراخيليب،
دروازالاري دارماداغيندير. ۱۳ زيتون آغاجيندان زيتونلاري تؤکمَک اوچون آغاجي سئلکَله‌يئب دؤيَنده نجه اولور،
اوزوم محصولو ييغيلاندان سونرا بوراخيلان سالخيملار نجه اولور،
دونياداکي خالقلار دا اِله اولاجاق. ۱۴ صاغ قالانلار سَسلرئني اوجالديرلار،
شادليقدان هاراي چکئرلر،
قربده ياشايانلار ربّئن عظمتئندن فرياد ادئرلر. ۱۵ بونا گؤره، شرقده ياشايانلار، ربّی اوجالدين.
دهنز ساحئل‌لرئنده ساکئن اولانلار، ائسرايئلئن تاريسي ربّئن آديني اوجالدين. ۱۶ دونيانين لاپ اوزاق گوشه‌لرئندن ترنّوم نغمه‌سي اِشئدئرئک:
“صالح اولانا عئزّت اولسون!”
آمّا من ديئرم: “تلف اولورام، تلف اولورام، واي منه!
خائنلر خائنلئکلرئنه داوام ورئرلر،
بلی، خائنلر چوخ خائنلئکله رفتار ادئرلر!” ۱۷ ای دونيادا ياشايانلار،
دهشت، درئن چوخور و تله سئزي گؤزله‌يئر! ۱۸ دهشته سالان خبردن قاچان، درئن چوخورا دوشه‌جک،
درئن چوخوردان چيخا بئلَن، تله‌يه دوشه‌جک.
چونکي گؤيلرئن پنجره‌لري آچيقدير،
دونيانين بونؤوره‌لري تئتره‌يئر. ۱۹ ير اوزو چاتلاييب،
ير اوزو ياريليب،
دونيا شئدّتله اسئر! ۲۰ دونيا کِفلي کئمي آشا-آشا هِل‌له‌نئر،
تالوار کئمي سئلکَله‌نئر،
چونکي عاصئلئيي اونون اوستونده آغيردير،
ييخيلاجاق و بئر داها قالخا بئلميه‌جک. ۲۱ او گون رب گؤيده‌کي قوشونلاري يوخاريدا،
يِر اوزونون پادشاهلاريني آشاغيدا جزالانديراجاق. ۲۲ اونلار سئياهچالا محبوسلار کئمي ييغيلاجاقلار،
زئندا‌ندا باغلي ساخلاناجاقلار،
اوزون مودّت کچندن سونرا جزالاناجاقلار. ۲۳ سونرا آي اوتاناجاق، گونش خجالت چکه‌جک.
چونکي قوشونلار ربّی صحيون داغيندا،
اورشلئمده حؤکم سوره‌جک.
شؤوکتي آغساقّاللارينين گؤزو قاباغيندا اولاجاق.

- ISA
- ←
- ۲۴
- →

© 2008 Bible Society of Azerbaijan