- HEB
- ←
- ۱
- →

HEB
۱
ملکلردن افضل ۱
تاري کي، قدئم زامانلاردا دفه​لرله پيغمبرلر واسئطه​سئله و جوربه​جور يوللارلا آتالاريميزا دانيشدي، ۲ بو آخيرکي گونلرده بئزه اوغلونون واسئطه​‌سئله دانيشيب کي، اونو هر شيئن وارئثي تعيئن اتدي و اونون واسئطه​‌سئله دونياني ياراتدي. ۳ و او، تارينين شؤوکتئنئن شفقي و اونون ذاتينين تامام صورتي‌دئر و هر شيي اؤز قودرتئنئن کلامي ائله ساخلايير. او، گوناهلارين تمئزلمک ائشئني باشا چاتديراندان سونرا، اوجالاردا عظمتلي اولانين صاغيندا اوتوردو. ۴ و ملکلردن داها اعلا بئر آدي مئراث آلديغي اوچون، اونلاردان داها دا افضل اولوبدور. ۵ چونکي تاري ملکلرئن هانسي بئرئنه اولوب کي، دسئن:
“سن منئم اوغلومسان،
من سنه بو گون آتا اولدوم.” و يا
“من اونا بئر آتا اولاجاغام،
او دا منه بئر اوغول اولاجاقدير؟” ۶ آمّا ائلک دوغولاني گئنه بو دونيايا گتئردئيي زامان ديئر:
“قوي تارينين بوتون ملکلري اونا سجده اتسئنلر. ۷ و ملکلر باره​سئنده ديئر:
او، اؤز ملکلرئني يله دؤنده‌رئر،
اؤز خئدمتچئلرئني اود آلووسونا. ۸ لاکئن اوغول حاقّيندا ديئر:
سنئن تختئن، اي تاري، ابددن ابده کئمي‌دئر،
و صالح عصا، سنئن پادشاهليغينين عصاسي‌دير. ۹ سن صالحلئيي سِوئب شرئعتسئزلئکدن نئفرت اتدئن.
بونا گؤره تاري، سنئن تارين، سني شادليق ياغي ​ائله
يولداشلاريندان داها اوستون تعيئن اتدي. ۱۰ و
باشلانيشدا، سن يارب، يرئن بونؤوره​سئني قويدون،
و گؤيلر سنئن اللرئنئن ائشي‌دئر. ۱۱ اونلار محو اولاجاقلار، لاکئن سن قاليرسان.
اونلارين هاميسي پالتار کئمي کؤهنه‌لنه​جکلر، ۱۲ شئنل کئمي اونلاري بوکه​جکسن؛
پالتار کئمي اونلار دا ديئشئله​جکلر.
لاکئن سن همئشه هَمَنسن،
و سنئن ائللرئن باشا چاتماياجاق. ۱۳ آمّا ملکلرئن هانسي بئرئنه اولوب کي، دسئن:
منئم صاغيمدا اوتور، او زاماناجاق کي،
من سنئن دوشمنلرئني آياقلارينا کتئل ادئم؟ ۱۴ مگر اونلارين هاميسي خئدمت ادن روحلار ديئللر کي، نئجاتي مئراث آلانلارين خاطئري اوچون، خئدمت اتمه‌يه گؤنده‌رئلئرلر؟!

- HEB
- ←
- ۱
- →

© 2008 Bible Society of Azerbaijan