- 1CH
- ←
- ۲۵
- →

۲۵
معبدده اولان موسئقئچئلر ۱ داوود و قوشون باشچيلاري، آسافين، هِيمانين و يِدوتونون نسلئندن بعضئلرئني خئدمت ائشئنه آييرديلار کي، طنبورلارلا، چنگلرله و سئنجلرله پيغمبرلئک اتسئنلر. بو خئدمت ائشئني گؤرَنلرئن سئياهيسي بودور: ۲ آسافين نسلئندن: اونون اوغوللاري زَکّور، يوسئف، نِتَنيا، اَشه‌رِلا. آسافين باشچيليغي آلتيندا اولان اوغوللاري کي، پادشاهين امرئنه گؤره پيغمبرلئک ادئردئلر. ۳ يِدوتونون نسلئندن: اونون اوغوللاري گِدَليا، صِري، اِشَعيا، شئمعي، خَشَبيا، مَتّئتيا. آتالاري يِدوتونون باشچيليغي آلتيندا اولان بو آلتي نفر ربّه شوکور و حمد اده‌رک چنگله پيغمبرلئک ادئردئلر. ۴ هِيمانين نسلئندن: اونون اوغوللاري بوقّئيا، مَتّنيا، عوزّي‌اِل، شِبواِل، يِرئموت، خَنَنيا، خَناني، اِلئآتا، گئدّلتي، رومَمتي‌عِزِر، يوشبِقاشا، مَلّوتي، هوتئر و مَخه‌زي‌اوت. ۵ بونلارين هاميسي پادشاهين گؤروجوسو هِيمانين اوغوللاري ائدئلر، چونکي هِيماني اوجالتماق باره‌ده تارينين وردئيي سؤزه گؤره، تاري اونا اون دؤرد اوغول و اوچ قيز ورمئشدي. ۶ اونلارين هاميسي، ربّئن معبدئنده، آتالارينين باشچيليغي آلتيندا، تاري معبدئنئن خئدمتي اوچون سئنجلر، چنگلر و طنبورلار چاليب ائلاهي اوخويوردولار. لاکئن آساف، يِدوتون و هِيمان پادشاهين باشچيليغي آلتيندا ائدئلر. ۷ ربّه ائلاهي اوخوماق اوچون اؤيرَدئلمئش آداملارين سايي، قوحوملاري ائله بئرلئکده کي، بونو باجارا بئلئردئلر، ائکي يوز هشتاد سکّئز نفر ائدي. ۸ هاميسي، بؤيوکو ده، کئچئيي ده، موعَلّئمي ده، شاگئردي ده هَمن قايدا ائله وظئفه‌لري اوچون پوشک آتديلار. ۹ بئرئنجي پوشک آسافين نسلئندن اولان يوسئفه دوشدو. اونلار اون ائکي نفر ائدئلر. ائکئنجئسي قوحوملاري و اوغوللاري ائله بئرلئکده گِدَليايا دوشدو. اونلار اون ائکي نفر ائدئلر. ۱۰ اوچونجوسو اوغوللاري و قوحوملاري ائله بئرلئکده زَکّورا دوشدو. اونلار اون ائکي نفر ائدئلر. ۱۱ دؤردونجوسو اوغوللاري و قوحوملاري ائله بئرلئکده يئصرئيه دوشدو. اونلار اون ائکي نفر ائدئلر. ۱۲ بِشئنجئسي اوغوللاري و قوحوملاري ائله بئرلئکده نِتَنيايا دوشدو. اونلار اون ائکي نفر ائدئلر. ۱۳ آلتينجيسي اوغوللاري و قوحوملاري ائله بئرلئکده بوقّئيايا دوشدو. اونلار اون ائکي نفر ائدئلر. ۱۴ يِدّئنجئسي اوغوللاري و قوحوملاري ائله بئرلئکده يِسَراِلايا دوشدو. اونلار اون ائکي نفر ائدئلر. ۱۵ سکّئزئنجئسي اوغوللاري و قوحوملاري ائله بئرلئکده اِشَعيايا دوشدو. اونلار اون ائکي نفر ائدئلر. ۱۶ دوقّوزونجوسو اوغوللاري و قوحوملاري ائله بئرلئکده مَتّنيايا دوشدو. اونلار اون ائکي نفر ائدئلر. ۱۷ اونونجوسو اوغوللاري و قوحوملاري ائله بئرلئکده شئمعئيه دوشدو. اونلار اون ائکي نفر ائدئلر. ۱۸ اون بئرئنجئسي اوغوللاري و قوحوملاري ائله بئرلئکده عَزه‌رِله دوشدو. اونلار اون ائکي نفر ائدئلر. ۱۹ اون ائکئنجئسي اوغوللاري و قوحوملاري ائله بئرلئکده خَشَبيايا دوشدو. اونلار اون ائکي نفر ائدئلر. ۲۰ اون اوچونجوسو اوغوللاري و قوحوملاري ائله بئرلئکده شوبااِله دوشدو. اونلار اون ائکي نفر ائدئلر. ۲۱ اون دؤردونجوسو اوغوللاري و قوحوملاري ائله بئرلئکده مَتّئتيايا دوشدو. اونلار اون ائکي نفر ائدئلر. ۲۲ اون بِشئنجئسي اوغوللاري و قوحوملاري ائله بئرلئکده يِرِموتا دوشدو. اونلار اون ائکي نفر ائدئلر. ۲۳ اون آلتينجيسي اوغوللاري و قوحوملاري ائله بئرلئکده خَنَنيايا دوشدو. اونلار اون ائکي نفر ائدئلر. ۲۴ اون يِدّئنجئسي اوغوللاري و قوحوملاري ائله بئرلئکده يوشبِقاشايا دوشدو. اونلار اون ائکي نفر ائدئلر. ۲۵ اون سکّئزئنجئسي اوغوللاري و قوحوملاري ائله بئرلئکده خَنانئيه دوشدو. اونلار اون ائکي نفر ائدئلر. ۲۶ اون دوقّوزونجوسو اوغوللاري و قوحوملاري ائله بئرلئکده مَلّوتئيه دوشدو. اونلار اون ائکي نفر ائدئلر. ۲۷ ائيئرمئنجئسي اوغوللاري و قوحوملاري ائله بئرلئکده اِلياتايا دوشدو. اونلار اون ائکي نفر ائدئلر. ۲۸ ائيئرمي بئرئنجئسي اوغوللاري و قوحوملاري ائله بئرلئکده هوتئره دوشدو. اونلار اون ائکي نفر ائدئلر. ۲۹ ائيئرمي ائکئنجئسي اوغوللاري و قوحوملاري ائله بئرلئکده گئدّلتئيه دوشدو. اونلار اون ائکي نفر ائدئلر. ۳۰ ائيئرمي اوچونجوسو اوغوللاري و قوحوملاري ائله بئرلئکده مَخه‌زي‌اوتا دوشدو. اونلار اون ائکي نفر ائدئلر. ۳۱ ائيئرمي دؤردونجوسو اوغوللاري و قوحوملاري ائله بئرلئکده رومَمتي عَزَره دوشدو. اونلار اون ائکي نفر ائدئلر.

- 1CH
- ←
- ۲۵
- →

© 2008 Bible Society of Azerbaijan