- JOS
- ←
- ۱۳
- →

۱۳
ائسرايئللی‌لرئن آلمالي اولدوقلاري تورپاقلار ۱ يوشَع ياشلانيب قوجالميشدي. رب اونا ددي: “سن قوجاليب ياشلي اولوبسان، و چوخ ير حله قاليب کي، گرک آلينسين. ۲ قالان يرلر بونلاردير: فئلئسطلی‌لرئن بوتون بؤلگه‌لري، گِشورلولارين بوتون تورپاقلاري؛ ۳ مئصئر قاباغيندا اولان شئخور چاييندان شئمالا طرف کَنَعانليلارين تورپاغي ساييلان عِقرون سرحدئنه قدر تورپاقلار؛ فئلئسطلی‌لرئن بش آغاسينا عاييد، غَزّه‌لئلرئن، اَشدودلولارين، اِشقِلونلولارين، گَتلی‌لرئن تورپاقلاري و عِقرونلولارين آغالارينا عاييد، تورپاقلار؛ عَوّئلرئن تورپاغي؛ ۴ جنوبدا بوتون کَنَعان تورپاغي، صئدونلولارا مخصوص، ماغارادان اَفِقه يعني اِمورلولارين سرحدلرئنه قدر اولان تورپاقلار؛ ۵ گِباللي‌لارين تورپاغي، خِرمون داغي اَته‌يئنده اولان بَعَل‌گاددان خَمات کِچئدئنه قدر شرقه طرف بوتون لوبنان؛ ۶ لوبناندان مِسرِفوت‌مه‌يئمه قدر بوتون داغليق اهالئسي و بوتون صئدونلولاري دا ائسرايئل اؤولادلارينين قاباغيندان من اؤزوم قوواجاغام. لاکئن بو تورپاقلاري سنه امر اتدئيئم کئمي ائسرايئللی‌لره ائرث اولاراق بؤل. ۷ ائندي بو يرلري دوقّوز قبئله ائله مِنَسّه قبئله‌سئنئن ياريسينا ائرث اولاراق بؤل.”
اوردون چايينين شرق طرفئنده‌کي تورپاقلارين بؤلونمه‌سي ۸ مِنَسّه قبئله‌سئنئن ياريسي ائله بئرلئکده رِعوبئنلئلر و جادليلار موسانين اوردون چايينين شرق طرفئنده اونلارا وردئيي ائرث تورپاقلاري آلميشديلار، نجه کي، ربّئن قولو موسا اونلارا ورمئشدي؛ ۹ اَرنون دره‌سئنئن کناريندا اولان عَروعِردن دره‌نئن اورتاسيندا اولان شهر، دئبونا قدر بوتون مِدِبا يايلاسي؛ ۱۰ عَمّونلولارين سرحدئنه قدر خِشبوندا حؤکمرانليق ادن اِمورلولارين پادشاهي سئخونون بوتون شهرلري؛ ۱۱ گئلعاد، گِشورلولار و مَعَکاتلي‌لارين تورپاقلاري، بوتون خِرمون داغي، سَلکايا قدر بوتون باشان؛ ۱۲ عوگون بوتون تورپاقلاري کي، عَشتاروت و اِدرِ‌عي‌ده حؤکمرانليق ادئردي. رِفالي‌لاردان آنجاق تَک او اورادا قالميشدي، چونکي موسا اونلاري ووروب قووموشدو. ۱۳ لاکئن ائسرايئللی‌لر گِشورلولاري و مَعَکاتلي‌لاري قووماديلار. گِشورلولارلا مَعَکاتليلار بو گونه قدر ائسرايئللی‌لر آراسيندا ياشاييرلار. ۱۴ آمّا لاوي قبئله‌سئنه ائرث اولاراق تورپاق ورئلمه‌دي، چونکي ربّئن موسايا ددئيي کئمي، اونلارين ائرثي ائسرايئلئن تاريسي ربّه گتئرئلَن اود تقدئملردئر.
رِعوبئن قبئله‌سئنئن تورپاق آلماسي ۱۵ موسا رِعوبئن اؤولادلارينين قبئله‌سئنه نسئللرئنه گؤره پاي وردی. ۱۶ اونلارين سرحدي بله ائدي: اَرنون دره‌سي کنارينداکي عَروعِردن، بو دره‌نئن اورتاسينداکي شهر و مِدِبا يانيندا اولان بوتون يايلا؛ ۱۷ خِشبون و يايلادا يِرلَشن شهرلرئن هاميسي يعني دئوون، باموت‌بَعَل، بِيت‌بَعَل‌مِعون، ۱۸ يَهصا، قِدِموت، مِپاعَت، ۱۹ قئرياته‌يئم، سئبما، دره داغيندا اولان صِرِت‌شَخَر، ۲۰ بِيت‌پِعور، پئسگاه ياماجلاري، بِيت-يِشئموت، ۲۱ حتّا بو يايلانين بوتون شهرلري و خِشبوندا حؤکمرانليق ادن اِمورلولار پادشاهي سئخونون بوتون اؤلکه‌سي کي، موسا سئخونو و مئديان باشچيلاري اولان اِوي، رِقِمي، صورو، خورو، و رِبه‌عي ووردو. بو آغالار سئخونون اؤلکه‌سئنده ياشاييرديلار. ۲۲ ائسرايئل اؤولادلاري اؤلدوردوکلري آداملارلا بئرلئکده بِعور اوغلو فالچي بَلعامي دا قيلينجدان کچئرتدئلر. ۲۳ رِعوبئن اؤولادلارينين سرحدي اوردون چايي ائدي. بو رِعوبئن اؤولادلارينين نسئللرئنه گؤره ائرثي اولان شهرلر و کَندلري ائدي.
جاد قبئله‌سئنئن تورپاق آلماسي ۲۴ موسا جاد قبئله‌سئنه، جاد اؤولادلارينا نسئللرئنه گؤره تورپاق وردی. ۲۵ اونلارين سرحدي بله ائدي: يَعزِر، گئلعادين بوتون شهرلري و عَمّون اؤولادلاري اؤلکه‌سئنئن ياريسي کي، رَبّا موقابئلئنده اولان عَروعِره قدر اوزانميشدي. ۲۶ خِشبوندان رامَت‌مئصپِه و بِطونئمه قدر؛ مَحَنه‌يئمدن دِبئر سرحدئنه قدر؛ ۲۷ دره‌ده بِيت‌هارام، بِيت‌نئمرا، سوکّوت، صافون، خِشبون پادشاهي سئخونون اؤلکه‌سئنئن قالان حئصّه‌سي، اوردون چايي ائله اونون ساحئل تورپاقلاري، اوردون چايينين شرق طرفئندن کئنّروت گؤلونون جنوب ساحئلئنه قدر ائدي. ۲۸ جاد اؤولادلارينين نسئللرئنه گؤره تورپاق ائرثي اولان شهرلر و اونلارين کَندلري بونلار ائدي.
مِنَسّه قبئله‌سئنئن ياريسينين تورپاق آلماسي ۲۹ موسا مِنَسّه قبئله‌سئنئن ياريسينا دا تورپاق وردی کي، بو دا مِنَسّه اؤولادلاري قبئله‌سئنئن ياريسي اوچون نسئللرئنه گؤره ائدي. ۳۰ اونلارين تورپاغي مَحنايِمدن، بوتون باشان دئياري، باشان پادشاهي عوگون بوتون اؤلکه‌سي و باشاندا اولان ياعئرئن بوتون قصبه‌لر ائدي کي، آلتميش شهر اولسون. ۳۱ گئلعادين ياريسي باشان پادشاهي عوگون اؤلکه‌سئنده‌کي عَشتاروت و اِدرَعي شهرلرئني ده اَحاطه ادئردي. بونلار مِنَسّه اوغلو ماکئر اؤولادلارينا نسئللرئنه گؤره، ماکئر اؤولادلارينين ياريسينا ورئلمَک اوچون ائدي. ۳۲ بونلار او تورپاقلار ائدي کي، اَرئحا شهرئنئن موقابئلئنده، اوردون چايينين شرق طرفئنده‌کي موآب اووالاريندا موسا ائرث اولاراق بؤلموشدو. ۳۳ آنجاق موسا لاوي قبئله‌سئنه ائرث اولاراق تورپاق ورمه‌دي؛ اونلارين ائرثي ائسرايئلئن تاريسي ربدئر. نجه کي، اونلارا وعده ورمئشدي.

- JOS
- ←
- ۱۳
- →

© 2008 Bible Society of Azerbaijan