- PSA
- ←
- ۵۶
- →

۵۶
۱ منه رحم ات، اي تاري،
چونکي ائنسانلار منه عذاب ورئرلر؛
بوتون گون هوجوم گتئرئب، منه ظولم ادئرلر. ۲ دوشمنلرئم بوتون گون تعقئب ادئرلر،
چونکي ضئدّئمه تکبّورله هوجوم گتئرن چوخدور. ۳ قورخدوغوم زامان سنه توکّول ادئرم. ۴ تارييا، کلامينا حمد اتدئيئم تارييا توکّول ادئرم،
هچ بئر شيدن قورخوم يوخدور.
بشر منه نه اده بئلر؟! ۵ بوتون گون سؤزلرئمي ترسه ادئرلر،
منئم بارمده هامي فئکئرلري شر اوچوندور. ۶ بئر يره ييغيليرلار، گئزله‌نئرلر،
قدملرئمي گودورلر،
چونکي جانيمي آلماق ائسته‌يئرلر. ۷ گوناهلاري اوچون اونلاري جزالاندير،
خالقلاري قضبئنده ييخ، اي تاري. ۸ دردلرئمي سايدين،
گؤزياشلاريمي طولوغونا ييغ؛
مگر اونلار سنئن کئتابيندا يازيلي ديئل؟ ۹ درگاهينا فرياد اتدئيئم گون، دوشمنلرئم گري قاييداجاقلار.
بونو بئلئرم کي، تاري منئم طرفئمده‌دئر. ۱۰ کلامينا حمد اتدئيئم تارييا،
کلامينا حمد اتدئيئم ربّه، ۱۱ تارييا توکّول ادئرم،
هچ بئر شيدن قورخوم يوخدور.
ائنسان منه نه اده بئلر؟ ۱۲ نذئرلرئن بوينومدادير، اي تاري؛
شوکور قوربانيني سنه تقدئم اده‌جيم، ۱۳ چونکي جانيمي اؤلومدن قورتاردين،
آياقلاريمي سوروشمکدن کي،
حياتين نوروندا، تارينين حوضوروندا يرئيئم.

- PSA
- ←
- ۵۶
- →

© 2008 Bible Society of Azerbaijan