- NUM
- ←
- ۵
- →

۵
دوشَرگه‌نئن پاکليغي ۱ سونرا رب موسا ائله دانيشيب اونا ددی: ۲ “ائسرايئل اؤولادلارينا امر ات کي، بوتون جوذاملي‌لاري ، بدن آخينتيسي اولانلاري، و مِيئتدن نجئسله‌نَن هر کسي دوشَرگه‌دن چيخارتسينلار. ۳ هم کئشئلري دوشَرگه‌دن چيخارت، هم ده آروادلاري. اونلاري اِشئيه چيخارت کي، آراسيندا اولدوغوم دوشَرگه‌لرئني نجئس اتمه‌سئنلر.” ۴ ائسرايئل اؤولادلاري بله اتدئلر و اونلاري دوشَرگه‌دن چيخارتديلار. رب موسايا نجه دمئشدي، ائسرايئل اؤولادلاري اله ده اتدئلر.
گوناه اوچون تاوان ۵ رب موسا ائله دانيشيب اونا ددی: ۶ “ائسرايئل اؤولادلارينا دِه: «ائنسانلارين ائشلَتدئيي گوناهلاردان بئرئني ادن هر کئشي يا دا آرواد ربّه خَيانت ادئر و تقصئرکاردير. ۷ قوي او، ائشلَتدئيي گوناهلاري اعتئراف اتسئن و تقصئرئنئن عوضئني بِشده بئرئني علاوه ادئب، قاباغيندا تقصئرکار اولان آداما ورسئن. ۸ اگر او آدامين هچ قوحومو يوخدور کي، تقصئرکار آدام اونا تقصئرئنئن عوضئني وره بئلسئن، ورئله‌جک عوض گرک ربّه ورئلسئن؛ بو عوض، تقصئرکار اوچون ورئلدئيي کفّاره قوچلا بئرلئکده کاهئنئنکي اولسون. ۹ ائسرايئل اؤولادلارينين کاهئنه تقدئم اتدئکلري بوتون موقدّس اَعانه‌لر ده کاهئنه مخصوصدور. ۱۰ بلجه هر کسئن اؤزو اوچون تقدئس اتدئيي اشيالار اؤزونه مخصوصدور، آمّا کاهئنه نه ورسه، کاهئنه عاييددئر.»” ۱۱ سونرا رب موسا ائله دانيشيب اونا ددی: ۱۲ “ائسرايئل اؤولادلاري ائله دانيشيب اونلارا دِه: «اگر بئر کئشئنئن آروادي اَيري يولا دوشوب اونا خَيانت اتسه، ۱۳ و آيري کئشي ائله ياخينليق ادئب بو جئنسي رابئطه‌ني اَرئندن گئزلَتسه و بلجه آروادينين خَيانتي اورتايا چيخماسا، گرچي اؤزونو نجئس اتدئيي حالدا اونون ضئدّئنه هچ بئر شاهئد يوخدور، عمل اوستونده ده توتولماييب، ۱۴ اَري حسودلوق ادئب نجئس ائش گؤرَن آرواديندان شوبهه‌لَنمَيه باشلايارسا و يا آروادي نجئس ائش گؤرمه‌دئيي حالدا گئنه ده حسودلوق ادئب اوندان شوبهه‌لَنَرسه، ۱۵ کئشي آرواديني کاهئنئن يانينا آپارسين و آروادي اوچون اِفانين اوندا بئري قدر آرپا اونو تقدئم اتسئن. اونون اوستونه نه ياغ تؤکسون، نه ده کوندور قويسون، چونکي بو حسودلوق اوچون تاخيل تقدئمدئر. تقصئرکارليغي خاطيرلادان خاطئره تقدئمدئر. ۱۶ کاهئن آروادي ياخين گتئرئب ربّئن حوضوروندا دوردورسون؛ ۱۷ گئل قابا موقدّس سو آلسين و موقدّس خيمه‌نئن دؤشَمه‌سئندن توز گؤتوروب، سويا سالسين. ۱۸ کاهئن آروادي ربّئن قاباغيندا دايانديريب، اونون ساچيني داغيتسين. خاطئره تقدئمئني کي، حسودلوق اوچون تاخيل تقدئمي‌دئر، اونون اللرئنه قويسون. آمّا کاهئنئن الئنده لعنت گتئرن آجي سو گرک اولسون. ۱۹ کاهئن آروادا آند ائچدئرئب دِسئن: ‹اگر هچ کئشي سنئنله ياخينليق اتمه‌يئب، اگر اَرئنئن نئکاهي آلتيندا اولاراق اَيري يولا دوشوب نجئسلئک اتمه‌يئبسن، لعنت گتئرن بو آجي سو سنه ضرر وورماسين. ۲۰ لاکئن اگر اَرئنئن نئکاهي آلتيندا اولاراق اَيري يولا دوشوبسن، و اؤزونو نجئس ادئب اَرئندن باشقا آيري بئر کئشي ائله ياخينليق ادئبسن› ۲۱ (اوندا کاهئن آروادا لعنت آنديني ائچدئرئب بله دسئن): ‹رب سني خالقينين آراسيندا لعنت و آندا دوچار اتسئن، سنئن بطنئني سونسوز ادئب قارنيني شئشئرتسئن. ۲۲ لعنت گتئرن بو سو سنئن بدنئنه گئرسئن و قارنيني شئشئردئب بطنئني سونسوز اتسئن.› و آرواد دسئن: ‹آمئن، آمئن!› ۲۳ سونرا کاهئن بو لعنتلري بئر طومارا يازسين و آجي سودا ائسلاتسين. ۲۴ سونرا لعنت گتئرن آجي سويو آروادا ائچئرتسئن. لعنت گتئرن سو اونون ائچئنه گئره‌جک و آجي اولاجاق. ۲۵ کاهئن حسودلوق اوچون تاخيل تقدئمئني آروادين الئندن آلسين و ربّئن حوضوروندا يِلله‌دئکدن سونرا قوربانگاها گتئرسئن. ۲۶ خاطئره تقدئمي اولاراق تاخيل تقدئمئندن اوووج دولوسو گؤتورسون و قوربانگاهدا توستوله‌دئب يانديرسين، سونرا دا آروادا سويو ائچئرتسئن. ۲۷ آروادا سويو ائچدئکدن سونرا اگر اؤزونو نجئسله‌يئب اَرئنه خَيانت اتمئشسه، لعنت گتئرن او سو اونون ائچئنه گئره‌جک و آجيليق وره‌رک؛ قارني شئشه‌جک، بطني سونسوز اولاجاق و اؤزو خالقينين آراسيندا لعنتلَنه‌جکدئر. ۲۸ اگر آرواد نجئسلئک اتمه‌يئب و پاکديرسا، جزاسيز اولاجاق و اوشاق دوغا بئله‌جکدئر. ۲۹ حسودلوغا عاييد اولان قانون بله‌دئر: بئر آرواد اَري ائله نئکاهدا اولاراق اَيري يولا دوشوب نجئس اولاندا ۳۰ و يا بئر کئشي حسودلوق ادئب آرواديندان شوبهه‌لَنَنده کاهئن آروادي ربّئن حوضوروندا دايانديرسين و اونا بوتون بو قانوني ائجرا اتسئن. ۳۱ کئشي تقصئردن آزاد اولاجاق، آمّا او آرواد اؤز تقصئرئنئن جزاسيني چکه‌جکدئر.»”

- NUM
- ←
- ۵
- →

© 2008 Bible Society of Azerbaijan