- PSA
- ←
- ۸۵
- →

۸۵
۱ يارب، سن مملکتئندن راضي اولدون،
يعقوبون اسئرلرئني گري گتئردئن. ۲ خالقينين تقصئرلرئني باغيشلادين؛
بوتون گوناهلارينين اوستونو اؤرتدون. سِلا ۳ بوتون قضبئني ياتيرتدين،
حئرصئنئن شئدّتئندن دوشدون. ۴ بئزي قاباقکي حاليميزا دؤندَر،
اي نئجاتيميزين تاريسي!
بئزه اولان حئدّتئندن دوش. ۵ مگر ابده کئمي بئزه قضبلي اولاجاقسان؟
مگر حئرصئني نسئلدن-نسله اوزاداجاقسان؟ ۶ مگر بئزي تکرار دئرئلتمه‌يه‌جکسن کي،
خالقين سنده سوئنسئن؟ ۷ محبّتئني بئزه گؤرسد، يارب،
نئجاتيني بئزه احسان ات. ۸ قويون رب تارينين دانيشديغيني اشئدئم،
چونکي او، خالقينا،
موتّقئلرئنه خوش سؤزلر دانيشاجاق؛
قوي اونلار قاباقکي عاغيلسيزليقلارينا دؤنمه‌سئنلر. ۹ دوغرودان دا اوندان قورخانلار اوچون
اونون نئجاتي ياخيندير،
اله کي، عئزّت اؤلکه‌مئزده ساکئن اولسون. ۱۰ محبّت و وفا بئربئرئنه راست گله‌جک؛
صالحلئک و خوشبختلئک بئربئري ائله اؤپوشه‌جک، ۱۱ حقئقت يردن جوشاجاق،
صالحلئک گؤيدن نظر سالاجاق. ۱۲ رب ياخشي اولاني احسان اده‌جک،
يرئمئزئن محصولونو وره‌جک. ۱۳ صالحلئک اونون قاباغيندا يرئيه‌جک،
اونون قدملري اوچون يول اده‌جک.

- PSA
- ←
- ۸۵
- →

© 2008 Bible Society of Azerbaijan