- 1CH
- ←
- ۲۲
- →

۲۲
۱ بونا گؤره ده داوود ددي: “رب تارينين اِوي بورادا اولسون، بورادا ائسرايئل اوچون يانديرما قوربانلاري گتئرئلَن قوربانگاه دا اولسون.”
داوود معبدئن تئکئلمه‌سئنه حاضيرليق گؤرور ۲ داوود امر اتدي کي، ائسرايئل تورپاغيندا اولان قرئبلري بئر يره ييغسينلار و اونلارين آراسيندان داش يونانلار تعيئن اتدي کي، تاري معبدئنئن تئکئلئشئنه داشلار يونسونلار. ۳ داوود قاپي تايلارينين ميخلاري و رَزه‌لري اوچون چوخلو دَمئر حاضيرلادي. او قدر بورونج حاضيرلاميشدي کي، چکئيه گلمَزدي. ۴ سايسيز-حسابسيز سئدر آغاجلاري دا ييغدي. چونکي صئدونلولار و صورلولار داوودا چوخلو سئدر آغاجلاري گتئرمئشدئلر. ۵ داوود ددي: “اوغلوم سوليمان جاواندير، تجروبه‌سي يوخدور، ربّه تئکئله‌جک معبد گرک عظمتلي اولسون، شؤهرتي و اِحتئشامي گرک بوتون اؤلکه‌لره ياييلسين. بونا گؤره اونون اوچون حاضيرليق گؤرمه‌لئيَم.» بلجه، داوود، اؤلوموندن قاباق چوخلو حاضيرليق ائشلري گؤردو.
داوود سوليمانا معبد تئکمه‌يي وصئيّت ادئر ۶ داوود اوغلو سوليماني چاغيردي و ائسرايئلئن تاريسي رب اوچون معبد تئکمه‌يي اونا وصئيّت اتدي. ۷ داوود سوليمانا ددي: “اوغلوم، منئم اوره‌يئمده بو ائستَک وار ائدي کي، تاريم ربّئن آدينا بئر معبد تئکئم. ۸ آمّا ربّئن بو سؤزو منه نازئل اولدو: «سن چوخلو قان تؤکوبسن و بؤيوک موحارئبه‌لر ادئبسن. سن منئم آديما معبد تئکميه‌جکسن، چونکي حوضورومدا يره چوخلو قان تؤکوبسن. ۹ باخ، سنئن بئر اوغلون اولاجاق. او، دئنج ياشاياجاق؛ اونا اطرافينداکي بوتون دوشمنلرئندن راحاتليق وره‌جيم. اونون آدي سوليمان اولاجاق. اونون دؤورونده ائسرايئله صولح و اَمئن-آمانليق وره‌جيم. ۱۰ او منئم آديما معبد تئکه‌جک. او منه اوغول اولاجاق، من ده اونا آتا اولاجاغام. اونون پادشاهليق تختئني ائسرايئل اوستونده ابدئلئک پايدار اده‌جيم.» ۱۱ ائندي، اوغلوم، قوي رب سنه يار اولسون کي، باشاريليق قازاناسان و تارين ربّئن معبدئني، سنئن حاقّيندا ددئيي کئمي، تئکه‌سن. ۱۲ آنجاق رب سنه بصئرت و فهم ورسئن و سني ائسرايئل اوستونه حؤکمدار قويسون کي، تارين ربّئن وردئيي شرئعته عمل اده‌سن. ۱۳ اگر ائسرايئل باره‌ده ربّئن موسايا امر اتدئيي قايدالارا و حؤکملره عمل اده‌سن، اوغور قازانارسان. گوجلو و اورَکلي اول. قورخما و روحدان دوشمه. ۱۴ باخ، بؤيوک عذابلارلا ربّئن معبدي اوچون يوز مئن تالانت قيزيل، بئر مئليون تالانت گوموش، چوخ اولدوغوندان چکئيه گلمَز بورونج و دَمئر ييغميشام. آغاجلار و داشلار دا حاضيرلاميشام. سن ده بونلارين اوستونه علاوه اده بئلرسن. ۱۵ سنئن يانيندا چوخلو ائشچئلر، داش‌ يونانلار، بنّالار، دولگرلر، ۱۶ هر جور قيزيل، گوموش، بورونج و دَمئر ائشئني باجاران اوستالار وار. اونلارين سايي-حسابي يوخدور. قالخ و ائشه باشلا. قوي رب سنئنله اولسون.” ۱۷ داوود ائسرايئلئن بوتون باشچيلارينا امر اتدي کي، اوغلو سوليمانا کؤمک اتسئنلر. ددي: ۱۸ “مگر تارينيز رب سئزئنله ديئل؟ مگر سئزه هر طرفدن دئنجلئک ورمه‌يئب؟ چونکي او، اؤلکه‌نئن ساکئنلرئني منئم اَلئمه ورئب و اؤلکه ربّه و اونون خالقينا تابع اولونوب. ۱۹ ائندي اوره‌يئنئزي و جانينيزي تارينيز ربّی آختارماغا يؤنَلدئن. قالخين و رب تارينين موقدّس مکانيني تئکئن، اِله کي، ربّئن عهد سانديغيني و تارينين موقدّس اشيالاريني ربّئن آدينا تئکئلمئش معبده گتئره‌سئنئز.”

- 1CH
- ←
- ۲۲
- →

© 2008 Bible Society of Azerbaijan