- EZK
- ←
- ۱۵
- →

۱۵
اورشَلئمئن ياوا تَنَکله موقايئسه‌سي ۱ منه ربّئن بو سؤزو نازئل اولدو: ۲ “ای بشر اوغلو، اوزوم تَنه‌يئنئن آغاجي نه ائله هر هانسي بئر مِشه آغاجينداکي بوداغين آغاجيندان اوستوندور؟ ۳ مگر اوندان آغاج آلينير کي، بئر ائشده ائستئفاده ادئلسئن؟ مگر اوندان پاياجيق دوزه‌لدئلئر کي، اوستونه اشيالار آسيلسين؟ ۴ باخ، او يانماق اوچون اودا آتيلير. اود اونون ائکي اوجونو يانديراندان و اورتاسي قوورولاندان سونرا مگر داها بئر ائشه يارار؟ ۵ باخ، بوتؤو اولاندا هچ بئر ائشه ياراميردي، اود اونو يانديريب-قورتاراندا و اورتاسي قوورولاندا سونرا کي، اصلا هچ بئر ائشه ياراماياجاق. ۶ بونا گؤره ده پروردئگار رب بله ديئر: «مِشه آغاجلاري آراسيندا اوزوم تَنه‌يئني يانان شي کئمي نجه اودا وردئم، اورشَلئمده ياشايانلاري دا اِلَجه اودا آتاجاغام. ۷ من اوزومو اونلارين ضئدّئنه چِوئره‌جيم. اوددان قاچسالار دا، اود گئنه اونلاري يانديراجاق. اوزومو اونلارين ضئدّئنه چِوئرَنده بئله‌جکسئنئز کي، رب منم. ۸ بلجه اؤلکه‌ني وئران اده‌جيم، چونکي اونلار خائنلئکله رفتار ادئبلر.» پروردئگار رب بله بويورور.”

- EZK
- ←
- ۱۵
- →

© 2008 Bible Society of Azerbaijan