- 1JN
- ←
- ۱
- →

1JN
۱
حيات سؤزو ۱
حيات سؤزو حاقّيندا سئزه اعلان ادئرئک؛ ازلدن بري وار اولان حاقّيندا، اونو اشئتدئيئمئز، گؤزلرئمئزله گؤردويوموز، باخديغيميز و اَل​لرئمئزله حئسّ اتدئيئمئز حاقّيندا. ۲ حيات ظاهئر اولوندو. اونو گؤردوک و اونا شهادت ورئرئک. سئزه ابدي حياتي اعلان ادئرئک کي، آتا ائله بئرلئکده ائدي و بئزه ظاهئر اولوندو. ۳ بئز سئزه گؤردويوموز و اشئتدئيئمئزي اعلان ادئرئک کي، سئزئن ده بئزئمله رفاقتئنئز اولسون و بئزئم رفاقتئمئز آتا و اونون اوغلو عئسا مسئحله‌دئر. ۴ بونلاري سئزه يازيريق کي، شادليغيميز کامئل اولسون.
نوردا ياشايين ۵ مسئحدن اشئتدئيئمئز و سئزه اعلان اتدئيئمئز خبر بودور کي، تاري نوردور و اوندا قارانليق اصلا يوخدور. ۶ اگر ديئرئک کي، “اونونلا رفاقتئمئز وار”، حال بو کي، قارانليقدا گزئرئک، يالان دانيشيريق و حقئقته عمل اتمئرئک. ۷ آمّا اگر اونون نوردا اولدوغو کئمي، بئز ده نوردا گزئرئک، اوندا بئربئرئمئزله رفاقتئمئز وار و اونون اوغلو عئسا مسئحئن قاني بئزي هر گوناهدان تمئزله‌يئر. ۸ اگر گوناهسيز اولدوغوموزو ائدّئعا ادئرئک، اؤزوموزو آلداديريق و بئزده دوغرولوق يوخدور. ۹ اگر گوناهلاريميزا اعتئراف ادک، او صادئق و صالحدئر کي، بئزئم گوناهلاريميزي بئزه باغيشلاسين و بئزي هر يامانليقدان تمئزله‌سئن. ۱۰ اگر ديئرئک کي، گوناه اتمه​مئشئک، اونو يالانچي گؤرسه‌دئرئک و اونون سؤزو بئزده يوخدور.

- 1JN
- ←
- ۱
- →

© 2008 Bible Society of Azerbaijan