- PSA
- ←
- ۳۶
- →

۳۶
۱ پئس آدامين عوصياني حاقّدا اوره‌يئمئن دئبئنده بئر سؤز وار:
اونون نظرئنده تارينين قورخوسو يوخدور، ۲ اؤزونو اؤز گؤزونده اله بَيَنمئش کي،
گوناهيني گؤرمز،
اوندان نئفرت اتمز. ۳ آغزينين سؤزلري شرارت و حئيله‌دئر.
عاغيللانماقدان و ياخشيليق اتمکدن ال چکئب. ۴ ياتاغينين اوستونده پئسلئک دوشونور؛
ياخشي اولمايان يولون اوستونده دورور؛
پئسلئکدن ائير‌نمئر. ۵ يارب، محبّتئن گؤيلرده‌دئر،
وفادارليغين بولودلارا چاتير، ۶ صالحلئيئن اوجا داغلار کئمي‌دئر،
عدالتئن بؤيوک درئنلئکدئر؛
ائنسان و حيواني سن حئفظ ادئرسن، يارب. ۷ محبّتئن نه دَيَرلي‌دئر، اي تاري!
اونون اوچون ده، آدم اوغوللاري
سنئن قانادلارينين کؤلگه‌سئنه پناه گتئرئرلر. ۸ سنئن اوئنئن دولولوغوندان بول-بول دويورلار،
اونلارا لذّتلرئنئن چاييندان سن ائچئردئرسن، ۹ چونکي حياتين بولاغي سنده‌دئر،
سنئن نوروندا نورو گؤروروک. ۱۰ سني تاني‌يانلارا محبّتئني،
اوره‌يي دوز اولانلارا صالحلئيئني همئشه گؤرسد. ۱۱ قويما کئبئرلي آدامين آياغي ضئدّئمه گلسئن،
ائجازه ورمه کي، پئس آدامين الي مني قووسون. ۱۲ اورادا فئساد ائشله‌ينلر دوشوبلر،
ييخيليبلار و قالخا بئلمه‌يه‌جکلر.

- PSA
- ←
- ۳۶
- →

© 2008 Bible Society of Azerbaijan