- PRO
- ←
- ۳
- →

۳
ربّه توکّول اتمک ۱
اوغلوم، تعلئمئمي ياددان چيخارتما،
قوي اوره‌يئن سنه وردئيئم امرلره عمل اتسئن؛ ۲ اونلار سنئن عؤمرونو اوزادار،
حياتينا ائللر ورر، آرامليق ورر. ۳ قويما مهرئبانليق و وفا سني بوراخسين؛
اونلاري بوينونا باغلا،
اونلاري اوره‌يئنئن لؤوحه‌سئنه ياز. ۴ بلجه تاري و ائنسان گؤزونده لوطف و اعتئبار قازانارسان. ۵ بوتون اوره‌يئنله ربّه توکّول ات
و اؤز آنلاغينا دايانما. ۶ بوتون يوللاريندا اونو تاني؛
او، سنئن يوللاريني دوز ادر. ۷ اؤز گؤزونده حئکمتلي اولما؛
ربدن قورخ، پئسلئکدن دؤن. ۸ بو سنئن بدنئنه شفا،
سوموکلرئنه ائلئک اولار. ۹ مال-دؤولتئنله،
بوتون محصوللارينين نوباري ائله ربّه عئزّت ور. ۱۰ بلجه آنبارلارين نعمتله دولار،
شراب چَنلَرئن تزه شرابلا دولوب داشار. ۱۱ اوغلوم، ربّئن تربئيه‌سئني حقئر گؤرمه.
اونون تأدئبئندن نئفرت اتمه. ۱۲ آتا سودئيي اوغولو نجه توبئخ ادر،
رب ده سودئيئني اله توبئخ ادر. ۱۳ خوش او آدامين حالينا کي، حئکمتي تاپير،
فراستي قازانير. ۱۴ چونکي او قازانج، گوموش قازانجيندان،
قيزيل گلئرئندن داها ياخشي‌دير. ۱۵ حئکمت ياقوتلاردان داها دَيَرلئدئر،
جانين ائسته‌دئيي هچ بئر شي اونا برابر گلمز. ۱۶ اونون صاغ اَلئنده اوزون عؤمور،
سول الئنده ثروت و شرف وار، ۱۷ اونون يوللاري، گؤزل‌لئک يوللاري،
بوتون طرئقلري امئن-آمانليقدير. ۱۸ حئکمت، اونو توتانلارا حيات آغاجي‌دير،
اونا باغلانان بوتون آداملار نه بختوردئرلر! ۱۹ رب حئکمت وسئله‌سي ائله يرئن بونؤره‌سئني قويدو،
فراست واسئطه‌سي ائله گؤيلري برقرار اتدي. ۲۰ معرئفتئنئن واسئطه‌سي ائله درئنلر ياريلدي،
بولودلار شح داميزديرديلار. ۲۱ اوغلوم، قويما بونلار گؤزوندن آيريلسين،
شوعور و دوشونجه‌ني برک توت. ۲۲ اونلار جانينا حيات اولار،
بوينونا زئنت اولار. ۲۳ او زامان، يولوندا امئن-آمانليقلا گدرسن،
آياقلارين بودره‌مز. ۲۴ ياتان زامان دهشته دوشمزسن،
بلي، ياتارسان، شئرئن يوخو تاپارسان. ۲۵ قفئلدن گلن دهشت،
شر آداملارا گلن طوفان سني قورخوتماز. ۲۶ چونکي توکّول اتديئن ربدئر،
او، سنئن آياقلاريني تله‌لردن حئفظ ادر. ۲۷ اگر الئندن بئر ياخشيليق گلئر،
اونو، اونا مؤحتاج اولان آداملاردان کسمه. ۲۸ ائمکانين وارسا، قونشونا دمه؛
“گت، سورا گل، صاباح سنه وره‌رم.” ۲۹ يانيندا ساکئت ياشايان قونشون اوچون،
شر قورما. ۳۰ سنه پئسلئک اتمه‌ين بئر آداملا
سببسئز داعوالاشما. ۳۱ ظالئم آداما حسد آپارما،
او گدن يوللارين هچ بئرئني سچمه. ۳۲ چونکي يولدان آزان آدام ربّه مکروهدور،
آمّا رب عملي-‌صالحلرله دوست اولار. ۳۳ ربّئن لعنتي شر آدامين اِوئنده‌دئر،
لاکئن صالح ائنسانلارين اوئنه برکت ورئر. ۳۴ او، رئشخند ادنلره رئشخند اده‌جک،
آمّا مظلوم ائنسانلارا لوطف گؤرسده‌جکدئر. ۳۵ حئکمتلي‌لرئن مئراثي شرف اولاجاق،
لاکئن آخماقلارين پايي خجالتدئر.

- PRO
- ←
- ۳
- →

© 2008 Bible Society of Azerbaijan