- GEN
- ←
- ۳۰
- →

۳۰
۱ راحئل يعقوبا اوشاق دوغماديغيني گؤرنده باجيسينا پاخيلّيق اتدي و يعقوبا ددي: “منه اوشاق ور، يوخسا اؤله‌رم.” ۲ يعقوبون راحئله قضبي آلوولاندي و ددي: “مگر من سنئن بطنئنه ثمره ورمه‌ين تارييام؟” ۳ راحئل ددي: “باخ، بو کنئزئم بئلحا‌، اونونلا ياخينليق ات کي، دئزلرئمئن اوستونه بئر اوشاق دوغسون و اوندان بئر عايئلَم اولسون.” ۴ راحئل کنئزي بئلحا‌ني اونا آرواد اولماق اوچون وردی و يعقوب اونون يانينا گئردي. ۵ بئلحا بويلو اولوب يعقوبا بئر اوغول دوغدو. ۶ راحئل ددي: “تاري منی حاقلي چيخارتدي و سسئمي اشئدئب منه بئر اوغول وردی.” بونا گؤره ده اونون آديني دان قويدو. ۷ راحئلئن کنئزي بئلحا گئنه بويلو اولوب يعقوبا ائکئنجي اوغول دوغدو. ۸ راحئل ددي: “باجيملا گوجلو موبارئزه‌يه گئرئشئب اونا قالئب گلدئم.” او، اوشاغين آديني نَفتالئ قويدو. ۹ لئيه داها دوغماديغيني گؤرنده کنئزي زئلپاني گؤتوروب يعقوبا آرواد اولماق اوچون وردی. ۱۰ لئيه‌نئن کنئزي زئلپا يعقوبا بئر اوغول دوغدو. ۱۱ لئيه “اوغور قازانديم” ديئب اونون آديني جاد قويدو. ۱۲ لئيه‌نئن کنئزي زئلپا يعقوبا ائکئنجي اوغول دوغدو. ۱۳ لئيه ددي: “خوشبختم، چونکي آروادلار منی بختور ساياجاقلار.” او، اوشاغين آديني آشِر قويدو. ۱۴ رِعوبئن بوغدا بئچئني واختي گدئب زمئده محبّت اوتلاري تاپدي و اونلاري آناسي لئيه‌يه گتئردي. راحئل لئيه‌يه ددي: “خاهئش ادئرم، اوغلونون محبّت اوتلاريندان منه ده ور.” ۱۵ لئيه اونا ددي: “اَرئمي الئمدن آلديغين بس ديئل؟ ائندي ده ائسته‌يئرسن کی، اوغلومون محبّت اوتلاريني آلاسان؟” راحئل ددي: “اگر اِله‌دئر، قوي اَرئم اوغلونون محبّت اوتلارينين عوضئنده بو گجه سنئنله ياتسين.” ۱۶ يعقوب آخشام چؤلدن گلنده، لئيه اونون پئشوازينا چيخيب ددي: “منئم يانيما گئر، چونکي سني اوغلومون محبّت اوتلاري ائله ساتين آلميشام.” يعقوب او گجه اونونلا ياتدي. ۱۷ تاري لئيه‌ني اشئتدي و او بويلو اولوب يعقوبا بشئنجي اوغلونو دوغدو. ۱۸ لئيه ددي: “تاري حاقّيمي وردی، چونکي کنئزئمي اَرئمه وردئم.” او، اوشاغين آديني يئسّاکار قويدو. ۱۹ لئيه گئنه بويلو اولوب يعقوبا آلتينجي اوغلونو دوغدو. ۲۰ او ددي: “تاري منه ياخشي بئر هدئيّه وردی، بو دفه اَرئم منه دَيَر ورَر، چونکي اونا آلتي اوغول دوغدوم.” او، اوشاغين آديني زِبولون قويدو. ۲۱ سونرا بئر قيز دوغوب، آديني دئنا قويدو. ۲۲ تاري راحئلي يادا ساليب اونو دا اشئتدي و بطنئني آچدي. ۲۳ او بويلو اولوب بئر اوغول دوغدو و ددي: “تاري خجالتئمي گؤتوردو.” ۲۴ او “رب منه بئر اوغول دا آرتيرسين” ديئب، اوشاغين آديني يوسئف قويدو.
يعقوبون سورولره صاحئب اولماسي ۲۵ راحئل يوسئفي دوغاندان سونرا، يعقوب لابانا ددي: “منی گؤندر، اؤز اِوئمه و اؤلکه‌مه گدئم. ۲۶ عوضئنده سنه خئدمت اتدئيئم آروادلاريمي و اوشاقلاريمي دا ور، گِدئم، چونکي سنه نجه خئدمت اتدئيئمي بئلئرسن.” ۲۷ لابان اونا ددي: “اگر ائندي سنئن گؤزونده لوطف تاپميشام، يانيمدا قال، چونکي فالدان آنلاديم کي، سنه گؤره رب منه برکت ورئب.” ۲۸ سونرا ددي: “حاقّيني منه تعيئن ات، ورئم.” ۲۹ يعقوب اونا ددي: “سنه نجه خئدمت اتدئيئمي و منئمله اولان سورولرئني نجه ساخلاديغيمي بئلئرسن. ۳۰ چونکي من گلمه‌مئشدن قاباق سنئن مالين آز ائدي، آمّا سونرا چوخ چوخالدي؛ رب منئم گلئشئمله سنه برکت وردی. بس من اؤز عايئلَم اوچون نه واخت چاليشاجاغام؟” ۳۱ لابان ددي: “سنه نه ورئم؟” يعقوب ددي: “منه هچ نه ورمه. اگر آنجاق بو بئر شيي منه اده‌سن، گئنه سنئن سورونو قورويوب اونا باخارام: ۳۲ قوي بو گون سنئن بوتون سورولرئنئن ائچئندن کچئب، قويونلار آراسيندان هر خاللي، زولاقلي قويونو و قارا قوزونو، کِچئلر آراسيندان هر زولاقلي و خاللي کِچئني آييريم؛ حاقّيم دا بو اولسون. ۳۳ بوندان سونرا قاباغيندا اولان حاقّيم اوچون گلدئکده دوزلويوم منئم بارمده شهادت وره‌جک. قوي کِچئلردن خاللي و زولاقلي اولماياني، قوزولاردان دا قارا اولماياني اوغورلانميش ساييلسين.” ۳۴ لابان ددي: “ياخشي، قوي ددئيئن کئمي اولسون.” ۳۵ آمّا او بو گون آلابَزَک و زولاقلي اِرکَک کِچئلري، بوتون خاللي و زولاقلي دئشي کِچئلري، آغ کِچئلري و بوتون قارا قوزولاري آييريب اوغوللارينين ائختئيارينا وردی. ۳۶ سونرا اؤزو يعقوبدان اوچ گونلوک يول قدر اوزاقلاشدي. آمّا يعقوب لابانين قالان سوروسونو اوتاريردي. ۳۷ يعقوب سپئدار، بادام و چئنار آغاجيندان تزه چوبوقلار گؤتوردو و چوبوقلارين قابيغيني سويوب آغ رَنگلي ائچي اوزه چيخانا قدر زولاقلار آچدي. ۳۸ سونرا قابيغيني سويدوغو چوبوقلاري سورولرئن سو ائچمَک اوچون گلدئکلري تَکنه‌لره، حيوانلارين قاباغينا قويدو. اونلار گلئب سو ائچَنده جوفتلَشئردئلر. ۳۹ بلجه حيوانلار چوبوقلارين قاباغيندا جوفتله‌شئردئلر و سورولرده آلابَزَک، خاللي و زولاقلي حيوانلار دوغولوردو. ۴۰ يعقوب قوزولاري آييردي و سورونون اوزونو لابانين سوروسونده اولان بوتون آلابَزَک و قارا حيوانلارا طرف توتوردو. او اؤز سوروسونو آيريجا قويدو و اونلاري لابانين سوروسونه قاتمادي. ۴۱ هر دفه سورونون قووّتلي حيوانلاري جوفتلَشَنده يعقوب تَکنه‌لره، سورونون گؤزلري قاباغينا چوبوقلار قويوردو کي، چوبوقلار آراسيندا جوفتلَنسئنلر. ۴۲ لاکئن حيوانلار ضعئف اولاندا اونلاري قويمازدي. بلجه ضعئف حيوانلار لابانين، قووّتلي حيوانلار دا يعقوبون اولدو. ۴۳ يعقوب چوخ وارلاندي: اونون چوخلو سوروسو، کنئزي، قولو، دوه‌سي و اِششه‌يي اولدو.

- GEN
- ←
- ۳۰
- →

© 2008 Bible Society of Azerbaijan