- PSA
- ←
- ۸۱
- →

۸۱
۱ قووّتئمئز اولان تارييا اوجا سسله اوخويون؛
يعقوبون تاريسينا شادليقلا هاراي چکئن. ۲ نغمه سسئني اوجالدين، دف سسئني،
شئرئن سسلي طنبور و چنگ سسئني. ۳ تزه آيدا، بدئر واختيندا،
بايراميميزين گونونده شيپور چالين. ۴ چونکي بو، ائسرايئل اوچون بئر قايدادير،
يعقوبون تاريسينين حؤکمودور. ۵ مئصئر دئيارينين ضئدّئنه چيخان زامان،
بونو يوسئفئن نسلئنه شهادت اوچون قويدو.
بئر سس اشئتدئم، بئلمه‌دئيئم بئر دئلده: ۶ “اونون چئينئني يوکدن قورتارديم؛
اللري زنبئل‌لردن دئنجلدي. ۷ دار گونونده چاغيردين،
من سني قورتارديم.
گؤي گورولتوسونون گئزلي يرئنده
سنه جاواب وردئم؛
سني مِرئبا
سولارينين يانيندا ائمتاحان اتدئم. سِلا. ۸ اشئت، منئم خالقيم،
سئزه ائخطار وره‌جيم؛
اي ائسرايئل،
کاشکي مني بئر اشئده‌سئنئز! ۹ سئزئن آرانيزدا اؤزگه بئر تاري اولماسين،
اجنبي بئر تارييا عئبادت اتمه‌يئن. ۱۰ رب تارين منم؛
سني مئصئر دئياريندان بورايا گتئرن!
آغزيني ياخشي آچ و من اونو دولدورارام. ۱۱ لاکئن منئم خالقيم سسئمي اشئتمه‌دي،
ائسرايئل منه موطئع اولمادي. ۱۲ اونون اوچون ده اونلاري اورکلرئنئن عئنادينا بوراخديم کي،
اؤز ائسته‌دئکلرئنئن دالينجا گتسئنلر. ۱۳ کاشکي منئم خالقيم سسئمي اشئتسَيدي،
ائسرايئل منئم يوللاريمدا گزسَيدي. ۱۴ دوشمنلرئني بئر آندا ييخارديم،
الئمي خصملرئنئن ضئدّئنه قالديرارديم. ۱۵ ربدن نئفرت ادنلر اونا دئز چؤکردئلر،
اونلارين هلاکتي ابدي اولاردي. ۱۶ آمّا سئزه بوغدانين لاپ اعلاسيني يدئردردئم،
قايادان آخان باللا سئزي دويدورارديم.”

- PSA
- ←
- ۸۱
- →

© 2008 Bible Society of Azerbaijan