- JER
- ←
- ۴۹
- →

۴۹
عَمّونون جزالانماسي ۱
عَمّون اؤولادلاري باره‌ده رب بله ديئر:
“ائسرايئلئن مگر اوغوللاري يوخدور؟
مگر اونون وارئثي يوخدور؟
بس نه اوچون مولِک جادا صاحئب اولوب؟
نئيه اونون خالقي جاد شهرلرئنده ياشايير؟ ۲ آمّا او گونلر گلئر کي،
عَمّون اؤولادلارينين رَبّت شهرئنه
دؤيوش نعره‌لري اشئتدئره‌جيم.”
رب بويورور.
“رَبّت بئر خاراباليق قالاغي اولاجاق،
اطرافينداکي قصبه‌لري يانديريلاجاق.
سونرا ائسرايئل، اونو تورپاغيندان قووانلاري، قوواجاق.”
رب بله ديئر. ۳ “شئون ات، ای خِشبون،
چونکي عاي شهري وئران اولوب.
فرياد ادئن، ای رَبّت قيزلاري،
چولا بورونوب ياس توتون؛
دووارلار آراسيندا اورا-بورا قاچين.
چونکي مولِک کاهئنلر و باشچيلاري ائله بئرلئکده
سورگونلويه گده‌جک. ۴ دره‌لرله نه اوچون فخر ادئرسن؟
ثمرلي اولان دره‌لرئنله؟
ای دؤنوک قيز!
سن مال-دؤولتئنه اعتئماد ادئب ديئرسن:
«اوستومه کئم گله بئلر؟!» ۵ باخ، اطرافيندا اولانلارين هاميسيندان
سنئن اوستونه دهشت گتئره‌جيم.”
قوشونلار ربّی اولان پروردئگار بويورور.
“هامي او يان بو يانا قاچاجاق،
قاچانلاري ييغان اولماياجاق. ۶ لاکئن بوندان سونرا اسئر اولونان
عَمّون اؤولادلاريني. گری قايتاراجاغام.”
رب بويورور.
اِدومون جزالانماسي ۷ اِدوم باره‌ده قوشونلار ربّی بله ديئر:
“تِيمان شهرئنده حئکمت مگر قالماييب؟
آغيلّي آداملارين نصئحتي مگر يوخ اولوب؟
اونلارين حئکمتي مگر سؤنوب؟ ۸ آرخايا دؤنون، قاچين،
درئنلئکلره سيغينين،
ای دِداندا ياشايانلار!
چونکي عئسونو تنبه اتدئيئم واخت
اونون باشينا فلاکت گتئره‌جيم. ۹ اگر باغينا اوزوم ييغانلار گلسَيدئلر،
مگر بئر نچه سالخيم بوراخمازديلار؟
اگر گجه اوغرولار گلسَيدئلر،
مگر فقط اؤز ائسته‌دئکلرئني اوغورلامازديلار؟ ۱۰ لاکئن من عئسونو چيل-چيلپاق سويوندوراجاغام؛
اونون گئزلي يِرلرئني آشکار اده‌جيم،
اِله کي، گئزلَنه بئلمه‌سئن.
اؤولادلاري، قوحوم-قونشولاري هلاک اولاجاقلار،
اؤزو ده آرتيق اولماياجاق. ۱۱ اؤز يِتئملرئني بوراخ،
اونلاري من ياشادارام.
دول آروادلارين دا منه بِل باغلايا بئلرلر.” ۱۲ رب بله ديئر: “اگر لايئق اولمايانلار، جزا کاساسي ائچمک مجبورئيّتئنده‌دئرلر، بس نئيه سن جزاسيز قالاسان؟ يوخ، جزاسيز قالماياجاقسان، بو کاسادان ائچمه‌لي‌سن.” ۱۳ رب بويورور: “آديم آدينا آند ائچئرم کي، بوصرا خاراباليغا چِورئله‌جک، حيرت، روسوايچيليق، وئرانه‌لئک و لعنت هدفي اولاجاق؛ بوتون شهرلري ابده‌جک وئران قالاجاق. ۱۴ ربدن بئر خبر اشئتمئشم:
مئلّتلر آراسينا قاصئد گؤنده‌رئلئب کي، دسئن:
«اِدوما هوجوم اتمک اوچون ييغيلين،
دؤيوشه حاضيرلاشين!» ۱۵ باخ، من سني مئلّتلر آراسيندا کئچئک اده‌جيم،
ائنسانلار سنه خور باخاجاقلار. ۱۶ سالديغين دهشت و اوره‌يئنده‌کي کئبئر
سني آلداتدي.
سن کي قايا
چاتلاقلاري آراسيندا ياشاييرسان،
تپه‌لرئن باشيني اؤز اَلئنده ساخلاييرسان.
يوواني قارتال کئمي اوجالاردا قورسان دا،
سني اورادان اِندئره‌جيم.”
رب بويورور. ۱۷ “اِدوم حيرت هدفي اولاجاق،
اورادان کچن هر کس،
بوتون يارالاريندان اؤتري،
حيرت ائچئنده اونا فئت چالاجاق.” ۱۸ رب ديئر:
“سودوملا گوموراني و اطرافينداکي کَندلري
نجه داغيتديم،
اورادا دا کئمسه ياشاماياجاق،
او يرده هچ کس ساکئن اولماياجاق. ۱۹ باخ، آصلان نجه اوردون چايينين کنارينداکي سيخ مِشه‌دن
ياخشي سولانان اوتلاغا چيخيب گلئر،
من ده اِدوملولاري بئر آندا اؤز يوردوندان قوواجاغام.
سِچئلمئش اولان کئمدئر کي، اونو بو ائشه رهبر قويوم؟
منئم کئمئسي مگر وار؟
منئمله کئم موبارئزه اده بئلر؟
منئم قاباغيمدا دوران بئر چوبان مگر وار؟» ۲۰ بونا گؤره ده ربّئن اِدومون ضئدّئنه اولان فئکرئني،
تِيماندا ياشايانلارين ضئدّئنه اولان مقصدئني اِشئدئن:
سورونون لاپ کئچئکلري ده اسئر ادئله‌جک،
خالقينا گؤره اِدوم اوتلاقلاريني صحرايا چِورئره‌جک. ۲۱ داغيلمالارينين گورولتوسوندن ير اوزو تئترَيه‌جک.
قيشقيريقلارينين سَسي قيرميزي دهنزه‌جک اِشئدئله‌جک. ۲۲ باخ! بئر قارتال قالخيب اوستونه جوماجاق،
بوصرا اوستونده قانادلاريني آچاجاق.
او گون اِدوم دؤيوشچولرئنئن اوره‌يي
دوغوش آغريسي چکن آروادين اوره‌يي کئمي اولاجاق.
دَمَشقئن جزالانماسي ۲۳ بو سؤزلر دَمَشق باره‌ده‌دئر:
“خَمات و اَرپاد اوتانيرلار،
چونکي پئس خبر اشئدئبلر.
اورَکلري اوزولوب.
ساکئت دورمايان دهنز کئمي
جوشوب ناراحاتديرلار. ۲۴ دَمَشق طاقتدن دوشوب،
قاچماغا اوز قويوب،
واهئمه اونو بورويوب؛
دوغان آرواد کئمي اونو سانجي و آغري توتوب. ۲۵ نجه اولدو کي، منی سِوئندئرَن،
شؤهرتلي شهر ترک ادئلمه‌يئب؟ ۲۶ بونا گؤره ده، جاوانلاري ميدانلاريندا يِره سَرئله‌جک.
او گون بوتون دؤيوشچولري سوسدورولاجاق.”
قوشونلار ربّی بويورور. ۲۷ “دَمَشقئن دووارلارينا اود سالاجاغام،
بِن-هَدادين سارايلاريني يانديريب محو اده‌جک”
قِدار و خاصورون جزالانماسي ۲۸ بابئل پادشاهي نِبوکَدنِصّرئن مغلوب اتدئيي قِدار و خاصور پادشاهليقلاري باره‌ده رب بله ديئر:
“قالخين، قِدارا هوجوم ادئن،
شرق خالقيني محو ادئن. ۲۹ اونلارين چاديرلاريني و سورولرئني
اَللرئندن آلاجاقلار؛
چادير پرده‌لري، بوتون اشيالاري و دَوه‌لري
گؤتورولوب آپاريلاجاق.
اونلارا «هر طرفدن دهشت!»
ديئب باغيراجاقلار. ۳۰ ای خاصوردا ياشايانلار،
قاچين، اوزاقلاشين،
درئنلئکلره سيغينين.”
رب بويورور.
“چونکي بابئل پادشاهي نِبوکَدنِصّر
سئزئن ضئدّئنئزه قصد قوروب،
سئزئن ضئدّئنئزه تدبئر تؤکوب. ۳۱ قالخين، راحات و آسايئش ائچئنده ياشايان
خالقين اوستونه هوجوم ادئن.”
رب بويورور.
“اونلارين شهر دروازالاري و سورگولري يوخدور،
خالقي دا تک باشينا ياشايير. ۳۲ دَوه‌لري قارت ادئله‌جک،
سايسيز سورولري قنئمت آپاريلاجاق.
کَکئل‌لرئني قيرخانلاري دؤرد طرفه سَپه‌لَيه‌جيم.
هر ياندان باشلارينا فلاکت گتئره‌جيم.”
رب بويورور. ۳۳ “خاصور چاقّال يوواسينا،
ابدی وئرانه‌لئيه چِورئله‌جک.
اورادا کئمسه ياشاماياجاق؛
او يرده هچ کس ساکئن اولماياجاق.”
عِيلامين جزالانماسي ۳۴ يهودا پادشاهي صئدقئيانين پادشاهليغينين اوّلئنده، رب اِرِميا پيغمبره عِيلام باره‌ده بو سؤزلري نازئل اتدي: ۳۵ “قوشونلار ربّی بله ديئر:
«باخين، عِيلامين کامانيني،
اَساس قووّه‌لرئني سينديراجاغام. ۳۶ عِيلام اوستونه گؤيلرئن دؤرد طرفئندن
دؤرد کوله‌يي گتئره‌جيم،
خالقيني دؤرد کوله‌يئن اَلئنه ورئب سَپه‌لَيه‌جيم.
اِله بئر مئلّت اولماياجاق کي،
عِيلام سورگونلري آرالارينا گتمه‌مئش اولسون. ۳۷ دوشمنلرئنئن قاباغيندا،
جانلاريني آلماق ائسته‌ينلرئن قاباغيندا،
عِيلامي دهشته سالاجاغام.
باشلارينا فلاکت گتئرئب
شئدّتلي قضبئمي ياغديراجاغام.»
رب بويورور.
«اونلاري يوخ ادنه قدر
آرخالارينجا قيلينج گؤنده‌ره‌جيم. ۳۸ عِيلامدا تختئمي قوراجاغام،
عِيلام پادشاهي ائله باشچيلاريني محو اده‌جيم.»
رب بويورور. ۳۹ «لاکئن گله‌جکده
عِيلامدان اسئر اولونانلاري گری قايتاراجاغام.»
رب بويورور.”

- JER
- ←
- ۴۹
- →

© 2008 Bible Society of Azerbaijan