- GEN
- ←
- ۴۵
- →

۴۵
يوسئفئن اؤزونو تانيتديرماسي ۱ يوسئف يانيندا دورانلارين هاميسينين حوضوروندا اؤزونو ساخلايا بئلمه‌يئب قيشقيردي: “هاميني يانيمدان چيخاردين.” يوسئف اؤزونو قارداشلارينا تانيتديرديغي زامان يانيندا هچ کس يوخ ائدي. ۲ او هؤنکوروب آغلادي. مئصئرلئلر و فئرعونون ساراي آداملاري اشئتدئلر. ۳ يوسئف قارداشلارينا ددي: “من يوسئفم. آيا آتام حله صاغدير؟” قارداشلاري اونا جاواب ورمه‌دئلر، چونکي دهشتدن قوروموشدولار. ۴ يوسئف قارداشلارينا ددي: “خاهئش ادئرم، منه ياخين گلئن.” اونلار ياخين گلدئلر. يوسئف ددي: “مئصئره ساتديغينيز قارداشينيز يوسئف منم. ۵ ائندي منی بورايا ساتديغينيز اوچون کَدَرلَنمه‌يئن و تأسّوف اتمه‌يئن، چونکي تاري منی سئزدن قاباق بورايا گؤندردي کي، حياتينيزي حئفظ اتسئن. ۶ آرتيق ائکي ائلدئر کي، اؤلکه‌ده آجليقدير، حله بش ائل ده اَکئن-بئچئن اولماياجاق. ۷ تاري منی سئزدن قاباق بورايا گؤندردي کي، ير اوزونده سئزئن اوچون صاغ قالانلار ساخلاسين و بؤيوک بئر قورتولوشلا حياتينيزي موحافئظت اتسئن. ۸ اونا گؤره ده منی بورايا گؤندرَن سئز ديئلسئنئز، تاريدير. او منی فئرعونا آتا، اونون بوتون ساراي آداملارينا آغا، بوتون مئصئر اؤلکه‌سئنه ده باشچي اتدي. ۹ تز آتامين يانينا گدئب اونا ديئن کي، اوغلون يوسئف بله ديئر: «تاري منی بوتون مئصئر اؤلکه‌سئنه آغا اتدي. داها دورما، يانيما گل. ۱۰ گوشِن وئلايتئنده ياشايارسان. اؤزون، اوغوللارين، نوه‌لرئن، قويون-کچئن، مال-حيوانين، سنئن هر شيئن منه ياخين اولار. ۱۱ اورادا سنئن قيدئنه قالارام، چونکي داها بش ائل آجليق اولاجاق. يوخسا اؤزون، عايئلَن و سنه باغلي اولان هر کس يوخسوللوق چکه‌جک.» ۱۲ باخ، سئزئن و قارداشيم بِنيامئنئن گؤزلري گؤرور کي، بو سؤزلري دئلئمله سئزه ديئرم. ۱۳ مئصئرده صاحئب اولدوغوم بوتون عئزّتي و بوتون گؤردوکلرئنئزي آتاما بئلدئرئن و تزلئکله آتامي بورايا گتئرئن.” ۱۴ يوسئف قارداشي بنيامئنئن بوينونا ساريليب آغلادي، بنيامئن ده اونون بوينونا ساريليب آغلادي. ۱۵ يوسئف بوتون قارداشلاريني اؤپدو و اونلارين بوينونا ساريليب آغلادي. بوندان سونرا قارداشلاري اونونلا صؤحبت اتدئلر. ۱۶ يوسئفئن قارداشلارينين گلمه‌سي باره‌ده فئرعونون سارايينا خبر چاتدي. بو خبر فئرعونون و اونون اعيانلارينين خوشونا گلدي. ۱۷ فئرعون يوسئفه ددي: “قارداشلارينا دِه کي، بله اتسئنلر: «حيوانلارينيزي يوکله‌يئن و يولا دوشوب کَنَعان تورپاغينا گدئن. ۱۸ آتانيزي و اِو آداملارينيزي گؤتوروب يانيما گلئن. سئزه مئصئر اؤلکه‌سئنده لاپ ياخشي تورپاغي وره‌جيم، تورپاغين شئره‌سئني يئيه‌جکسئنئز. ۱۹ سئزه امر اولونور: بله ادئن. آرواد-اوشاغينيز اوچون مئصئر اؤلکه‌سئنده اؤزونوزه عارابالار آلين و آتانيزي گتئرئب گلئن. ۲۰ اورادا قالان شيلرئنئزده گؤزونوز قالماسين، چونکي بوتون مئصئر تورپاغينين لاپ ياخشي شيلري سئزئندئر.»” ۲۱ ائسرايئلئن اوغوللاري بله ده اتدئلر. يوسئف فئرعونون امرئله اونلارا عارابالار و يول اوچون آذوقه وردی. ۲۲ اونلارين هر بئرئنه بئر دست دَيئشئک پالتار وردی، بنيامئنه ده اوچ يوز پارچا گوموش و بش دست دَيئشئک پالتار وردی. ۲۳ يوسئف آتاسي اوچون مئصئرئن لاپ ياخشي شيلري ائله يوکلَنمئش اون اِششَک گؤندردی. اون دئشی اششک ده کی، يول اوچون تاخيل، چؤرک و آذوقه ائله يوکلَنمئش ائدی. ۲۴ او، قارداشلاريني يولا سالدي و اونلار يولا دوشدوکده، يوسئف اونلارا ددي: “يولدا داعوا اتمه‌يئن.” ۲۵ اونلار مئصئردن چيخيب، کَنَعان تورپاغينا، آتالاري يعقوبون يانينا گلدئلر. ۲۶ اونا هر شيي خبر وردئلر: “يوسئف صاغ-سالاماتدير، اؤزو ده بوتون مئصئر اؤلکه‌سئنه باشچيليق ادئر.” يعقوب حيرتله‌نئب قالدي و اونلارا ائنانمادي. ۲۷ قارداشلار يوسئفئن اونلارا ددئيي بوتون سؤزلري اونا ددئلر. اونو آپارماق اوچون يوسئفئن گؤندردئيي عارابالاري گؤرنده آتالاري يعقوبون جاني تزه‌لَندي. ۲۸ ائسرايئل ددي: “يِتَر: اوغلوم يوسئف صاغ-سالاماتدير. قوي اؤلمه‌مئشدن قاباق گدئب اونو گؤروم.”

- GEN
- ←
- ۴۵
- →

© 2008 Bible Society of Azerbaijan