- PSA
- ←
- ۳۵
- →

۳۵
۱ يارب، منئمله چکئشنلرله سن چکئش،
منئمله ساواشانلارلا سن ساواش. ۲ قالخان و سئپري اله آل؛
قالخ، منئم ائمداديما گل. ۳ نئزه و مئزراقي دا چک کي،
مني قووالايانلارين يولونو کسه‌سن.
جانيما ده: “سنئن نئجاتين منم.” ۴ قوي جانيمين قصدئنه دوشنلر اوتانسينلار،
خجالت چکسئنلر،
قوي ضررئمه فئکئر ادنلر گري چکئلسئنلر،
روسواي اولسونلار، ۵ قوي اونلار يلئن سوپوردويو سامان چؤپو کئمي اولسونلار،
قوي ربّئن مله‌يي اونلاري قاباغينا قاتيب قووسون، ۶ قوي اونلارين يولو قارانليق اولسون،
سوروشکن اولسون،
قوي ربّئن مله‌يي اونلاري قووالاسين. ۷ چونکي سببسئز منئم اوچون تله قوردولار،
سببسئز جانيمين قصدئنه قويو قازديلار. ۸ قوي قفئلدن باشلارينا فلاکت گلسئن،
قوردوقلاري تله‌يه اؤزلري ائلئشسئنلر،
فلاکت گلن واخت اورايا دوشسونلر. ۹ او زامان جانيم ربده فرحلنه‌جک
اونون نئجاتي اوچون شادلاناجاق. ۱۰ بوتون سوموکلرئم دئيه‌جک:
“سنئن کئمي کئم وار، يارب؟
سن کي، فاغير آدامي،
اوندان داها چوخ قوووتلي اولانين الئندن قورتاريرسان.
بلي، سن کي، يوخسول و مؤحتاج آدامي،
اونو سويانين الئندن قورتاريرسان.” ۱۱ رحمسئز شاهئدلر قالخيرلار؛
بئلمه‌دئيئمي مندن سوروشورلار. ۱۲ ياخشيليق عوضئنه منه يامانليق ادئرلر کي،
جانيما هئجران اولسون. ۱۳ لاکئن من،
اونلار ناخوش اولاندا، پالاس گيئنئردئم،
جانيمي اوروجلا حقئر ادئردئم؛
باشيم سئنه‌مه دوشموش دوعا ادئردئم، ۱۴ قارداش يا دا دوستونو الدن ورمئش بئر آدام کئمي
آوارا گزئردئم،
آناسي اوچون ياس توتان بئر آدام کئمي
قوصّه‌دن بوکولوردوم. ۱۵ آمّا من ييخيلان واخت، شادليقلا ييغيليرلار،
من بئلمه‌دن ضئدّئمه بئرله‌شئرلر،
دايانمادان مني دئدئکله‌يئرلر. ۱۶ کئفئر دئين تاريسيزلار کئمي
اوستومه دئشلرئني قيجيرديرلار. ۱۷ اي آغا، نه واختا کئمي باخاجاقسان؟
مني اونلارين هوجوموندان،
عزئز حياتيمي آصلانلار الئندن قورتار. ۱۸ بؤيوک جاماعات ائچئنده سنه شوکور اده‌جيم،
بئر چوخ خالق آراسيندا سنه حمد اده‌جيم. ۱۹ منئم حئيله‌گر دوشمنلرئم،
قويما اوستومه سوئنسئنلر،
مندن سببسئز نئفرت ادنلر قويما بئربئرلرئنه گؤز وورسونلار. ۲۰ چونکي اونلار صولحدن اصلا دانيشمازلار.
اؤلکه‌ده ساکئت اوتورانلارين ضئدّئنه حئيله‌لي شيلر دوشونرلر. ۲۱ اوستومه آغيزلاريني بئر قاريش آچيب دئيرلر:
“هاي، هاي، اؤز گؤزلرئمئزله گؤرموشوک.” ۲۲ سن ده بونو گؤروبسن، يارب!
ساکئت قالما،
مندن اوزاق قالما، اي پروردئگار، ۲۳ اويان، قالخ تاريم، اي پروردئگاريم،
دئوانيمي ات و مني حاقّلي چيخارت، ۲۴ صالحلئيئمه گؤره مندن دئفاع ات يارب، تاريم،
قويما اوستومه سوئنسئنلر، ۲۵ قويما اورکلرئنده دسئنلر:
“آها، موراديميزا چاتديق.”
قويما دسئنلر:
“اونو يوخ اتدئک!” ۲۶ قوي دوشدويوم فلاکتدن سوئننلر
بئرلئکده اوتانيب روسواي اولسونلار.
تکبّورله منه فخر ساتانلارين پالتاري،
قوي خجالت و رذالت اولسون. ۲۷ منئم حاقلي چيخماغيمي آرزو ادنلر،
قوي سوئنئب شادليق اتسئنلر؛
همئشه دسئنلر:
“قولونون سالاماتيني ائسته‌ين رب، شؤوکتلنسئن.” ۲۸ او زامان منئم دئلئم سنئن صالحلئيئني،
سنئن حمدئني بوتون گون اعلان اده‌جک.

- PSA
- ←
- ۳۵
- →

© 2008 Bible Society of Azerbaijan