- ISA
- ←
- ۳
- →

۳
اورشلئمده قارماقاريشيقليق ۱
باخ، قوشونلارين رب تاريسي
اورشلئمدن و يهودادان هر بئر يارديم و کؤمه‌يي کَسه‌جک،
يعني بوتون چؤرک و سويو ۲ ائگئدلرله جنگاورلري،
حاکئملرله پيغمبرلري،
فالچيلارلا آغساقّاللاري، ۳ اَلّي‌باشي‌لارلا آدلي-سانلي آداملاري،
مصلحتچئلري ائله اوستا صَنَتچئلري، و ماهئر سحربازلاري آرادان گؤتوره‌جک. ۴ اوشاقلاري اونلارين اوستونه باشچي قوياجاغام،
کؤرپه‌لر اونلارا حؤکمرانليق اده‌جکلر. ۵ خالق سئتم آلتيندا اولاجاق،
ائنسان ائنسانا، قونشو قونشوسونا سئتم اده‌جک.
جاوان قوجا ائله، عاوام آدام مؤحترم ائنسانلا حياسيز رفتار اده‌جک. ۶ عايئله‌ده قارداش قارداشا ساريليب دئيه‌جک:
“سنئن هچ اولماسا، اَينئنه گِيميه پالتارين وار.
باشچيميز اول،
قوي بو خاراباليقلار سنئن اَلئنئن آلتيندا اولسون!” ۷ او گون بو آدام اعتئراض ادئب دئيه‌جک:
“من يارالارينيزي ساريماغي باجارمارام،
چونکي اِوئمده نه يمک، نه ده پالتار وار،
منی خالقين باشچيسي قويمايين.” ۸ اونا گؤره کي، اورشلئم تئتره‌يئب، يهودا ييخيليب،
چونکي سؤزلري و عمل‌لري ربّئن ضئدّئنه‌دئر،
اِله کي، اونون شؤوکتلي حوضورونون ضئدّئنه عوصيان اتسئنلر. ۹ اوزلرئنده‌کي ائفاده‌ اونلارين ضئدّئنه شهادت ورئر،
سودوم کئمي گوناهلاريني آچيقجا دانيشيرلار،
بونو گئزلَتمئرلر.
واي اونلارين حالينا!
چونکي بو فلاکتي، باشلارينا، اؤزلري گتئردئلر. ۱۰ صالح آداملارا ديئن کي، اونلارا ياخشيليق ادئله‌جک،
چونکي اونلار ياخشيليقلارينين بهره‌سئني يئيه‌جکلر. ۱۱ پئس آدامين واي حالينا! اونا پئسلئک اولوناجاق،
اِله‌دئيي عمل‌لري اؤز قاباغينا چيخاجاق. ۱۲ ای خالقيم! اونلارا ظولم ادن، اوشاقلاردير،
اونلارين اوستونه آروادلار حؤکم سورور!
ای خالقيم! سنه يول گؤرسه‌دنلر، سني آزديريرلار،
يوللاريني دولاشديريرلار! ۱۳ رب محکمه‌سئني قورماق اوچون قالخير،
خالقلاري موحاکئمه اتمک اوچون دورور. ۱۴ رب خالقينين رهبرلرئني، باشچيلاريني
محکمه‌يه گتئرئر:
“سئزسئنئز اوزوم باغيني يِيئب اودان،
کاسيبلاردان تالان اتدئيئنئز ماللا اِولرئنئزي دولدوران. ۱۵ نه حاقلا خالقيمي آياق آلتيندا اَزئب
يوخسوللارا عذاب ورئرسئنئز؟”
بونو قوشونلارين پروردئگاري رب اعلان ادئر.
اورشلئم آروادلارينا ائخطار ۱۶ بوندان علاوه رب ديئر:
“صَحيون قيزلاري تکبّورلودورلر،
بويلانا-بويلانا گَزئرلر، گؤز-قاش اويناديرلار،
قدملرئني نازلا آتيرلار،
آياقلارينداکي خالخال‌لاري جئنگئلده‌دئب يِرئيئرلر. ۱۷ بونا گؤره ده پروردئگار
صَحيون قيزلارينين باشلارينا قوتور سالاجاق.
رب عاييب يِرلرئني آچيب گؤرسده‌جک. ۱۸ او گون پروردئگار توپوقلارا تاخيلان بئلرزئکلرئنئن،
گونشچه‌لرئني، آيپارا شکئلي بويونباغي‌لارينين گؤزل‌لئيئني اونلاردان محو اده‌جک؛ ۱۹ گوشوارالاريني، قولباقلاريني، اؤرپَکلرئني، ۲۰ باشليق‌لاريني،
توپوقبَندلرئني، قورشاقلاريني،
عطئرله دولو موجرولرئني،
طئلسئملَنمئش بَزَک اشيالاريني، ۲۱ اوزوکلرئني، بورون حالقالاريني، ۲۲ بايرام شئنِل‌لرئني، اوست پالتارلاريني،
اؤرتوکلرئني، پول چانتالاريني، ۲۳ گوزگولرئني، کتان لئباسلاريني،
باش سارقي‌لاريني و اؤرپَکلرئني اَللرئندن آلاجاق. ۲۴ او واخت گؤزل عطئر ائيسي يرئنه، پئس قوخو،
قورشاق عوضئنه ائپ،
گؤزل دارانميش ساچ عوضئنه کِچَل باش،
نفئس توخونموش پالتار عوضئنه چول گِيئنئله‌‌جک،
گؤزل‌لئک عوضئنه داغلاما اولاجاق. ۲۵ کئشئلرئنئز قيلينج آغزينا دوشوب ييخيلاجاقلار،
ائگئدلرئنئز دؤيوشده محو اولاجاقلار. ۲۶ صَحيونون دروازالاري ناله چکئب ياس توتاجاق،
بو شهر ترک ادئلمئش، قورو يرده اوتوراجاق.

- ISA
- ←
- ۳
- →

© 2008 Bible Society of Azerbaijan