- PRO
- ←
- ۱۷
- →

۱۷
۱ باريشلا بئر تئکه قورو چؤرک،
ديئشمه ائله ضئيافت دولو اِودن داها ياخشي‌دير. ۲ عاغيلّي نؤکر آدباتيران اوغولون آغاسي اولار،
قارداشلار آراسيندا مئراث پايي آلار. ۳ پوتا گوموش اوچوندور و کوره قيزيل اوچون،
لاکئن اورکلره محک ووران ربدئر. ۴ پئسلئک ادن شر دوداقلارا دئقّت ورر،
يالانچي آدام فئتنه سالان دئله قولاق آسار. ۵ يوخسول آداملاري رئشخند ادن، اونو يارادانا خور باخار،
اؤزگه‌نئن بلاسينا سِوئنن آدام جزاسيز قالماز. ۶ نوه‌لر ياشلي‌لارين تاجي‌دير،
اوغوللارين عئّزتي آتالاري‌دير. ۷ فضئلتلي سؤز عاغيلسيز آداما ياراشماز،
نه قدر آرتيق يالان دانيشان دوداقلار بئر آغايا! ۸ روشوت اونو وره‌نئن گؤزونده قئيمتلي بئر داشدير،
نه طرفه دؤنسه، ائش باش توتار. ۹ خاطانين اوستونو اؤرتن آدام محبّت آختارير،
آمّا سؤز گزدئرن، ياخين دوستلاري بئربئرئندن آييرير. ۱۰ آنلاغي اولان آداما بئر ائراد،
آخماغا وورولان يوز دَيَنَک ضربه‌سئنئن آغريسيندان داها آرتيقدير. ۱۱ پئس آدام آنجاق عوصيان آختارار،
اونون ضئدّئنه قدّار قاصئد گؤنده‌رئلر. ۱۲ بالالاريني ائتئرمئش بئر آيي‌يا راست گلمک،
سفاهته باتميش آخماقلا راستلاشماقدان ياخشي‌دير. ۱۳ کئم ياخشيليق عوضئنه پئسلئک اتسه،
پئسلئک اونون اِوئندن آيريلماز. ۱۴ داعوانين باشلانيشي سويون بندئندن آچيلماسينا بنزر،
داعوا باشلانماميش موناقئشه‌ني ترک ات. ۱۵ شر آدامي گوناهسيز چيخارتماق،
صالح آدامي محکوم اتمک،
هر ائکئسي ده ربّه مکروهدور. ۱۶ نه اوچون آخماق آدامين الئنده،
حئکمتي ساتين آلماق اوچون مال وار؟!
اونون کي، بونا عاغيلي يوخدور. ۱۷ بئر دوست همئشه سِوَر،
قارداش دارليق اوچون آنادان اولوب. ۱۸ عاغيلسيز، آيري بئر آداملا ال‌بئر اولار،
قونشوسونا ضامئن دورار. ۱۹ خاطاکارليغي سون داعواني سِوَر،
قاپيسيني اوجالدان هلاک آختارار. ۲۰ اَيري اورکلي خيئر گؤرمز،
ترسه دانيشان دئل ده بلايا دوشر. ۲۱ آخماغين آتاسي قوصّه‌يه آتا اولور،
عاغيلسيزين آتاسينين شادليغي ائتر. ۲۲ شاد اورک ياخشي بئر درماندير،
لاکئن سينيق بئر روح سوموکلري قورودار. ۲۳ شر آدام قولتوغونون آلتيندان روشوت آلار کي،
عدالتئن يوللاريني پوزسون. ۲۴ حئکمت، آنلايان آدامين نظرئنده‌دئر،
آخماغين گؤزلري دونيانين او تاييني آختارار. ۲۵ آخماق اوغول آتاسينا قوصّه،
اونو دوغان آناسينا آجيليق‌دير. ۲۶ صالح بئر آدامي تنبه اتمک ياخشي ديئل،
نجئبزاده‌لري ده دوزلوکلري اوچون دؤيمک ياخشي ديئل. ۲۷ معرئفتي اولان آز دانيشار،
فراستلي آدامين دا آرام روحو وار. ۲۸ حتّا سفه بئر آدام دا ساکئت قالسا،
حئکمتلي حساب ادئلر،
آغزيني يومسا، فهئم گؤرونر.

- PRO
- ←
- ۱۷
- →

© 2008 Bible Society of Azerbaijan