- JOB
- ←
- ۱۵
- →

۱۵
۱ او زامان تِيمانلي اِلئفَز جاواب ورئب ددی: ۲ «مگر حئکمتلي بئر آدام هاوايي علمله جاواب وِرَر؟ مگر قارنيني شرق يِلي ائله دولدورار؟ ۳ مگر فايداسيز صؤحبتله، دَيَرسئز سؤزلرله موباحئثه اِدَر؟ ۴ آمّا سن تاري قورخوسونو بله قيراغا قويورسان، و تارينين حوضوروندا دوشونمه‌يه مانع اولورسان. ۵ چونکي سنئن آغزين گوناهدان درس آلير، و حئيله‌گرلرئن دئلئني سِچئرسن. ۶ سني محکوم ادن من ديئلم، اؤز دئلئندئر؛ دوداقلارين سنئن ضئدّئنه شهادت ورئر. ۷ مگر ائلک دوغولان آدام سن ائدئن؟ يوخسا داغلاردان دا اوّل سن اولوبسان؟ ۸ مگر تارينين گئزلي مشورتئني اشئدئبسن؟ تَکجه اؤزونو مگر حئکمتلي ساييرسان؟ ۹ سن نه‌يي بئلئرسن کي، بئز اونو بئلمئرئک؟ سن نه آنلاييرسان کي، بئز آنلاميريق؟ ۱۰ آراميزدا هم ساچي آغارميش وار، هم ده ياشلي؛ سنئن آتاندان دا ياشلي. ۱۱ مگر سنه تارينين تسلّي‌لري، ددئيي خوش سؤزلر کئفايت ديئل؟ ۱۲ نئيه قلبئن سني بله آزديرير؟ گؤزلرئندن شئمشک چاخير؟ ۱۳ اله کي، روحونو تارينين ضئدّئنه دؤنده‌رئرسن، و آغزيندان بله سؤزلر چيخارديرسان؟ ۱۴ ائنسان نه‌دئر کي، طاهئر اولسون؟ آرواددان دوغولان کئمدئر کي، صالح اولسون؟ ۱۵ باخ، او اؤز موقدّسلرئنه بله اعتئبار اتمئر، گؤيلر بله اونون گؤزونده طاهئر ديئل. ۱۶ حاقسيزليغي سو کئمي ائچَن ائيرنج، کورلانميش ائنسانا او، مگر اعتئبار اِدَر؟ ۱۷ منه قولاق آس، سنه دِيئم؛ گؤردويومو سنه بيان اده‌جيم. ۱۸ حئکمتلي آداملارين ددئکلرئني، آتالاريندان آليب گئزلَتمه‌دئيي شيلري. ۱۹ او آتالار کي، اؤلکه آنجاق اونلارا ورئلمئشدي، آرالارينا ياداِللي گئرمه‌مئشدي. ۲۰ پئس آدام حياتي بويو عذاب چکئر، قدّار آدام اوچون آنبار اولموش ائل‌لر ساييلي‌دير. ۲۱ دهشتلر سَسي اونون قولاغيندادير، هر شي ياخشي گؤرونَرکَن، محو ادن اونا هوجوم ادئر. ۲۲ قارانليقدان قاچاجاغينا ائنانماز، اونو قيلينج گؤزلر. ۲۳ «هارادادير؟» ديئب چؤرک اوچون آوارا گَزَر قارا گونلرئنئن يانيندا اولدوغونو بئلر. ۲۴ دارليق و مشقت اونو قورخودار، هوجوم اتميه حاضيرلانميش بئر پادشاه کئمي اونا قالئب گلر. ۲۵ چونکي اَلئني تارينين ضئدّئنه اوزاديب، و قادئري-موطلقله دئکباشلي رفتار ادئر. ۲۶ دئکباشليقلا اونون اوستونه يوگورور؛ ائري قوبّه‌لي قالخانيني توتوب. ۲۷ اوزونو ياغلا اؤرتوب و قارنيني پئي باسيب، ۲۸ وئرانه شهرلرده، کئمسه‌سئز، يرله يکسان اولان وئرانه‌لرده، عاقئبتي داغيلماق اولان اِولرده سالئن اولاجاق. ۲۹ بئر داها وارلي اولماياجاق، ثروتي داوام گتئرميه‌جک. مال‌لاري اؤلکه‌ني بوروميه‌جک. ۳۰ قارانليقدان قاچماياجاق، زوغلاريني اود آلووو قوروداجاق، و تارينين آغزينين نفسي ائله يوخ اولاجاق. ۳۱ قوي بوش شيه بِل باغلاماسين، اؤزونو آلداتماسين؛ چونکي عوضي بوشلوق اولاجاق. ۳۲ واختيندان قاباق ائشي باشا گله‌جک، بوداغي گؤيَرميه‌جک. ۳۳ قوراسي تؤکولَن اوزوم آغاجي کئمي، چئچه‌يي تؤکولَن زيتون آغاجي کئمي اولاجاق. ۳۴ چونکي تارييا ائنانمايان جاماعات قيصير اولار. روشوَتخورلارين چاديريني اود يانديريب يوخ اِدَر. ۳۵ بلايا حامئله اولوب شر دوغار، قارينلاري حئيله حاضيرلايار.»

- JOB
- ←
- ۱۵
- →

© 2008 Bible Society of Azerbaijan