- ISA
- ←
- ۴۶
- →

۴۶
۱ “بِل بوتو دئزه دوشوب، نِبو آللاهي اَيئلئر،
بابئلئن بوتلري جاناوارلارا، مال-حيوانلارا يوکله‌نئب.
داشيديغينير اشيالار آغيرديرلار،
يورغون حيوانلارا يوکدورلر. ۲ اونلار اَيئلدئلر، بئرلئکده دئز چؤکوبلر،
يوک آلتيندا قورتولا بئلمه‌يئب اؤزلري اسئرلئيه آپاريليبلار. ۳ قولاق آسين منه، ای يعقوب نسلي،
ای بوتون ائسرايئل نسلئنئن صاغ قالانلاري!
ای سئزلر کي، دوغدوغونوزدان بَري سئزي داشيميشام.
بطندن داشيلميشسينيز. ۴ حتّا سئزئن قوجاليق واختينيزاجاق دا، من اويام،
ساچلارينيزين آغلاناجاق واختيناجاق دا، سئزي داشيياجاغام،
سئزي من ياراتميشام، سئزي من داشيياجاغام.
بلی، من سئزي داشيياجاغام و سئزي خئلاص اده‌جيم. ۵ منی کئمله موقايئسه اده‌جکسئنئز، منی کئمله بئر توتاجاقسينيز،
کئمه اوخشاداجاقسينيز کي، بئز اوخشار اولاق؟ ۶ پول کئسه‌سئندن قيزيل چيخاردانلار،
تَره‌زئده گوموش چکنلر،
بو پولدان زرگره آللاه دوزلتدئرَنلر،
قاباغيندا يِره سَرئلئب پرستئش ادئرلر! ۷ اونو چئيئنلرئنه يوکله‌يئب داشي‌ييرلار، يرئنه قويورلار.
بلجه بوت دورور، يِرئندن تَرپَنمئر.
اونا يالوارانا دا جاواب وره بئلمئر،
اونو هچ بئر بلادان قورتارا بئلمئر. ۸ ای عاصي ائنسانلار، بونو خاطيرلايين،
آدام اولون، يادينيزدان چيخارتمايين! ۹ قدئمدن بَري اولانلاري خاطيرلايين،
چونکي تاري منم، باشقاسي يوخدور،
منم تاري، منه بَنزَري يوخدور! ۱۰ آخيري اوّلدن،
باش ورمه‌مئش حادئثه‌لري ازلدن بئلدئرَن ديئر:
«آماجيم باش توتاجاق،
ائسته‌دئيئم بوتون شيلري يرئنه يتئره‌جيم.» ۱۱ شرقدن بئر ييرتيجي قوشو،
اوزاق دئياردان نئيّتئمي يرئنه يتئرَن آدامي چاغيريرام.
دوغرودان دا بونلاري دِمئشم؛ دوغرودان دا اونلاري يرئنه يتئره‌جيم.
من نئيّت اتمئشم، بونو قطعن يرئنه يتئره‌جيم. ۱۲ ای صالحلئکدن اوزاق اولان دئکباش ائنسانلار!
منی اِشئدئن! ۱۳ صالحلئيئمي ياخينلاشديريرام، اوزاق ديئل،
قورتولوشوم يوباتماياجاق.
صحيوندا نئجات، ائسرايئلده شؤوکتئمي قوياجاغام.

- ISA
- ←
- ۴۶
- →

© 2008 Bible Society of Azerbaijan