- 2JN
- ←
- ۱
- →

2JN
۱
۱ آغساقّالدان حقئقتده سودئيئم سچئلمئش خانيم و اونون اؤولادلارينا؛ و نه آنجاق من، حقئقتي تانييانلارين هاميسي طرفئندن سوئلن. ۲ بئزده ساکئن اولان و بئزئمله همئشه​لئک قالان حقئقتئن خاطئري اوچون. ۳ آتا تاريدان و آتانين اوغلو عئسا مسئحدن، حقئقت و محبّتده، فيض، رحمت، و باريش بئزئمله اولاجاق. ۴ چوخ سوئندئم کي، سنئن اوشاقلارين آراسيندا، آتادان آلديغيميز امره موطابئق، حقئقتده ياشاديقلارينا راست گلدئم. ۵ ائندي اي خانيم، سندن خاهئش ادئرم کي، بئربئرئمئزي سوک. سنه يازديغيم بو، تزه بئر امر ديئل، بو امره بئز اِله او باشلانيشدان مالئکئک. ۶ و محبّت بودور کي، بئز اونون امرلرئنه موطابئق رفتار ادک. بو، باشلانيشدان اشئتدئيئنئز او امردئر کي، اوندا گرک رفتار اده​سئنئز. ۷ چونکي چوخ آلدادانلار دونيايا ياييليبلار کي، عئسا مسئحئن جئسمده گلدئيئني قبول اتمئرلر. بونو ادن، همن او آلدادان و مسئحه ضئدّ اولاندير. ۸ اؤزونوزدن موواظئب اولون کي، بئزئم عمله يتئشتئردئيئمئزي سئز الدن ورمه‌يئب، کامئل بئر پاداشا نايئل اولاسينيز. ۹ حدّي آشيب مسئحئن تعلئمئنه باغلي قالمايان هچ کئمسه‌ده تاري يوخدور. تعلئمه باغلي قالان هر کسده هم آتا وار هم ده اوغول. ۱۰ اگر بئر کئمسه يانينيزا گلئب بو تعلئمي گتئرمئر، اونو اوه قبول اتمه‌يئن، اونونلا دا سالاملاشمايين. ۱۱ چونکي اونونلا سالاملاشان، اونون شر ائشلرئنده شرئک اولور. ۱۲ گرچي سئزه يازمالي چوخ سؤزوم وار، آمّا ائسته‌مئرم کي، بونو کاغيذ و مورکّبله ادئم. اومئدئم بودور کي، يانينيزا گلم و اوز-اوزه دانيشام، اله کي، شادليغيميز کامئل اولسون. ۱۳ سنئن سچئلمئش باجينين اؤولادلاري سنه سالام گؤنده‌رئرلر.

- 2JN
- ←
- ۱
- →

© 2008 Bible Society of Azerbaijan